ജനത കര്‍ഫ്യൂ മുതല് ബാങ്ക് അക്കൗണ്ടുകളിലേക്ക് പണം വരെ; കൊവിഡിനെ വിവിധ രാജ്യങ്ങള് നേരിടുന്നത് ഇങ്ങനെ | from janata curfew to 1000 in every bank accoun countries are fighting covid 19 like this - Malayalam Goodreturns\n» ജനത കര്‍ഫ്യൂ മുതല് ബാങ്ക് അക്കൗണ്ടുകളിലേക്ക് പണം വരെ; കൊവിഡിനെ വിവിധ രാജ്യങ്ങള് നേരിടുന്നത് ഇങ്ങനെ\nUpdated: Sunday, March 22, 2020, 12:58 [IST]\n45 min ago ഇന്ധന വിലയില് മാറ്റമില്ലാതെ രണ്ടാഴ്ച\nആഗോളതലത്തില് കനത്ത നാശനഷ്ടങ്ങളാണ് കൊവിഡ് 19 മഹാമാരി ഉണ്ടാക്കിയത്. കൊവിഡ് 19 വ്യാപനത്തിന്റെ പശ്ചാത്തലത്തില് ലോകജനത ദുരിതമനുഭവിക്കുന്ന സാഹചര്യത്തില്, വ്യാപാരം, സമ്പദ് വ്യവസ്ഥ, വ്യക്തികള് എന്നിവര്‍ക്കായി ദുരിതാശ്വാസ പദ്ധതികള് പ്രഖ്യാപിച്ചിരിക്കുകയാണ് ലോക രാജ്യങ്ങള്. ചൈനയിലെ വുഹാന് പ്രവിശ്യയില് നിന്ന് പൊട്ടിപ്പുറപ്പെട്ട മാരകമായ വൈറസ് മൂലം, മൂന്ന് മാസത്തിനുള്ളില് 9,300 -ലധികം ആളുകള് മരിച്ചു. കൂടാതെ രണ്ടു ലക്ഷത്തിലധികം പേര്‍ക്ക് വൈറസ് ബാധ സ്ഥിരീകരിച്ചു.\nലോകമൊട്ടാകെയുള്ള ശാസ്ത്രജ്ഞര് വൈറസിനെതിരെയുള്ള മരുന്നു കണ്ടുപിടിക്കുന്നതിനുള്ള തിരക്കുകളിലേര്‍പ്പെടുമ്പോള്, മറുഭാഗത്ത് പ്രതിസന്ധി നേരിടുന്ന സമ്പദ് വ്യവസ്ഥയെയും, ജനങ്ങളെയും വ്യാപാരത്തെയും കരകയറ്റാനുള്ള പദ്ധതികള് ആവിഷ്‌കരിക്കുകയാണ് ലോകരാജ്യങ്ങള്. ഇതാ കൊവിഡ് 19 പശ്ചാത്തലത്തില് വിവിധ രാജ്യങ്ങള് പ്രഖ്യാപിച്ച പദ്ധതികള്;\nകൊവിഡ് 19 വ്യാപനം തടയുന്നതിനും ഇതുമൂലമുണ്ടാവുന്ന സാമ്പത്തിക, ആരോഗ്യ പ്രതിസന്ധികള് നേരിടുന്നതിനുമുള്ള നടപടികള് ഇതിനകം തന്നെ കേന്ദ്ര-സംസ്ഥാന സര്‍ക്കാരുകള് പ്രഖ്യാപിച്ചിട്ടുണ്ട്. കൊവിഡ് 19 ബാധിച്ച രാജ്യങ്ങളില് നിന്നുള്ള യാത്രക്കാരെ ഇന്ത്യയിലേക്ക് പ്രവേശിപ്പിക്കുന്നത് പരിമിതപ്പെടുത്തിയിരിക്കുന്നു. വൈറസ് വ്യാപനം തടയുന്നതിനായി സാമൂഹിക അകലം പാലിക്കല്, വീട്ടിലിരുന്ന് ജോലി ചെയ്യുക, സര്‍വകലാശാലകളു സ്‌കൂളുകളും മാളുകളും സിനിമാ പ്രദര്‍ശനശാലകളും അടയ്ക്കുക തുടങ്ങിയ നടപടികളും സര്‍ക്കാര് പ്രോത്സാഹിപ്പിക്കുന്നു.\nഇതിന് പുറമെ, മാര്‍ച്ച് 22 -ന് രാവിലെ ഏഴ് മുതല് രാത്രി ഒമ്പത് മണി വരെ 'ജനതാ കര്‍ഫ്യൂ' പാലിക്കണമെന്ന് രാജ്യത്തെ ജനങ്ങളോട് പ്രധാനമന്ത്രി നരേന്ദ്രമോദി അഭ്യര്‍ഥിച്ചിട്ടുണ്ട്. ഇതോടെ, പൊതുസ്ഥലങ്ങളില് നിന്ന് മാറിനില്‍ക്കാനും വീടുകളില് സ്വയം ഒറ്റപ്പെട്ട് കഴിയാനും പ്രധാനമന്ത്രി പറഞ്ഞു. ഭക്ഷണം, മരുന്ന് തുടങ്ങിയ അവശ്യ വസ്തുക്കള് വാങ്ങുമ്പോള് പരിഭ്രാന്തരാവരുതെന്നും അദ്ദേഹം ജനങ്ങളോട് ആവശ്യപ്പെട്ടു. അപകടകരമാം വിധം വൈറസ് ബാധയേല്‍ക്കാനിടയുള്ള 65 നും 70 നും ഇടയില് പ്രായമുള്ള ആളുകള് വീട്ടില് തന്നെ തുടരാനും അദ്ദേഹം നിര്‍ദേശിച്ചു.\nകൊവിഡ് 19 കേസുകള് അമേരിക്കയില് അമിതവേഗം ഉയരുന്നതിനാല് പ്രസിഡന്റ് ഡൊണാള്‍ഡ് ട്രംപ് കോടിക്കണക്കിന് ഡോളറിന്റെ ദുരിതാശ്വാസ പാക്കേജുകളാണ് പ്രഖ്യാപിച്ചത്. കൊവിഡ് 19 എമര്‍ജന്‍സി പാക്കേജ് അനുസരിച്ച്, വൈറസ് വ്യാപിച്ചതിനാല് പൗരന്മാര്‍ക്ക് മൂന്ന് മാസത്തെ അടിയന്തര ശമ്പള അവധി ലഭ്യമാകും. ഇതാദ്യമായാണ് ഇത്തരമൊരു നടപടി അമേരിക്കന് സര്‍ക്കാര് ഫെഡറല് നിര്‍ബന്ധിതമാക്കുന്നത്.\nഇതില് പാര്‍ട്ട് ടൈം തൊളിലാളികളും സ്വതന്ത്ര കരാറുകാരും ഉള്‍പ്പെടുന്നുണ്ടെങ്കിലും, രാജ്യത്തെ ഏറ്റവും വലിയ തൊഴിലുടമകള് ഉള്‍പ്പടെയുള്ള സ്വകാര്യമേഖലയിലെ ജീവനക്കാരില് പകുതിയോളം പേര് ഇതില് നിന്ന് ഒഴിവാക്കപ്പെടുന്നു. ഒരു ട്രില്യണ് ഡോളറിന്റെ സാമ്പത്തിക ആശ്വാസ പദ്ധതിയും ട്രംപ് ഭരണകൂടം നിര്‍ദേശിച്ചിട്ടുണ്ട്. മഹാമാരിക്കെതിരെ പോരാടുന്നതിനായി, മാര്‍ച്ചില് 8.3 ബില്യണ് ഡോളറിന്റെ ബില്ലില് പ്രസിഡന്റ് ട്രംപ് ഒപ്പുവച്ചിരുന്നു.\nജസ്റ്റിന് ട്രൂഡോയുടെ നേതൃത്വത്തിലുള്ള സര്‍ക്കാര് ഇതിനകം തന്നെ നിരവധി ആശ്വാസ പദ്ധതികളാണ് പ്രഖ്യാപിച്ചത്. തൊഴില് ആനുകൂല്യങ്ങള്‍ക്കോ പെയ്ഡ് അസുഖ അവധികള്‍ക്കോ യോഗ്യതയില്ലാത്ത ജീവനക്കാര്‍ക്ക് 900 കനേഡിയന് ഡോളര് വരെ നല്‍കുമെന്ന് മാര്‍ച്ച് 19 -ന് സര്‍ക്കാര് അറിയിച്ചിരുന്നു. വൈറസ് ബാധയുടെ ആഘാതത്തില് കഷ്ടപ്പെടുന്ന കുടുംബങ്ങള്‍ക്കും ബിസിനസുകാര്‍ക്കും പിന്തുണ നല്‍കാനായി 27 ബില്യണ് ഡോളറിന്റെ പദ്ധതി സര്‍ക്കാര് ആവിഷ്‌കരിക്കുന്നു.\nകൂടാതെ, ബിസിനസുകാര്‍ക്കും ജീവനക്കാര്‍ക്കും നികുതി ഒഴിവാക്കുന്നതിനായി 55 ബില്യണ് ഡോളര് സര്‍ക്കാര് വകയിരുത്തിയിട്ടുണ്ട്. ശിശുക്ഷേമ പദ്ധതികള്‍ക്കായി2ബില്യണ് ഡോളറും സര്‍ക്കാര് അനുവദിച്ചിട്ടുണ്ട്. ഇവയ്ക്ക് പുറമെ, വിദ്യാഭ്യാസ വായ്പ തിരിച്ചടയ്ക്കുന്നതിനായി ആറുമാസത്തെ പലിശരഹിത അവധിയും അനുവദിച്ചു. നികുതി സമര്‍പ്പിക്കാനുള്ള സമയപരിധി ജൂണ് ഒന്നിലേക്ക് നീട്ടിയിട്ടുണ്ട്. ആകെ മൊത്തത്തില്, 82 ബില്യണ് കനേഡിയന് ഡോളറിന്റെ സഹായ പാക്കേജാണ് സര്‍ക്കാര് പ്രഖ്യാപിച്ചിരിക്കുന്നത്.\nആളുകളെ പൊതു ഇടങ്ങളില് കഴിയുന്നത്ര അകറ്റി നിര്‍ത്തുന്നതിനുള്ള കര്‍ശന നടപടികളാണ് ഫ്രഞ്ച് സര്‍ക്കാര് സ്വീകരിക്കുന്നത്. അനാവശ്യമായി വീടുകളില് നിന്ന് പുറത്തിറങ്ങുന്ന ആളുകളെ പരിശോധിക്കാന് പോലീസ് ഉദ്യോഗസ്ഥരെ വിന്യസിച്ചിട്ടുണ്ട്. ഇതോടനുബന്ധിച്ച് മാര്‍ച്ച് 18 -ന് 4,000 -ത്തിലധികം പേര്‍ക്ക് പൊലീസ് പിഴ ചുമത്തി. അടുത്ത 15 ദിവസത്തേക്ക്, രാജ്യത്ത് താമസിക്കുന്നവര്‍ക്ക് ഭക്ഷണം അല്ലെങ്കില് അടിയന്തിരാവശ്യങ്ങള്‍ക്ക് മാത്രമെ പുറത്തിറങ്ങാന് കഴിയൂ.\nയാതൊരു കാരണവും കൂടാതെ വീടിനു പുറത്തു പോകുന്നവര്‍ക്കുള്ള പിഴ 38 യൂറോയില് നിന്ന് 135 യൂറോയായി സര്‍ക്കാര് ഉയര്‍ത്തി. കൂടാതെ, രോഗം ബാധിച്ചവരെ ആശുപത്രിയിലേക്ക് കൊണ്ടുപോകുന്നതിനുള്ള ചുമതല സര്‍ക്കാര്, സൈനികരെ ഏല്‍പ്പിച്ചു. പ്രതിസന്ധി ഘട്ടങ്ങളില് നിന്ന് കരകയറാന് ബിസിനസുകളെ സഹായിക്കുന്നതിന് പ്രസിഡന്റ് 300 ബില്യണ് യൂറോ വായ്പ വാഗ്ദാനം നല്‍കിയിട്ടുണ്ട്.\nപ്രധാനമന്ത്രി ഗ്യുസപ്പെ കോണ്ടെ രാജ്യത്തെ 'റെഡ് സോണ്' മേഖലയായി പ്രഖ്യാപിക്കുകയും രാജ്യത്ത് മുഴുവന് ലോക്ക്-ഡൗണ് നടപ്പാക്കുകയും ചെയ്തു. രാജ്യത്തെ മുഴുവന് ആളുകളോടും വീട്ടില് സ്വയം ഒറ്റപ്പെടുവാന് ആവശ്യപ്പെട്ടിട്ടുണ്ട്. ഈ ഉത്തരവ് ലംഘിച്ചതിന് ഇതുവരെ 40,000 പേര്‍ക്കെതിരെ പിഴ ചുമത്തുകയുണ്ടായി. കോണ്ടെ സര്‍ക്കാര് വിവാഹങ്ങള്, ശവസംസ്‌കാര ചടങ്ങുകള്, കായിക മത്സരങ്ങള് എന്നിവ റദ്ദാക്കുകയും സിനിമാ ഹാളുകള്, തിയേറ്ററുകള്, മ്യൂസിയങ്ങള് എന്നിവ ഏപ്രില്5വരെ അടച്ചുപൂട്ടുകയും ചെയ്തു. ഇതിനു പുറമെ 25 ബില്യണ് യൂറോയുടെ ദുരിതാശ്വാസ പദ്ധതിയും സര്‍ക്കാര് പ്രഖ്യാപിച്ചിട്ടുണ്ട്.\nരാജ്യത്തെ സൂപ്പര്‍മാര്‍ക്കറ്റുകള് പ്രായമായവര്‍ക്കും ശാരീരിക വെല്ലുവിളി നേരിടുന്നവര്‍ക്കുമായി പ്രത്യേക സമയങ്ങളില് തുറന്ന് പ്രവര്‍ത്തിക്കും. പുതിയ സമയക്രമം സര്‍ക്കാര് അവതരിപ്പിച്ചിട്ടുണ്ട്. കൊവിഡ് 19 പ്രതിസന്ധിയില് നിന്ന് സമ്പദ് വ്യവസ്ഥയെ രക്ഷിക്കുന്നതിനായി ആദ്യ ഉത്തേജക പാക്കേജ് മാര്‍ച്ച് 12 -ന് ഓസ്‌ട്രേലിയ പുറത്തിറക്കി. 17.6 ബില്യണ് ഓസ്‌ട്രേലിയന് ഡോളറിന്റേതാണ് പാക്കേജ്. ആരോഗ്യ സേവനങ്ങള്‍ക്കായി 2.4 ബില്യണ് ഡോളര് പ്രഖ്യാപിച്ചതിനു പുറമെയാണിത്.\nകൊവിഡ് 19 പൊട്ടിപ്പുറപ്പെട്ട സമയത്ത് ജനങ്ങള്‍ക്ക് ആശ്വാസം നല്‍കുന്നതിനായി നിരവധി നയപരിപാടികളാണ് പീപ്പിള്‍സ് ബാങ്ക് ഓഫ് ചൈന (പിബിഒസി) നടപ്പാക്കിയത്. ഫെബ്രുവരി മൂന്നിന് റിവേഴ്‌സ് റിപ്പോ പ്രവര്‍ത്തനങ്ങള് ബാങ്ക് 174 ബില്യണ് ഡോളര് വര്‍ദ്ധിപ്പിച്ചു. ഫെബ്രുവരി നാലിന് ഇതിലേക്ക് 71 ബില്യണ് ഡോളര് കൂടി ചേര്‍ത്തു. കൊവിഡ് 19 -മായി ബന്ധപ്പെട്ട ധനസഹായത്തിനായി ചൈനീസ് അധികൃതര് 110.48 ബില്യണ് യുവാന് അനുവദിച്ചു. രാജ്യത്തെ സമ്പദ് വ്യവസ്ഥയെ സഹായിക്കുന്നതിനായി ചൈനയുടെ സെന്‍ട്രല് ബാങ്ക് 79 ബില്യണ് ഡോളര് ഉത്തേജക പാക്കേജ് ആരംഭിച്ചു.\nഇനിയൊരു അറിയിപ്പുണ്ടാവുന്നതുവരെ ജര്‍മനിയിലെ എല്ലാ മതസേവനങ്ങളും നിര്‍ത്തിവെച്ചു. 16 വയസിന് താഴെയുള്ള കുട്ടികള് ആശുപത്രികള്, നഴ്‌സിംഗ് ഹോമുകള്, പുനരധിവാസ കേന്ദ്രങ്ങള് എന്നിവ സന്ദര്‍ശിക്കുന്നതില് വിലക്കേര്‍പ്പെടുത്തി. കൂടാതെ, ജര്‍മ്മന് റെയില്‍വേ കമ്പനിയായ ഡ്യൂഷേ ബാന്, വൈറസ് വ്യാപനം തടയുന്നതിനായി രാജ്യത്തുടനീളമുള്ള പ്രാദേശിക ഗതാഗതം നിയന്ത്രിച്ചിരിക്കുന്നു.\nകൊവിഡ് 19 പ്രതിസന്ധി മറികടക്കാന് 200 ബില്യണ് യൂറോയാണ് സ്പാനിഷ് സര്‍ക്കാര് അനുവദിച്ചിരിക്കുന്നത്. രാജ്യത്തിന്റെ ജനാധിപത്യ ചരിത്രത്തിലെ തന്നെ ഏറ്റവും വലിയ ധനസഹായമാണിത്. അനുവദിച്ച ആകെ 200 ബില്യണ് യൂറോയില് നിന്ന് 117 ബില്യണ് യൂറോ സംസ്ഥാനങ്ങളില് നിന്നും ബാക്കി സ്‌പെയിനിലെ സ്വകാര്യ കമ്പനികളില് നിന്നും സമാഹരിക്കും. മഹാമാരി ബാധിച്ച ചെറുകിട. ഇടത്തരം ബിസിനസുകള്‍ക്ക് 100 ബില്യണ് യൂറോ വായ്പാ ഗ്യാരന്റിയും സര്‍ക്കാര് വാഗ്ദാനം ചെയ്തിട്ടുണ്ട്.\nവൈറസ് വ്യാപനത്തിനെതിരെ പോരാടാന് 330 ബില്യണ് പൗണ്ടാണ് ബ്രിട്ടീഷ് സര്‍ക്കാര് അനുവദിച്ചത്. ദേശീയ ആരോഗ്യ സേവനങ്ങളെ സഹായിക്കുന്നതിനായുള്ള 12 ബില്യണ് പൗണ്ടും ഈ തുകയില് ഉള്‍പ്പെടുന്നു. വൈറസ് വ്യാപനത്തിന്റെ പശ്ചാത്തലത്തില് പ്രതിസന്ധി നേരിടുന്ന ബിസിനസുകള്‍ക്ക് വായ്പാ ഗ്യാരണ്ടിയും സര്‍ക്കാര് പ്രഖ്യാപിച്ചു. ഇതിനു പുറമെ. 20 ബില്യണ് പൗണ്ട് നികുതിയിളവും സര്‍ക്കാര് പ്രഖ്യാപിച്ചിട്ടുണ്ട്. ഇതോടൊപ്പം, പ്രതിസന്ധിയിലായ ബിസിനസുകള്‍ക്ക് വായ്പാ സൗകര്യം ഏര്‍പ്പെടുത്തുമെന്ന് ബാങ്ക് ഓഫ് ഇംഗ്ലണ്ട് അറിയിച്ചു.\nരാജ്യത്തിന്റെ അതിര്‍ത്തികള് അടയ്ക്കുകയും നൂറിലധികം പേരുടെ ഇന്‍ഡോര് ഒത്തുചേരല് നിരോധിക്കുകയും ചെയ്തു. വീട്ടിലിരുന്ന് ജോലി ചെയ്യുന്നതും സ്വയം ഒറ്റപ്പെടുന്നതും പ്രോത്സാഹിപ്പിക്കുന്നതിനായി ഇന്റര്‍നെറ്റ് വേഗതയും സൈബര് സുരക്ഷയും സര്‍ക്കാര് വര്‍ദ്ധിപ്പിക്കുന്നു. മഹാമാരിയെ ചെറുക്കാന് ന്യൂസിലാന്റ് സര്‍ക്കാര് 12.1 ബില്യണ് ഡോളറിന്റെ ഉത്തേജക പാക്കേജ് പ്രഖ്യാപിച്ചു.\nപ്രാരംഭഘട്ടത്തില് തന്നെ 10.3 ട്രില്യണ് റുപ്പിയയുടെ (727 മില്യണ് ഡോളര്) രക്ഷാ പാക്കേജാണ് ഇന്തൊനീഷ്യന് സര്‍ക്കാര് പ്രഖ്യാപിച്ചത്. കൊവിഡ് 19 വ്യാപനത്തെത്തുടര്‍ന്ന് പ്രതിസന്ധിയിലായ സമ്പദ് വ്യവസ്ഥയെ പിന്തുണയ്ക്കുന്നതിനായി 120 ട്രില്യണ് റുപ്പിയയുടെ (8.1 ബില്യണ് ഡോളര്) രണ്ടാമത്തെ ഉത്തേജക പാക്കേജും പ്രഖ്യാപിക്കുകയുണ്ടായി. വൈറസ് വ്യാപനത്താല് പ്രതിസന്ധിയിലായ ബിസിനസുകള്‍ക്ക് വായ്പ വിതരണം ചെയ്യുന്നതിന് 22.9 ട്രില്യണ് റുപ്പിയയാണ് പാക്കേജില് അനുവദിച്ചിരിക്കുന്നത്. ഇതിനുപുറമെ, 200 ദശലക്ഷം റുപ്പിയയില് താഴെ വരുമാനമുള്ള ഉത്പാദന മേഖലയിലെ ജീവനക്കാരെ വരാനിരിക്കുന്ന ആറുമാസത്തേക്ക് ആദായനികുതി അടയ്ക്കുന്നതില് നിന്ന് ഒഴിവാക്കും.\nചെറുകിട, ഇടത്തരം സംരംഭങ്ങള്‍ക്ക് ഉത്തേജനം നല്‍കുന്നതിനായി 'ഗദാന് 21' -ന് കീഴില് പുതിയ നടപടിക്രമങ്ങള് യുഎഇ ആരംഭിച്ചു. കൊവിഡ് 19 വ്യാപനത്തിന്റെ പശ്ചാത്തലത്തില് 100 ബില്യണ് ഡോളര് ദിര്‍ഹം (27.2 ബില്യണ് ഡോളര്) രാജ്യം വാഗ്ദാനം ചെയ്തിട്ടുണ്ട്. പൗരന്മാര്‍ക്കും വ്യവസായങ്ങള്‍ക്കുമായുള്ള5ബില്യണ് ദിര്‍ഹം ജല, വൈദ്യുതി സബ്‌സിഡികള് ഇതില് ഉള്‍പ്പെടുന്നു. 2020 അവസാനം വരെ യുഎഇ ടോള് നികുതിയും നിയന്ത്രിച്ചു.\nഎസ്എംഇ ക്രെഡിറ്റ് ഗ്യാരണ്ടി സ്‌കീമിനായി മൂന്ന് ബില്യണ് ദിര്‍ഹം അനുവദിച്ചു. പണലഭ്യത വര്‍ദ്ധിപ്പിക്കുന്നതിന് മാര്‍ക്കറ്റ് ഫണ്ടുകള് സ്ഥാപിക്കുന്നതിനുള്ള 1 ബില്യണ് ദിര്‍ഹമും ഉത്തേജക പാക്കേജില് ഉള്‍പ്പെടുന്നു. ടൂറിസം, വിനോദ മേഖലകള് നല്‍കുന്ന വാടകയ്ക്ക് 20 ശതമാനം റീഫണ്ട് സര്‍ക്കാര് പ്രഖ്യാപിച്ചു. ഇനിയൊരു അറിയിപ്പ് ഉണ്ടാകുന്നതുവരെ ലേബര് പെര്‍മിറ്റ് നല്‍കുന്നത് യുഎഇ താല്‍ക്കാലികമായി നിര്‍ത്തിവച്ചിരിക്കുകയാണ്.\nകൊവിഡ് 19 പകര്‍ച്ചവ്യാധി ലഘൂകരിക്കാന് തായ് മന്ത്രിസഭ 17.6 ബില്യണ് ഡോളര് അംഗീകരിച്ചു. രണ്ടു ശതമാനം പലിശ നിരക്കിലുള്ള 150 ബില്യണ് ബാട്ട് (തായ് കറന്‍സി) സോഫ്റ്റ് ലോണുകളും പാക്കേജില് ഉള്‍പ്പെടുന്നു. കൊവിഡ് 19 ബാധിച്ച സ്ഥാപനങ്ങളെയോ ജീവനക്കാരെയോ സഹായിക്കുന്നതിനായി 20 ബില്യണ് ബാട്ട് ഫണ്ട് സ്വീകരിക്കുമെന്നും സര്‍ക്കാര് അറിയിച്ചിട്ടുണ്ട്. കടക്കാരെ സംരക്ഷിക്കാന് സര്‍ക്കാര് സെന്‍ട്രല് ബാങ്കിനോട് ആവശ്യപ്പെടുകയും കൊവിഡ് 19 പ്രതിസന്ധി മൂലം ദുരിതമനുഭവിക്കുന്ന ബിസിനസുകള്‍ക്ക് ഇളവുകള് നല്‍കാനും കടം തിരിച്ചടയ്ക്കുന്നതിനുള്ള പലിശനിരക്ക് കുറയ്ക്കാനും തീരുമാനിച്ചു.\nവൈറസ് വ്യാപനത്തിന്റെ പശ്ചാത്തലത്തില് പ്രതിസന്ധി നേരിടുന്ന രാജ്യത്തെ ബിസിനസുകളെയും സമ്പദ് വ്യവസ്ഥയെയും സംരക്ഷിക്കുന്നതിനായി 11.7 ട്രില്യണ് വോണിന്റെ ഉത്തേജക പാക്കേജാണ് ദക്ഷിണ കൊറിയ പുറത്തിറക്കിയത്. 2.3 ട്രില്യണ് വോണ് മെഡിക്കല് സ്ഥാപനങ്ങള്‍ക്കും,3ട്രില്യണ് വോണ് പ്രതിസന്ധി നേരിടുന്ന ബിസിനസുകള്‍ക്കും ശിശുക്ഷേമ പദ്ധതികള്‍ക്കുമായി നല്‍കും.\nകൊവിഡ് 19 ആഘാതം പരിഹരിക്കുന്നതിനായി മലേഷ്യന് മന്ത്രിസഭ 20 ബില്യണ് റിംഗിറ്റിന്റെ ഉത്തേജക പാക്കേജ് അംഗീകരിച്ചു. ട്രാവല് ഏജന്‍സികള്, ഹോട്ടലുകള്, എയര്‍ലൈന്‍സ്, ഷോപ്പിംഗ് മാളുകള് എന്നിവയ്ക്ക് ഏപ്രില് മുതല് ആറുമാസത്തേക്ക് വൈദ്യുത ബില്ലുകള്‍ക്ക് 15 ശതമാനം ഇളവ് ലഭിക്കിുമെന്ന് പ്രധാനമന്ത്രി അറിയിച്ചു. ഓഗസ്റ്റ് വരെയുള്ള കാലയളവില് ഹോട്ടലുകളെ സേവനനികുതിയില് നിന്ന് ഒഴിവാക്കും. വൈറസ് ബാധിച്ച പൊതുഗതാഗത ഡ്രൈവര്‍മാര്‍ക്കും ടൂറിസ്റ്റ് ഗൈഡുകള്‍ക്കും 600 മലേഷ്യന് റിംഗിറ്റ് വീതം നല്‍കും. വൈറസിനെതിരെ പൊരുതുന്ന ഡോക്ടര്‍മാര്, മെഡിക്കല് സ്റ്റാഫ് എന്നിവര്‍ക്ക് 400 റിംഗറ്റിന്റെ പ്രത്യേക പ്രതിമാസ അലവന്‍സ് നല്‍കും.\nഅതിര്‍ത്തി സുരക്ഷിതമാക്കാന് ജപ്പാന് കടുത്ത നടപടികളാണ് സ്വീകരിച്ചിരിക്കുന്നത്. ഏപ്രില് അവസാനം വരെ ചൈന, ദക്ഷിണ കൊറിയ എന്നിവിടങ്ങളില് നിന്നുള്ള ടൂറിസ്റ്റ് പ്രവേശനം രാജ്യം നിരോധിച്ചു. ഉപയോഗിച്ച ഫെയ്‌സ് മാസ്‌കുകള് വീണ്ടും വില്‍ക്കുന്നതിന് സര്‍ക്കാര് കടുത്ത പിഴയും പ്രഖ്യാപിച്ചിട്ടുണ്ട്. മാസ്‌ക് വീണ്ടും വില്‍ക്കുന്നതായി കണ്ടെത്തിയാല് ഒന്നുകില് 1 വര്‍ഷം തടവോ 1 ദശലക്ഷം യെന് പിഴയോ അല്ലെങ്കില് ഇത് രണ്ടുമോ ലഭിക്കും. മാര്‍ച്ച് 10 -ന് ഒരു ട്രില്യണ് യെന് രക്ഷാ പാക്കേജ് ജപ്പാന് പാസാക്കി. ഇതിനുപുറമെ, വൈറസ് പ്രതിസന്ധി ബാധിച്ച ബിസിനസുകള്‍ക്ക് വായ്പ നല്‍കുന്നത് വര്‍ദ്ധിപ്പിക്കുന്നതിനായി പലിശരഹിത വായ്പകളുടെ പുതിയ പദ്ധതി ബാങ്ക് ഓഫ് ജപ്പാന് പ്രഖ്യാപിച്ചു.\nRead more about: coronavirus country രാജ്യം\nജനത കര്‍ഫ്യൂ മുതല് ബാങ്ക് അക്കൗണ്ടുകളിലേക്ക് പണം വരെ; കൊവിഡിനെ വിവിധ രാജ്യങ്ങള് നേരിടുന്നത് ഇങ്ങനെ | from janata curfew to 1000 in every bank accoun countries are fighting covid 19 like this\nfrom janata curfew to 1000 in every bank accoun countries are fighting covid 19 like this


IPL star auction today; players with hope\nഐപിഎല് താരലേലം ഇന്ന് ;പ്രതീക്ഷയുമായി താരങ്ങൾ\nപ്രതീക്ഷയുമായി കാത്തിരിക്കുന്നത് 292 താരങ്ങൾ\nPublished on : 18 Feb, 2021 , 5:27 am\nഐപിഎല് പതിനാലാം സീസണിന് മുന്നോടിയായുള്ള താരലേലം ഇന്ന് നടക്കും. ചെന്നൈയിൽ നടക്കുന്ന താര ലേലത്തിൽ മലയാളി താരങ്ങള് ഉള്‍പ്പടെ പ്രതീക്ഷയുമായി 292 താരങ്ങൾ ആണ് കാത്തിരിക്കുന്നത്. എട്ട് ടീമുകൾക്ക് ലേലത്തിലൂടെ 61 താരങ്ങളെ പങ്കെടുപ്പിക്കാൻ കഴിയും. ഗ്ലെൻ മാക്സ്‍വെൽ, സ്റ്റീവ് സ്മിത്ത്, ഷാകിബ് അൽ ഹസൻ, മോയീൻ അലി, സാം ബില്ലിംഗ്സ്, ജേസൺ റോയ് തുടങ്ങിയ താരങ്ങളും ലേലപട്ടികയിലുണ്ട്. ഇവരെ കൂടാതെ നാല് മലയാളി താരങ്ങളും ലേല പട്ടികയിൽ ഉണ്ട്.\nതാര ലേലത്തിൽ പഞ്ചാബ് കിംഗ്‌സിന്‍റെ കയ്യിലാണ് ഏറ്റവും കൂടുതല് തുക ചെലവഴിക്കാന് ബാക്കിയുള്ളത്. 53.2 കോടിരൂപയാണ് പഞ്ചാബ് കിങിസിന്റെ കയ്യിലുള്ളത്. 10.75 കോടിരൂപ വീതം ബാക്കിയുള്ള കൊൽക്കത്ത നൈറ്റ് റൈഡേഴ്സിനും സൺറൈസേഴ്സ് ഹൈദരാബാദിനുമാണ് ഏറ്റവും കുറച്ച് തുക ബാക്കിയുള്ളത്.\nഒന്നരക്കോടി രൂപ അടിസ്ഥാന വിലയുള്ള 12 താരങ്ങളിൽ ഇന്ത്യക്കാർക്ക് ആർക്കും സ്ഥാനമില്ല. ഒരുകോടി രൂപ അടിസ്ഥാന വിലയുള്ള പട്ടികയിൽ ഉമേഷ് യാദവും ഹനുമ വിഹാരിയും ഉൾപ്പടെ അഞ്ച് താരങ്ങൾ. ജലജ് സക്സേന, മുഹമ്മദ് അസ്ഹറുദ്ദീൻ, വിഷ്ണു വിനോദ്, എം ഡി നിധീഷ്, സച്ചിൻ ബേബി എന്നീ കേരള താരങ്ങളും ലേലപട്ടികയിലുണ്ട്. സച്ചിൻ ടെൻഡുൽക്കറുടെ മകൻ അ‍ർജുന് 20 ലക്ഷം രൂപയാണ് അടിസ്ഥാന വില നിശ്ചയിച്ചിരിക്കുന്നത്.


ടി.പി വധം: റഫീക്ക് അറസ്റ്റില്\nഫെയ്‌സ്ബുക്ക് ഓപെറെയെ വാങ്ങുന്നു\nWednesday 30th May 2012 10:37am\nWednesday 30th May 2012 10:34am\nകോഴിക്കോട്: ടി.പി ചന്ദ്രശേഖരന് വധക്കേസിലെ മുഖ്യപ്രതിയെന്ന് കരുതുന്ന വാഴപ്പടച്ചി റഫീക്ക് അറസ്‌ററിലായി. റഫീക്ക് പോലീസിന് മുന്നില് ഹാജരായെന്നാണ് ലഭിക്കുന്ന വിവരം. റഫീക്കിന്റെ അവസാന ഒളിത്താവളവും പോലീസ് മനസ്സിലാക്കി എന്ന സൂചന ലഭിച്ചതിനെ തുടര്‍ന്ന് റഫീക്ക് പോലീസിന് മുന്നില് കീഴടങ്ങുകയായിരുന്നുവെന്നാണ് അന്വേഷണ സംഘം വ്യക്തമാക്കിയത്.\nടി.പിയെ വധിക്കാന് ഉപയോഗിച്ച വാഹനം വാടകയ്‌ക്കെടുത്ത് കൊടി സുനിക്ക് നല്‍കിയത് റഫീക്കായിരുന്നു. നവീന്‍ദാസ് എന്നയാളുടെ കൈയ്യില് നിന്നാണ് റഫീക്ക് വാഹനം വാങ്ങിയത്. ഇയാള്‍ക്ക് റഫീക്ക് ചെക്കും കൊടുത്തിരുന്നു.\nചെക്ക് മറ്റൊരാളുടെ പേരിലുള്ളതാണെന്ന് നേരത്തെ അന്വേഷണ സംഘം സ്ഥിരീകരിച്ചിരുന്നു. തലശേരിയിലെ ബാങ്കില് ചെക്ക് ഹാജരാക്കിയാണ് പൊലീസ് സംഘം ഇത് സ്ഥിരീകരിച്ചത്. ചെക്കിലെ ഒപ്പും ചെക്കിനൊപ്പം നല്‍കിയ മുദ്രപ്പത്രത്തിലെ ഒപ്പും വ്യാജമാണ്. രണ്ട് ഒപ്പുകള് തമ്മില് സാമ്യവുമില്ലാത്തതിനാല് വ്യാജരേഖ നിര്‍മിച്ചതിന് റഫീഖിനെതിരെ പൊലീസ് കേസ് റജിസ്റ്റര് ചെയ്തിരുന്നു.\nകര്‍ണാടക, മഹാരാഷ്ട്ര തുടങ്ങിയ സ്ഥലങ്ങളിലെല്ലാം റഫീക്ക് ഒളിച്ചു താമസിച്ചിരുന്നതായി പോലീസിന് വിവരം ലഭിച്ചിരുന്നു. റഫീക്കിനെ കാണാതായതിനെ തുടര്‍ന്ന് പോലീസ് ലുക്ക് ഔട്ട് നോട്ടീസ് പുറപ്പെടുവിച്ചിരുന്നെങ്കിലും കണ്ടെത്താനായിരുന്നില്ല.\nഎന്നാല് പോലീസില് പിടികൊടുക്കുന്നതിന് മുന്‍പ് കോടതിയില് ഹാജരാവാന് റഫീക്ക് ശ്രമം നടത്തിയെങ്കിലും അത് വിജയിച്ചില്ല. തുടര്‍ന്നാണ് പോലീസിന് മുന്നില് ഹാജരാവാന് തീരുമാനിച്ചത്. കേസിലെ മുഖ്യപ്രതിയെന്ന് സംശയിക്കുന്ന റഫീക്കിന്റെ അറസ്റ്റ് കേസില് നിര്‍ണായക വഴിത്തിരിവാകുമെന്നാണ് കരുതുന്നത് .\nവിനോദയാത്രയ്ക്കു പോകാന് കാര് വേണമെന്നാണ് കൊടി സുനി അറിയിച്ചതെന്ന് റഫീഖ് അന്വേഷണ സംഘത്തെ ധരിപ്പിച്ചു. കേസില് ഇതുവരെ പ്രതി ചേര്‍ത്തിട്ടില്ലാത്തതിനാല് ഇയാളുടെ അറസ്റ്റ് രേഖപ്പെടുത്തിയിട്ടില്ല. ഇയാളെ അന്വേഷണ സംഘം ചോദ്യം ചെയ്തു വരികയാണ്. ടിപി വധവുമായി ബന്ധപ്പെട്ട് പൊലീസ് അന്വേഷിക്കുന്ന കൊടി സുനി പ്രതിയായ മറ്റൊരു കേസില് റഫീഖ് പ്രതിയായിരുന്നു. 2009 ല് മലയാളിയെ തട്ടിക്കൊണ്ടുപോയി മോചനദ്രവ്യം ആവശ്യപ്പെട്ട കേസിലാണ് റഫീഖ് പ്രതിയായത്.\nഎ.ടി.പി ലോക ടൂര് ഫൈനല്‍സ്: ഫെഡറര് സെമിയില്\nSunday 10th November 2013 6:40am


ഇങ്ങനെയൊക്കെ ചെയ്യാമോ? അതും പട്ടാപകല്..! 37,000 രൂപ അടങ്ങിയ ബാഗ് തട്ടിയെടുത്ത വിരുതന് കുടുങ്ങി; പക്ഷേ പണം എവിടെ ? - RashtraDeepika\nചെറായി: പട്ടാപ്പകല് ചെറായി ദേവസ്വം നടക്ക് കിഴക്കുള്ള സ്‌പെയര് പാട്‌സ് കടയില് നിന്നും 37,000 രൂപ അടങ്ങിയ ബാഗ് മോഷ്ടിച്ചയാള് പോലീസ് പിടിയില്.\nമട്ടാഞ്ചേരി ബംഗ്ലാവ് പറമ്പില് ഹംസയുടെ മകന് നിസാര് -44 ആണ് പിടിയിലായത്. ബുധനാഴ്ച വൈകുന്നേരമായിരുന്നു മോഷണം നടന്നത്.\nകടയുടമ മറ്റെന്തോ ആവശ്യത്തിനായി അടുത്ത കടയിലേക്ക് പോയ സമയത്താണ് മോഷ്ടാവ് കടയില് കയറി ബാഗുമായി കടന്ന് കളഞ്ഞത്.\nതുടര്‍ന്ന് മുനമ്പം പോലീസില് നല്‍കിയ പരാതിയില് പോലീസെത്തി സിസിടിവി കാമറകള് പരിശോധിച്ചപ്പോള് മോഷണ ദൃശ്യങ്ങള് കണ്ടെത്തുകയും ആളെക്കുറിച്ച് ഏകദേശരൂപം ലഭിക്കുകയും ചെയ്തു.\nതുടര്‍ന്ന് സിഐ എ.എല്. യേശുദാസ്, എസ്ഐ കെ.എസ്. ശ്യാംകുമാര് എന്നിവരുടെ നേതൃത്വത്തില് അന്വേഷണം തുടങ്ങി. ഇതിനിടെ വ്യാഴാഴ്ച വൈകുന്നേരം ഞാറക്കലിൽവച്ചാണ് പ്രതിയെ കണ്ടെത്തിയതും അറസ്റ്റ് ചെയ്തതും.\nവഴിയോരങ്ങളില് അലഞ്ഞ് തിരിഞ്ഞ് മോഷണം നടത്തുന്നയാളാണ് പ്രതി. മോഷ്ടിച്ച പണം കൊണ്ട് മദ്യപാനമാണ് പ്രധാന വിനോദം.\nആളെയും പണമടങ്ങിയ ബാഗും കണ്ടെത്തിയെങ്കിലും മോഷണം പോയ പണം കണ്ടെത്തിയിട്ടില്ല. അറസ്റ്റിലായ പ്രതിയെ കോടതിയില് ഹാജരാക്കി.


Kerala covid update nov 21 | 5080 positive cases | Gulf Malayaly\nHomeNewsKeralaകേരളത്തില് ഇന്ന് 5080 പേര്‍ക്ക് കോവിഡ്; മരണം 37,495 ആയി\nകേരളത്തില് ഇന്ന് 5080 പേര്‍ക്ക് കോവിഡ്; മരണം 37,495 ആയി\nNovember 21, 2021, 7:23 pm\nതിരുവനന്തപുരം: കേരളത്തില് ഞായറാഴ്ച 5080 പേര്‍ക്ക് കോവിഡ് സ്ഥിരീകരിച്ചു. കഴിഞ്ഞ ദിവസങ്ങളിലുണ്ടായ 40 മരണങ്ങളാണ് കോവിഡ് മൂലമാണെന്ന് ഇന്ന് സ്ഥിരീകരിച്ചത്. ഇതുകൂടാതെ സുപ്രീംകോടതി വിധിപ്രകാരം കേന്ദ്ര സര്‍ക്കാരിന്റെ പുതിയ മാര്‍ഗ നിര്‍ദേശമനുസരിച്ച് അപ്പീല് നല്‍കിയ 156 മരണങ്ങളും റിപ്പോര്‍ട്ട് ചെയ്തിട്ടുണ്ട്. ഇതോടെ സംസ്ഥാനത്തെ ആകെ മരണം 37,495 ആയി.\nകഴിഞ്ഞ 24 മണിക്കൂറിനിടെ 53,892 സാംപിളുകളാണ് പരിശോധിച്ചത്. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ (WIPR) പത്തിന് മുകളിലുള്ള 39 തദ്ദേശ സ്വയംഭരണ പ്രദേശങ്ങളിലായി 46 വാര്‍ഡുകളാണുള്ളത്. ഇവിടെ കര്‍ശന നിയന്ത്രണമുണ്ടാകും.\nസംസ്ഥാനത്തെ വിവിധ ജില്ലകളിലായി 1,92,768 പേരാണ് ഇപ്പോള് നിരീക്ഷണത്തിലുള്ളത്. ഇവരില് 1,87,604 പേര് വീട്/ഇന്‍സ്റ്റിറ്റിയൂഷനല് ക്വാറന്റീനിലും 5164 പേര് ആശുപത്രികളിലും നിരീക്ഷണത്തിലാണ്. 269 പേരെയാണ് പുതുതായി ആശുപത്രിയില് പ്രവേശിപ്പിച്ചത്. നിലവില് 58,088 കോവിഡ് കേസുകളില്, 7.2 ശതമാനം വ്യക്തികള് മാത്രമാണ് ആശുപത്രി/ഫീല്‍ഡ് ആശുപത്രികളില് പ്രവേശിപ്പിക്കപ്പെട്ടിട്ടുള്ളത്.\nഞായറാഴ്ച രോഗം സ്ഥിരീകരിച്ചവരില് 28 പേര് സംസ്ഥാനത്തിനു പുറത്തുനിന്നും വന്നവരാണ്. 4776 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 252 പേരുടെ സമ്പര്‍ക്ക ഉറവിടം വ്യക്തമല്ല. 24 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 7908 പേര് രോഗമുക്തി നേടി. 58,088 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 50,04,786 പേര് ഇതുവരെ കോവിഡില്‍നിന്നും മുക്തി നേടി.\nPrevious articleയുഎഇയെക്കുറിച്ചുള്ള ഓര്‍മകള് പങ്കുവയ്ക്കാം; സൗജന്യ വിമാന ടിക്കറ്റുകള് നേടാം\nNext articleഅല്‍മനാമ-അല്‍മൈദാന് റോഡുകളെ ബന്ധിപ്പിച്ചു; യാത്രാ സമയം പകുതിയാവും\nകേരളത്തില് ഇന്ന് 3277 പേര്‍ക്ക് കോവിഡ് സ്ഥിരീകരിച്ചു\nmtp - December 6, 2021, 7:54 pm\nmtp - December 5, 2021, 6:19 pm\nകേരളത്തില് ഇന്ന് 4700 പേര്‍ക്ക് കോവിഡ്; 4128 രോഗമുക്തി\nmtp - December 2, 2021, 6:24 pm\nബിജെപി പ്രവര്‍ത്തകനെ ബൈക്ക് തടഞ്ഞുനിര്‍ത്തി വെട്ടിക്കൊന്നു\nനിബന്ധനകള് കര്‍ശനമാക്കുന്നു; നിരവധി പ്രവാസികളുടെ ഡ്രൈവിങ് ലൈസന്‍സ് പിന്‍വലിച്ചേക്കും\nDecember 7, 2021, 8:01 pm\nബിപിന് റാവത്ത് സഞ്ചരിച്ചത് ഏത് തടസ്സങ്ങളെയും തരണം ചെയ്യാന് കഴിയുന്ന അത്യാധുനിക കോപ്ടറില്; മോശം കാലാവസ്ഥ അപകടത്തിന് കാരണമായെന്ന വാദം അവിശ്വസനീയം\nDecember 8, 2021, 7:27 pm\nDecember 8, 2021, 8:36 pm\nഖത്തര് പോലിസില് ജോലി ചെയ്യുന്ന മലയാളി ഹൃദയാഘാതം മൂലം മരിച്ചു\nDecember 8, 2021, 8:57 pm\nഹെലികോപ്ടര് അപകടത്തില് ജനറല് ബിപിന് റാവത്ത് കൊല്ലപ്പെട്ടു\nവെളിച്ചം ഖത്തര് വിജയികളെ ആദരിച്ചു\nകർഷകസമരം അവസാനിക്കുന്നു; കർഷകരുടെ എല്ലാ ആവശ്യങ്ങളും അംഗീകരിച്ച് കേന്ദ്രം\nDecember 9, 2021, 3:14 pm\nബിപിന് റാവത്ത് സഞ്ചരിച്ചത് ഏത് തടസ്സങ്ങളെയും തരണം ചെയ്യാന് കഴിയുന്ന അത്യാധുനിക കോപ്ടറില്; മോശം...


Kabir Singh director Sandeep Reddy Vanga defends film അവര്‍ക്ക് പ്രണയം എന്താണെന്ന് അറിയില്ല, സംസാരിക്കുന്നത് ഫെമിനിസം'; കാബിര് സിങ് സംവിധായകന് | Indian Express Malayalam\nkabir singh director sandeep reddy vanga defends film\nഅവര്‍ക്ക് പ്രണയം എന്താണെന്ന് അറിയില്ല, സംസാരിക്കുന്നത് ഫെമിനിസം’; കബീര് സിങ് സംവിധായകന്\n‘അവരൊക്കെ2സ്റ്റാര് നല്‍കിയപ്പോള് പ്രേക്ഷകര് 200 കോടി നല്‍കി- സന്ദീപ് വാങ്ക\nUpdated: July 6, 2019 3:51:42 pm\nദക്ഷിണേന്ത്യയിലാകെ ബോക്സോഫീസ് ഹിറ്റായ തെലുങ്ക് ചിത്രമാണ് ‘അർജുന് റെഡ്ഡി’. വിജയ് ദേവരകൊണ്ട അവിസ്മരണീയമാക്കി തെലുങ്ക് ദേശത്തിനപ്പുറം വളര്‍ന്ന ചിത്രത്തിലെ കഥാപാത്രമായിരുന്നു അർജുന് റെഡ്ഡി. ഹിന്ദിയിലെത്തിയപ്പോള് ചിത്രത്തില് ഷാഹിദ് കപൂറാണ് നായകനായി എത്തിയത്. ചിത്രം ഏറെ പ്രതീക്ഷകളോടെയാണ് ബോളിവുഡിലെത്തിയത്. ദക്ഷിണേന്ത്യയിലാകെ ചിത്രത്തിന് ലഭിച്ച സ്വീകാര്യതയായിരുന്നു ഏറെ പ്രതീക്ഷകള് ഉണര്‍ത്താന് കാരണമായത്.\nതെലുങ്കില് ഇറങ്ങിയ ചിത്രത്തിന് കേരളം, തമിഴ്നാട്, ആന്ധ്രാപ്രദേശ്, കര്‍ണാടക എന്നിവിടങ്ങളിലൊക്കെ വന് സ്വീകാര്യത ലഭിച്ചു. എന്നാല് ബോളിവുഡില് ഒരുങ്ങിയ കബീര് സിങ്ങിന് പ്രഹരം നല്‍കുന്ന അഭിപ്രായങ്ങളാണ് പുറത്തുവന്നത്. ചിത്രം ബോളിവുഡില് എത്തിയപ്പോള് അര്‍ജുന് റെഡ്ഡി എന്ന സ്ത്രീവിരുദ്ധ കഥാപാത്രത്തെ നിരൂപകരും ആസ്വാദകരും കൈയ്യോടെ പിടികൂടി. പലരും ചിത്രത്തെ നിശിതമായി വിമര്‍ശിച്ചു. സ്ത്രീകളെ തെറ്റായ രീതിയിലാണ് ചിത്രത്തില് കാണിച്ചിരിക്കുന്നതെന്ന് പല നടിമാരും തുറന്നടിച്ചു. നിരൂപകര് ചിത്രത്തിലെ സ്ത്രീവിരുദ്ധതയും ആണ്‍മേല്‍ക്കോയ്മയും വിമര്‍ശിച്ചു.\nRead More: അര്‍ജുന് റെഡ്ഡിയുടെ സ്ത്രീ വിരുദ്ധത കൈയോടെ പിടികൂടി ബോളിവുഡ്; ദക്ഷിണേന്ത്യ തലോടിയ ചിത്രത്തിന് ഹിന്ദിയില് തല്ല്\nരണ്ടാം തവണയും സ്ത്രീവിരുദ്ധത ചിത്രീകരിച്ച് ബോളിവുഡിലും തിയേറ്ററുകള് കീഴടക്കാനാവുമോ എന്ന പരീക്ഷണമാണോ സന്ദീപ് വാങ്കാ റെഡ്ഡി നടത്തിയതെന്ന് പലരും ചോദിച്ചു. എന്നാല് വിമര്‍ശനങ്ങളോട് ആദ്യമായി പ്രതികരിച്ചിരിക്കുകയാണ് സന്ദീപ് വാങ്ക. മാധ്യമപ്രവര്‍ത്തകയായ അനുപമ ചോപ്രയുമായുളള അഭിമുഖത്തിലാണ് അദ്ദേഹം തന്റെ ഭാഗം വ്യക്തമാക്കിയത്.\nനിലവില് 200 കോടിക്ക് മുകളില് കളക്ഷന് നേടിയ ചിത്രം 2019ല് ബോളിവുഡിലെ ഏറ്റവും ഹിറ്റ് ചിത്രമാകുമെന്ന് അദ്ദേഹം പറഞ്ഞു. ചിത്രത്തിനെതിരായി നടക്കുന്ന പ്രചാരണം തെറ്റാണെന്നും അദ്ദേഹം പറഞ്ഞു. ‘നിങ്ങള് ഒരാളുമായി അഗാധമായ പ്രണയത്തിലാണെങ്കില്, നിങ്ങള്‍ക്ക് പരസ്പരം അടിക്കാനുളള സ്വാതന്ത്ര്യം ഇല്ലെങ്കില് അതിനെ എങ്ങനെയാണ് പ്രണയമെന്ന് വിളിക്കുക? സിനിമയെ അകാരണമായി വിമര്‍ശിക്കുന്ന ഇത്തിള്‍കണ്ണികളാണ് സിനിമാ ഇന്‍ഡസ്ട്രിയുടെ ശാപം. അത്തരക്കാര് ചിലപ്പോള് പ്രണയം എന്താണെന്ന് ശരിയായി അനുഭവിച്ചിട്ടുണ്ടാവില്ല. അവര് എപ്പോഴും ഫെമിനിസ്റ്റ് ഭാഗത്താണ്, മറ്റൊന്നും അവര് സംസാരിക്കില്ല,’ സന്ദീപ് റെഡ്ഡി വാങ്ക തുറന്നടിച്ചു.\nസിനിമയ്ക്ക് നിലവാരം ഇല്ലെന്ന് നിരൂപണം എഴുതിയവര്‍ക്കെതിരേയും അദ്ദേഹം രംഗത്തെത്തി. ‘അവരൊക്കെ രണ്ട് സ്റ്റാര് നല്‍കിയപ്പോള് പ്രേക്ഷകര് 200 കോടി നല്‍കി. അവരൊക്കെ വിഡ്ഡി സിനിമകള്‍ക്ക് ഒരുപാട് സ്റ്റാർ കൊടുത്ത് കാണാറുണ്ട്.\nStay updated with the latest news headlines and all the latest Bollywood news download Indian Express Malayalam App.\nWeb Title: Kabir singh director sandeep reddy vanga defends film\nകപില് ദേവായി പരിണമിച്ച് രണ്‍വീര് സിങ്; ജന്മദിനത്തില് ആരാധകര്‍ക്കായി ചിത്രം പുറത്തുവിട്ടു\nഇല്ല.. ഞാൻ വെറുതെ വിടില്ല; പിറന്നാൾ ദിനത്തിൽ മോഹൻലാലിനോട് പൃഥ്വി\nCannes 2022: കാൻസിലെ റെഡ്കാർപെറ്റിൽ ഐവറി സബ്യാസാചി സാരിയിൽ അദിതി റാവു; ചിത്രങ്ങൾ\nBigg Boss Malayalam Season 4: ബിഗ് ബോസ് വീട്ടിൽ നിന്ന് അപർണ പുറത്തേക്കോ?\nഒഴിഞ്ഞ വയറുമായി യോഗ ചെയ്യാമോ?\nനിത്യഹരിത നായകന്; മോഹൻലാലിന് പിറന്നാൾ ആശംസയുമായി യുവരാജ് സിങ്\nഇന്ത്യക്കാരുടെ ചർമ്മത്തിന് ഏറ്റവും അനുയോജ്യമായ സൺസ്ക്രീൻ ഏതാണ്?\nകാൻസ് റെഡ്കാർപെറ്റ് ഒഴിവാക്കി ആരാധ്യയ്ക്കും അഭിഷേകിനുമൊപ്പം സമയം ചെലവിട്ട് ഐശ്വര്യ; ചിത്രങ്ങൾ\nഅകാല വാർധക്യം തടയുന്ന ഗുണങ്ങളുള്ള6പഴങ്ങളും പച്ചക്കറികളും\nPetrol Diesel Prices Today, 2022 May 21: ഇന്നത്തെ പെട്രോൾ- ഡീസൽ വില\nToday Gold Rate In Kerala, 21 May 2022: സ്വർണവില കൂടുന്നു; ഒരു പവന് 37,640 ആയി\nKerala Lottery Result, LIVE Kerala Lottery Result Karunya KR-550: കാരുണ്യ KR-550 ഭാഗ്യക്കുറിയുടെ നറുക്കെടുപ്പ് ഇന്ന്\nHappy Birthday Mohanlal: ലാലിന് ആശംസകളുമായി ഇച്ചാക്ക; ഒപ്പം മറ്റുതാരങ്ങളും\nJack N’ Jill Movie Review: പാളിയ പരീക്ഷണം, നിറഞ്ഞാടി മഞ്ജു; ‘ജാക്ക് ആൻഡ് ജിൽ’ റിവ്യൂ\nകുറേ നേരം ചിന്തിച്ചു, പക്ഷേ ഇതിനൊരു ക്യാപ്ഷൻ കിട്ടിയില്ല; ചിത്രങ്ങളുമായി ഭാവന\nനടി നിക്കി ഗൽറാണി വിവാഹിതയായി; ചിത്രങ്ങൾ\nഷൂട്ടിനിടയിൽ എന്റെ ചവിട്ടുകൊണ്ട് വേദനയോടെ ഇന്ദ്രൻസ് ചേട്ടൻ ചുരുണ്ടുകൂടി; ‘ഉടൽ’ വിശേഷങ്ങൾ പങ്കുവച്ച് ദുർഗ കൃഷ്ണ\nകോട്ടയം ഇരട്ടപ്പാത നിർമാണം; 28 വരെ ട്രെയിൻ നിയന്ത്രണം, 21 എണ്ണം റദ്ദാക്കി\nശക്തമായ മഴ നാളെയും കൂടി; എട്ട് ജില്ലകളിൽ യെല്ലോ അലർട്ട്


benefits of henna plant : മൈലാഞ്ചി ഇങ്ങനെ നല്ല ഉറക്കത്തിന് കിടിലന് ഒറ്റമൂലി - Malayalam BoldSky\n| Updated: Wednesday, May 13, 2020, 16:21 [IST]\nഉപയോഗിക്കുന്നതിലൂടെ എന്തൊക്കെ ആരോഗ്യപരമായ മാറ്റങ്ങളാണ് ഉണ്ടാവുന്നത് എന്നുള്ളത് പലപ്പോഴും പലര്‍ക്കും അറിയാന് സാധിക്കുന്നില്ല. ആരോഗ്യ സംരക്ഷണത്തിന്റെ കാര്യത്തില് വളരെയധികം ഗുണങ്ങളാണ് മൈലാഞ്ചി നിങ്ങള്‍ക്ക് നല്‍കുന്നത്. ഇവ എന്തൊക്കെയെന്നത് നാമെല്ലാവരും അറിഞ്ഞിരിക്കേണ്ടതും ആണ്. ആരോഗ്യ സംരക്ഷണത്തിനും സൗന്ദര്യ സംരക്ഷണത്തിനും ഒരുപോലെ ഉപയോഗിക്കാന് സാധിക്കുന്ന ഒന്നാണ് മൈലാഞ്ചി എന്ന കാര്യത്തില് സംശയം വേണ്ട.\nഎന്നിരുന്നാലും മൈലാഞ്ചി പ്രധാനമായും ഡൈ പ്ലാന്റായി ഉപയോഗിക്കുന്നവരാണ് നമ്മളില് പലരും. എന്നാല് എന്താണ് ഇതിന്റെ ആരോഗ്യ ഗുണങ്ങള് എന്നുള്ളത് വളരെയധികം ശ്രദ്ധിക്കേണ്ട ഒന്നാണ്. അതിന് വേണ്ടി നമുക്ക് ഈ ലേഖനം വായിക്കാവുന്നതാണ്. വെല്ലുവിളി ഉയര്‍ത്തുന്ന പരിഹാരം കാണാന് സാധിക്കാത്ത പല കാര്യത്തിനും നമുക്ക് മൈലാഞ്ചി ഉപയോഗിക്കാവുന്നതാണ്. ഇതെല്ലാം നിങ്ങളില് എങ്ങനെ പ്രാവര്‍ത്തികമാകുന്നു എന്ന് നമുക്ക് നോക്കാം.\nമൈലാഞ്ചിയില് ധാരാളം ആന്റിഓക്സിഡന്റ് ഗുണങ്ങള് അടങ്ങിയിട്ടുണ്ട് എന്നാണ് പറയുന്നത്. ഇതില് നിന്ന് ഉണ്ടാക്കുന്ന എണ്ണ നമുക്ക് അകാല വാര്‍ദ്ധക്യം, അത് മൂലമുണ്ടാവുന്ന ചുളിവുകള് എന്നിവക്കെല്ലാം പരിഹാരം കാണുന്നതിന് സഹായിക്കുന്നുണ്ട്. ശരീരത്തിലെ ഏറ്റവും വലിയ അവയവമായ ചര്‍മ്മത്തെ സംരക്ഷിക്കാന് കഴിയുന്ന ആന്റിവൈറല്, ആന്റി ബാക്ടീരിയല് ഇഫക്റ്റുകള് മൈലാഞ്ചിയില് ധാരാളം അടങ്ങിയിട്ടുണ്ട്. ചര്‍മ്മത്തിന് വില്ലനാവുന്ന ഇത്തരം പ്രതിസന്ധികളെയും ചര്‍മ്മത്തിലെ ചുക്കിച്ചുളിയലുകളേയും ഇല്ലാതാക്കുന്നതിന് മൈലാഞ്ചി വളരെയധികം സഹായിക്കുന്നുണ്ട്.\nനഖത്തിന്റെ ആരോഗ്യം പല വിധത്തിലാണ് നിങ്ങളുടെ ആരോഗ്യത്തെ ബാധിക്കുന്നത്. ഫംഗസ് ബാധ, നഖത്തിലെ വേദന, നഖം പഴുക്കുന്നത്, നിറ വ്യത്യാസം, അണുബാധ എന്നിവക്കെല്ലാം പരിഹാരം കാണുന്നതിന് നമുക്ക് മൈലാഞ്ചി ഉപയോഗിക്കാവുന്നതാണ്. ഇതെല്ലാം നിങ്ങളുടെ നഖത്തിന്റെ ആരോഗ്യത്തിനും മുകളില് പറഞ്ഞ പല പ്രശ്‌നങ്ങള്‍ക്കും പരിഹാരം കാണുന്നതിന് സാധിക്കുന്നുണ്ട്. നഖത്തിന് മുകളില് മൈലാഞ്ചി ഇല അരച്ചതും അല്‍പം മഞ്ഞളും മിക്‌സ് ചെയ്ത് തേക്കാവുന്നതാണ്. ഇത് വെറും ചുരുങ്ങിയ ദിവസങ്ങള് കൊണ്ടാണ് ഇത്തരം അവസ്ഥകളെ ഇല്ലാതാക്കുന്നത്.\nമുറിവുണങ്ങുന്നതിനും അണുബാധക്കും പരിഹാരം കാണുന്നതിന് വേണ്ടി സഹായിക്കുന്ന ഒന്നാണ് മൈലാഞ്ചിയില. അണുബാധകളില് നിന്ന് ചര്‍മ്മത്തെ സംരക്ഷിക്കുന്നതിനും വീക്കം ഇല്ലാതാക്കുന്നതിനും മൈലാഞ്ചി വളരെ ഗുണം ചെയ്യും. പൊള്ളല്, മുറിവുകള്, സ്‌ക്രാപ്പുകള് എന്നിവയില് ഇത് തലമുറകളായി പ്രയോഗിക്കുന്നുണ്ട്. മാത്രമല്ല ചര്‍മ്മത്തില് നിന്നുള്ള ചൂട് കൃത്യമായി വലിച്ചെടുക്കുന്ന പ്രകൃതിദത്തമായി മുറിവിനെ തണുപ്പിക്കാന് ഉള്ള കഴിവും മൈലാഞ്ചിക്കുണ്ട്. കറ്റാര് വാഴ നല്‍കുന്ന അതേ സംരക്ഷണം തന്നെയാണ് മൈലാഞ്ചിയും നല്‍കുന്നത്.\nആയുര്‍വേദ പാരമ്പര്യമനുസരിച്ച് മൈലാഞ്ചി പനി കുറയ്ക്കാന് സഹായിക്കുന്നു. ശരീരത്തിലുടനീളം താപനില ഉയരുന്നത് മറ്റൊരു അവയവത്തിനുണ്ടാവുന്ന രോഗങ്ങളുടെ ലക്ഷണമായാണ് കണക്കാക്കുന്നത്. ആളുകള് വളരെ ഉയര്‍ന്ന പനി ബാധിക്കുമ്പോള് അവയവങ്ങളുടെ പ്രവര്‍ത്തനത്തിനും ഉപാപചയ പ്രക്രിയകള്‍ക്കും അപകടകരമാണ്. ശരീരത്തിന്റെ മൊത്തത്തിലുള്ള താപനില താഴേക്ക് കൊണ്ടുവരുന്നത് അത്യന്താപേക്ഷിതമാണ്, ഒന്നുകില് വിയര്‍പ്പ് ഉണ്ടാക്കുകയും ഫലപ്രദമായി പനി ഇല്ലാതാവുകയും അല്ലെങ്കില് ശരീരത്തെ തണുപ്പിക്കുകയും കുറച്ച് ആശ്വാസം നല്‍കുകയും ചെയ്തുകൊണ്ട് മൈലാഞ്ചിക്ക് പനിയില് നിന്ന് ആശ്വാസം നേടുന്നതിന് സാധിക്കുന്നുണ്ട്.\nചില ഉറക്ക തകരാറുകള് പരിഹരിക്കുന്നതിന് ഹെന്ന ഓയില് നേരിട്ട് ബന്ധപ്പെട്ടിരിക്കുന്നു, അതിനാല് നിങ്ങള് ഉറക്കമില്ലായ്മയോ വിട്ടുമാറാത്ത അസ്വസ്ഥതയോ അനുഭവിക്കുകയാണെങ്കില്, നിങ്ങള്‍ക്ക് ഇത് നിങ്ങളുടെ തലയില് തേച്ച് കുളിക്കാവുന്നതാണ്. ഇതിലൂടെ ശരീരത്തിനും മനസ്സിനും നല്ല രീതിയില് ഉള്ള ഗുണങ്ങള് ലഭിക്കുന്നുണ്ട്. ദിവസവും ഈ എണ്ണ തേച്ച്കുളിച്ച് ഉറങ്ങാന് കിടക്കൂ. ഇത് നിങ്ങള്‍ക്ക് നല്ല ഉറക്കം നല്‍കുന്നതിന് സഹായിക്കുന്നുണ്ട്. ആരോഗ്യ സംരക്ഷണത്തിന് വെല്ലുവിളി ഉയര്‍ത്തുന്ന പല പ്രശ്‌നങ്ങള്‍ക്കും പരിഹാരം കാണുന്നതിന് സഹായിക്കുന്നുണ്ട് ഇത്.\nഎപ്പോഴാണ് തലവേദന ഉണ്ടാവുന്നത് എന്ന് പറയാന് സാധിക്കില്ല. എന്നാല് ഇതിന് പരിഹാരമാണ് എപ്പോഴും മൈലാഞ്ചി. മൈലാഞ്ചി ചെടിയുടെ നീര് നിങ്ങള്‍ക്ക് ആരോഗ്യ സംരക്ഷണത്തിന് എത്രത്തോളം ഗുണം ചെയ്യുന്നു എന്ന് നമുക്ക് അറിയാന് സാധിക്കുകയില്ല. എന്നാല് വാസ്തവത്തില്, തലവേദനയില് നിന്ന് വേഗത്തില് മോചനം നേടുന്നതിന് മൈലാഞ്ചിയിലയുടെ നീര് ചര്‍മ്മത്തില് നേരിട്ട് പ്രയോഗിക്കാം. മൈലാഞ്ചിയില് കാണപ്പെടുന്ന സംയുക്തങ്ങളുടെ വിരുദ്ധ ബാഹ്യാവിഷ്‌ക്കാര ഫലങ്ങള് ആ പിരിമുറുക്കം കുറയ്ക്കാനും തലച്ചോറിനും മൈഗ്രേയ്‌നിനും പരിഹാരം കാണുന്നതിന് സഹായിക്കുന്നുണ്ട്.\nRead more about: fever sleep ഉറക്കം പനി\nHenna Plant facts, health benefits and Side Effects\nHere in this article we are discussing about the health benefits of henna. Takealook.


Onam 2019: അവധി പരമ്പര തുടങ്ങി; സർക്കാർ ഓഫീസുകൾ ഇനി തുറക്കുക 16ന് | onam holiday begins in keralam banks will open on monday and thursday – News18 Malayalam\nOnam 2019: അവധി പരമ്പര തുടങ്ങി; സർക്കാർ ഓഫീസുകൾ ഇനി തുറക്കുക 16ന്\nബാങ്കുകൾ ഇന്നും വ്യാഴാഴ്ചയും പ്രവർത്തിക്കും\nLast Updated : September 09, 2019, 07:17 IST\nതിരുവനന്തപുരം: ഞായറാഴ്ച മുതൽ കേരളം ഓണാവധിയിൽ. തുടർച്ചയായുള്ള അവധിക്കുശേഷം സർക്കാർ ഓഫീസുകളും വിദ്യാഭ്യാസ സ്ഥാപനങ്ങളും ഇനി തുറക്കുക 16ന്. ഇന്ന് മുഹറമാണെങ്കിലും ബാങ്കുകൾ പ്രവർത്തിക്കും. മൂന്നാം ഓണമായ വ്യാഴാഴ്ചയും ബാങ്ക് പ്രർത്തിക്കും. അടുത്ത ഞായറാഴ്ചവരെ തുടർച്ചയായി എട്ടുദിവസമാണ് സർക്കാർ ഓഫീസുകൾക്ക് അവധി. മുഹറത്തിന് കേന്ദ്രസർക്കാരും അവധി നൽകി.\nശനിയാഴ്ച ഉച്ചയോടെതന്നെ സെക്രട്ടേറിയറ്റ് അടക്കം മിക്ക സർക്കാർ ഓഫീസുകളും ഒഴിഞ്ഞു തുടങ്ങിയിരുന്നു. ഉത്രാടം, തിരുവോണം, ശ്രീനാരായണഗുരു ജയന്തിദിനമായ ചതയം എന്നീ ദിവസങ്ങളിലും രണ്ടാംശനിയായ 14നും ബാങ്കില്ല. 15നു ഞായറാഴ്ചയായതിനാൽ അന്നും അവധി. ബാങ്കുകളുടെ പ്രവർത്തനം തിങ്കളും വ്യാഴവും മാത്രമായതിനാൽ ഈ ദിവസങ്ങളിൽ ഇടപാടുകാരുടെ തിരക്കുകൂടും.\nOnam 2019: 'പൂവേ പൊലി പൂവേ, നറു തുമ്പപ്പൂച്ചിരിയേ'; ന്യൂസ് 18 കേരളം ഓണം ഗിഫ്റ്റ്!\nരണ്ടുപ്രവൃത്തി ദിവസങ്ങളിലും ഏജൻസികളും ബാങ്കുകളും എടിമ്മുകളിൽ പണം നിറയ്ക്കും. കൂടാതെ, അവധി ദിവസങ്ങളാണെങ്കിലും ചൊവ്വാഴ്ചയും വെള്ളിയാഴ്ചയും എ.ടി.എമ്മുകളിൽ പണം നിറയ്ക്കാൻ ഏജൻസികൾക്ക് എസ്.ബി.ഐ അധികൃതർ നിർദേശം നൽകിയിട്ടുണ്ട്. എല്ലാബാങ്കുകളും സമാനനടപടികൾ എടുത്താൽപ്പോലും ശനി, ഞായർ ദിവസങ്ങളിൽ പ്രതിസന്ധി ഉണ്ടാകാനുള്ള സാധ്യതയുണ്ട്.\nFirst published: September 09, 2019, 07:17 IST\nAthachamyamboat racefeastFloral carpetOnam 2019onam boat raceonam celebrationonam date 2019onam festivalOnam foodonam pookalamonam sadhyaOnam Songsonam storypalaThiruvonam


2015 അവസാനത്തോടെ വിരാട് കോഹ്‌ലിയും അനുഷ്‌ക്കാ ശര്‍മ്മയും വിവാഹിതരാകും ?Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\n2015 അവസാനത്തോടെ വിരാട് കോഹ്‌ലിയും അനുഷ്‌ക്കാ ശര്‍മ്മയും വിവാഹിതരാകും ?\n: സ്വന്തം ലേഖകന് in Cinema, ഒളിനോട്ടം on March 19, 2015\nഇന്ത്യയുടെ ലവ് ബേര്‍ഡ്‌സ് എന്ന് വേണമെങ്കില് വിരാട് കോഹ്‌ലിയെയും അനുഷ്‌കാ ശര്‍മ്മയെയും വിശേഷിപ്പിക്കാം. കാരണം രണ്ടു പേരും ഇന്ത്യക്കാര് മുഴുവന് ഇഷ്ടപ്പെടുന്ന താരങ്ങളാണ്. രണ്‍ബീര് കപൂറിന്റെയും കത്രീനാ കൈഫിന്റെ പ്രണയ രഹസ്യം പോലെ ഇന്ത്യക്കാര്‍ക്ക് അറിയാന് താല്‍പര്യമുള്ള ഒരു വിഷയമാണ് കോഹ്‌ലിയുടെയും അനുഷ്‌ക്കയുടെയും പ്രണയ വിവരങ്ങള്.\nമുംബൈയില്‍നിന്ന് ഒടുവിലായി ലഭിക്കുന്ന വിവരങ്ങള് ഇരുവരുടെയും വിവാഹം 2015 അവസാനത്തോടെ ഉണ്ടാകുമെന്നാണ്. കുറച്ചു വര്‍ഷങ്ങള്‍ക്ക് മുന്‍പ് ഒരു ഷാംപുവിന്റെ പരസ്യത്തില് ഒന്നിച്ച് അഭിനയിക്കുമ്പോള് കണ്ടു മുട്ടിയ ഇവരുടെ സൗഹൃദം പിന്നീട് പ്രണയത്തിലേക്ക് തെന്നി മാറുകയായിരുന്നു. ഇന്ത്യന് ടീമിന്റെ വിദേശ സന്ദര്‍ശന വേളകളില് ഗ്യാലറിയില് അനുഷ്‌ക കോഹ്ലിയെ സ്‌പോട്ട് ചെയ്യുന്നതും രണ്ടു പേരും കൂടെ നടക്കാനിറങ്ങുന്നതുമെല്ലാം പാപ്പരാസികള്‍ക്ക് വാര്‍ത്തയായിരുന്നു. ഇരുവരും അവരുടെ പ്രണയം ഒളിപ്പിച്ചുവെയ്ക്കാന് മെനക്കെട്ടതുമില്ല.\nവിവാഹത്തിന് മുന്‍പ് തന്നെ മുംബൈയിലെ വെര്‍സോവയിലെ ഒരു വീട്ടിലേക്ക് ഇരുവരും താമസം മാറ്റുന്നതായും റിപ്പോര്‍ട്ടുകളുണ്ട്. അനുഷ്‌ക്ക ഇപ്പോള് താമസിക്കുന്ന വീടിന് സമീപത്തായിട്ടാണ് ഇവര് താമസിക്കാന് ആഗ്രഹിക്കുന്ന വീടെന്ന് ഇംഗ്ലീഷ് ദിനപത്രമായ ഡിഎന്‍എ റിപ്പോര്‍ട്ട് ചെയ്യുന്നുണ്ട്. ഇരുവരും വിവാഹിതരാകാന് തീരുമാനിച്ചതായുള്ള വാര്‍ത്തകള് പുറത്തു വന്നതോടെ തിയതി എന്നാണെന്ന് അറിയാന് കാത്തിരിക്കുകയാണ് ഇപ്പോള് ആരാധകര്.\nകഴിഞ്ഞ ദിവസം അനുഷ്‌ക്കയുടെ പുതിയ സിനിമയായ എന്‍എച്ച്10 കണ്ടശേഷം വിരാട് കോഹ്‌ലി പോസ്റ്റ് ചെയ്ത ട്വീറ്റും എന്റര്‍ടെയ്ന്‍മെന്റ് വെബ്‌സൈറ്റുകളില് വലിയ വാര്‍ത്തയായിരുന്നു.\nAnushka Sharma Virat Kohli 2015-03-19


Tuesday 12 December 2017 2:06 am IST\nകൊച്ചി: സംസ്ഥാന സര്‍ക്കാര് സ്ഥാപനമായ ഐഎച്ച്ആര്‍ഡിയുടെ കീഴില് പ്രവര്‍ത്തിക്കുന്ന ഗവ. മോഡല് എഞ്ചിനിയറിംഗ് കോളേജില് കേന്ദ്രസര്‍ക്കാര് പദ്ധതിയായ പിഎംകെവിവൈയുടെയും എഐസിറ്റിഇയുടെയും സഹകരണത്തോടെ ഡിസംബറില് ആരംഭിക്കുന്ന വിവിധ സൗജന്യ കോഴ്സുകളിലേക്ക് അപേക്ഷ ക്ഷണിച്ചു. 1. ഫീല്‍ഡ്ടെക്നീഷ്യന് (കമ്പ്യൂട്ടിംങ് ആന്റ് പെരിഫറല്‍സ്): യോഗ്യത 10 ക്ലാസ്സ്, കോഴ്സ് കാലാവധി 300 മണിക്കൂര്. 2. ഫീല്‍ഡ് ടെക്നീഷ്യന് (എയര്‍കണ്ടീഷന്): യോഗ്യത എട്ടാം ക്ലാസ്സ്, കോഴ്സ് കാലാവധി 360 മണിക്കൂര്. 3. ഫീല്‍ഡ് ടെക്നീഷ്യന്(നെറ്റ്‌വര്‍ക്കിംങ് ആന്റ് സ്റ്റോറേജ്): യോഗ്യത 12-ാംക്ലാസ്സ്, കോഴ്സ് കാലാവധി 360 മണിക്കൂര്. 4. ഫീല്‍ഡ് ടെക്നീഷ്യന് (റെഫ്രിജറേറ്റര്): യോഗ്യത എട്ടാം ക്ലാസ്സ്, കോഴ്സ് കാലാവധി 360 മണിക്കൂര്. മോഡല് എഞ്ചിനീയറിംഗ് കോളേജിന്റെ അനുബന്ധ സ്ഥാപനമായ മോഡല് ഫിനിഷിംങ് സ്‌കൂളില് വൈകുന്നേരങ്ങളിലും അവധി ദിവസങ്ങളിലുമാണ് ക്ലാസ്. താല്‍പര്യമുള്ള വിദ്യാര്‍ത്ഥികള് പൂരിപ്പിച്ച അപേക്ഷയോടൊപ്പം ആധാര് കാര്‍ഡ്, വോട്ടര് ഐ.ഡി കാര്‍ഡ്, യോഗ്യത തെളിയിക്കുന്ന സര്‍ട്ടിഫിക്കറ്റിന്റെ കോപ്പി, ബാങ്ക് പാസ്ബുക്കിന്റെ കോപ്പി, പാസ്പോര്‍ട്ട് സൈസ്സ് ഫോട്ടോ എന്നിവ നല്‍കണം. ഡിസംബര് 14ന് മുമ്പായി കലൂര് ജവഹര്‍ലാല് നെഹ്റു സ്റ്റേഡിയത്തില് പ്രവര്‍ത്തിക്കുന്ന മോഡല് ഫിനിഷിംങ് സ്‌കൂളിന്റെ ഓഫീസിലാണ് അപേക്ഷ നല്‍കേണ്ടത്. അപേക്ഷഫോം ംംം.ാളലെസാ.ീൃഴ യില്‍നിന്നും ഡൗണ്‍ലോഡ് ചെയ്‌തോ മോഡല് ഫിനിഷിംങ് സ്‌കൂളിന്റെ ഓഫീസില്‍നിന്ന് നേരിട്ടോ വാങ്ങാം. വിവരങ്ങള്‍ക്ക്: 0484-2985252, 2337838.\nസൗജന്യ വ്യാവസായ സംരഭകത്വ പരിശീലനം 10ന്\nസൗജന്യ യൂനിഫോം ജില്ലാതല വിതരണോദ്ഘാടനം നടന്നു\nകേന്ദ്രസര്‍ക്കാരിന്റെ സൗജന്യ തൊഴില് പരിശീലനങ്ങള്


സ്‌കെച്ചിട്ട് വിക്രം, താനാ സേര്‍ത കൂട്ടവുമായി സൂര്യ.. ദോ ദിങ്ങ് തമിഴ്‌നാട്ടിലുമുണ്ട് വമ്പന് | Thaanaa Serndha Koottam, Sketch, Gulebagavali, Bhaskar Oru Rascal: Which film will ace the Pongal weekend? - Malayalam Filmibeat\n» സ്‌കെച്ചിട്ട് വിക്രം, താനാ സേര്‍ത കൂട്ടവുമായി സൂര്യ.. ദോ ദിങ്ങ് തമിഴ്‌നാട്ടിലുമുണ്ട് വമ്പന്\nUpdated: Thursday, January 4, 2018, 17:06 [IST]\nകേരളത്തിലിങ്ങ് ന്യൂ ഇയര് അമിട്ട് നാളെ (05-01-2018) മുതല് പൊട്ടി തുടങ്ങും. ഷെയിന് നിഗത്തിന്റെ ഈട, മമ്മൂട്ടിയുടെ സ്ട്രീറ്റ്‌ലൈറ്റ്, പ്രണവ് മോഹന്‍ലാലിന്റെ ആദി അങ്ങനെ ഒരു വലിയ മത്സരത്തിനാണ് ഈ ജനുവരി മാസം സാക്ഷിയാകാന് പോകുന്നത്.\nഎന്നാല് ഇങ്ങ് കേരളത്തില് മാത്രമല്ല, അങ്ങ് തമിഴ്‌നാട്ടിലും വന് ഉത്സവങ്ങള്‍ക്ക് കൊടിയുയര്‍ന്നു കഴിഞ്ഞു. ജനുവരി 12 ന്, പൊങ്കല് ആഘോഷത്തിന്റെ നിറവ് കൂട്ടാന് വിക്രം, സൂര്യ, അരവിന്ദ് സ്വാമി, പ്രഭുദേവ തുടങ്ങിവരൊക്കെ നേര്‍ക്ക് നേര് നില്‍ക്കുകയാണ്. പൊങ്കല് റിലീസിങ് ചിത്രങ്ങളിലൂടെ തുടര്‍ന്ന് വായിക്കാം\nസൂര്യ ഫാന്‍സ് വലിയ പ്രതീക്ഷകളോടെ കാത്തിരിയ്ക്കുന്ന ചിത്രമാണ് താനാ സേര്‍ത കൂട്ടും. കോമഡി എന്റര്‍ടൈന്‍മെന്റ് കാറ്റഗറിയില് പെടുന്ന ചിത്രത്തില് കീര്‍ത്തി സുരേഷാണ് നായിക. അക്ഷയ് കുമാറിന്റെ 'സ്‌പെഷ്യല് 26' എന്ന ചിത്രത്തില് നിന്ന് പ്രചോദനം ഉള്‍ക്കൊണ്ടുകൊണ്ടാണ് വിഘ്‌നേശ് ശിവന് ചിത്രം സംവിധാനം ചെയ്തിരിയ്ക്കുന്നത്.\nസൂപ്പര് സ്റ്റൈലോടെ വിക്രം എത്തുന്ന ചിത്രമാണ് സ്‌കെച്ച്. നോര്‍ത്ത് ചെന്നൈയിലെ അധോലോകത്തെ കുറിച്ച് പറയുന്ന ആക്ഷന് ചിത്രത്തില് തമന്നയാണ് നായിക. വിജയ് ചന്ദ്രര് സംവിധാനം ചെയ്യുന്ന ചിത്രത്തില് ഭോജ്പൂരി ഹീറോ രവി കൃഷ്ണയും ആര്‍കെ സുരേഷും രാധാ രവിയും മറ്റ് പ്രധാന കഥാപാത്രങ്ങളായി എത്തുന്നു. കബാലിയ്ക്ക് ശേഷം കലൈ പുലി താണു മാര്‍ക്കറ്റ് ചെയ്യുന്ന ചിത്രമെന്ന പ്രത്യേകതയും സ്‌കെച്ചിനുണ്ട്.\nവര്‍ഷങ്ങള്‍ക്ക് ശേഷം തമിഴ് ചിത്രത്തിലേക്ക് മടങ്ങിയെത്തിയ പ്രഭു ദേവയുടെ രണ്ടാമത്തെ ചിത്രമാണ് ഗുലിബെഗവാലി. ആക്ഷന് കോമഡി ചിത്രത്തില് പ്രഭവുദേവയുടെ കലക്കന് ഡാന്‍സ് നമ്പറുകളും ഉണ്ടാവും. ഹന്‍സിക നായികയായെത്തുന്ന ചിത്രത്തില് ഒരു പ്രധാന കഥാപാത്രത്തെ രേവതി അവതരിപ്പിയ്ക്കുന്നു. ഇതേ പേരില് പണ്ടൊരു എംജിആര് ചിത്രം ഉണ്ടായിരുന്നു എന്നതാണ് തമിഴകത്തിന്റെ ആവേശം കൂട്ടുന്നത്.\nമലയാളത്തില് മമ്മൂട്ടിയുടെ സൂപ്പര്‍ഹിറ്റ് ചിത്രമായ ഭാസ്‌കര് ദ റാസ്‌ക്കല് എന്ന ചിത്രത്തിന്റെ റീമേക്കാണ് ഭാസ്‌കര് ഒരു റാസ്‌ക്കല്. സിദ്ധിഖ് തന്നെയാണ് ചിത്രം തമിഴിലേക്ക് റീമേക്ക് ചെയ്യുന്നത്. അരവിന്ദ് സ്വാമിയും അമല പോളും നായികാ - നായകന്മാരായി എത്തുന്നു. മീനയുടെ മകള് നൈനിക അമല പോളിന്റെ മകളായി ചിത്രത്തിലുണ്ട്.\nനടനും രാഷ്ട്രീയ പ്രവര്‍ത്തകനുമായ വിജയകാന്തിന്റെ മകന് ഷണ്‍മുഖ പാണ്ഡിയന്റെ അരങ്ങേറ്റ ചിത്രം എന്ന പ്രത്യേകതയോടെയാണ് മധുര വീരനെ തമിഴകം കാണുന്നത്. പ്രശസ്ത ഛായാഗ്രാഹകനായ പിജി മുത്തയ്യനാണ് ചിത്രം സംവിധാനം ചെയ്യുന്നത്. ജല്ലിക്കട്ടിനെ കുറിച്ച് പറയുന്ന ചിത്രമായതിനാല് ചില വിവാദങ്ങള് നിലനില്‍ക്കുന്നുണ്ട്. പ്രശ്‌നങ്ങളൊന്നുമില്ലെങ്കില് പൊങ്കല് ആഘോഷത്തിന് മധുര വീരനുമുണ്ടാവും\nRead more about: vikram surya release photo feature tamil film tamil movie tamil cinema വിക്രം സൂര്യ അരവിന്ദ് സ്വാമി ഫോട്ടോ ഫീച്ചര് തമിഴ്


മുരിങ്ങയില ഉണക്കി വെള്ളം തിളപ്പിച്ചു കുടിയ്ക്കൂ | Dried Drumstick Leaves Boiled Water Health Benefits - Malayalam BoldSky\nദിനവും 2പപ്പടത്തിൽ കൂടുതലോ,ബിപി പിടിച്ചാൽകിട്ടില്ല\n4 hrs ago ഓവുലേഷന് കഴിഞ്ഞു 10-ാം ദിവസം സെക്‌സെങ്കില്...\n8 hrs ago എലക്ക പൊടിച്ചിട്ട് പാൽ ദിവസവും രാത്രി കുടിക്കണം\n9 hrs ago ചിരിച്ച് അവസാനം ഇളകിയത് താടിയെല്ല് സംഭവം ഇങ്ങനെ\n10 hrs ago ദിനവും 2പപ്പടത്തിൽ കൂടുതലോ,ബിപി പിടിച്ചാൽകിട്ടില്ല\nമുരിങ്ങയില ഉണക്കി വെള്ളം തിളപ്പിച്ചു കുടിയ്ക്കൂ\n| Updated: Friday, September 14, 2018, 11:07 [IST]\nആരോഗ്യപരമായ ശീലങ്ങള് ഏറെയുണ്ട്, നമുക്ക്. ആരോഗ്യപരമായ ശീലങ്ങള് അടുക്കളയില് നിന്നും, അതായത് നമ്മുടെ വീട്ടില് നിന്നും തന്നെ തുടങ്ങുന്നതാണ് ഏറ്റവും നല്ലത്. ഇതിനായി വലിയ വില കൊടുത്തു മരുന്നുകള് വിപണിയില് നിന്നും വാങ്ങേണ്ടതില്ല.\nരാവിലെ ഉണര്‍ന്നെഴുന്നേറ്റാല് കാപ്പി, ചായ ശീലങ്ങള് ഉള്ളവരാണ് മിക്കവാറും പേര്. ആരോഗ്യത്തില് താല്‍പര്യമുള്ളവരെങ്കില് ഒരു ഗ്ലാസ് വെള്ളത്തില് ദിവസം തുടങ്ങും. ആരോഗ്യത്തിനു വേണ്ടി ചില്‌പ്പോള് നമുക്ക് ഇഷ്ടമുള്ള ചില ശീലങ്ങള് ഉപേക്ഷിയ്‌ക്കേണ്ടി വരും, ഇഷ്ടമില്ലാത്ത ചില രുചികള് പരീക്ഷിയ്‌ക്കേണ്ടിയും വരും.\nരാവിലെ ചായ, കാപ്പി ശീലത്തിനു പകരം മുരിങ്ങയില വെള്ളമായാലോ,ഇലക്കറികളില് തന്നെ ആരോഗ്യഗുണങ്ങളില് മുന്നിട്ടു നില്‍ക്കുന്ന ഒന്നാണ് മുരിങ്ങയില. നാട്ടുമ്പുറത്തെ പറമ്പുകളില് സര്‍വസാധാരണമായി കാണുന്ന മുരിങ്ങയുടെ ഇല ആരോഗ്യത്തിനു നല്ലതാണെന്നു മാത്രമല്ല, പല അസുഖങ്ങള്‍ക്കുമുള്ള മരുന്നായും ഉപയോഗിയ്ക്കാറുണ്ട്.\nമുരിങ്ങയില തണലത്തു വച്ച് ഉണക്കി പൊടിച്ച് ഇതിട്ടു വെള്ളം തിളപ്പിച്ചു രാവിലെ വെറുംവയററില് കുടിച്ചു നോക്കൂ, ഗുണങ്ങള് ചില്ലറയല്ല. സ്വാദില് അത്രയ്ക്കു മികച്ചതല്ലെങ്കിലും ആറോഗ്യപരമായ ഗുണങ്ങള് ധാരാളമാണ്.ധാരാളം പ്രോട്ടീനുകള് അടങ്ങിയ ഒരു പാനീയം കൂടിയാണിത്. ഈ വെളളത്തില് അല്‍പം തേന് ചേര്‍ത്ത് ഇളക്കി കുടിയ്ക്കാം. തേനിന്റെ ആരോഗ്യ ഗുണങ്ങള് കൂടിയാകുമ്പോള് ഇരട്ടി പ്രയോജനം ലഭിയ്ക്കും.മുരിങ്ങയില ഉണക്കിപ്പൊടിച്ച് വെള്ളത്തില് ഇട്ടു തിളപ്പിച്ചു കുടിയ്ക്കാം. തണലില് വച്ചു വേണം, ഉണക്കിപ്പൊടിയ്ക്കാന്. പ്രയോജനങ്ങള് അറിയൂ\nധാരാളം പോഷകങ്ങള് അടങ്ങിയ ഒന്നാണ് മുരിങ്ങയില, വൈറ്റമിന് എ, ബി, സി, ഡി, ഇ തുടങ്ങിയവ ധാരാളം അടങ്ങിയ ഒന്നാണിത്. ഇതിനു പുറമേ അയേണ്, കാല്‍സ്യം എന്നിവയെല്ലാം ഇതില് അടങ്ങിയിട്ടുണ്ട്. ഇതെല്ലാം ആരോഗ്യപരമായ പല ഗുണങ്ങളും നല്‍കുന്നവയാണ്. ഫോളിക് ആസിഡ്, ആന്‌റിഓക്‌സിഡന്റുകള് എന്നിവയും ഇതില് ധാരാളം അടങ്ങിയിട്ടുമുണ്ട്\nശരീരത്തില് നിന്നും വിഷം\nശരീരത്തില് നിന്നും വിഷം അതായത് ടോക്‌സിനുകള് നീക്കം ചെയ്യാനുള്ള നല്ലൊന്നാന്തരം മരുന്നാണ് ഉണക്കിപ്പൊടിച്ചു തിളപ്പിച്ച വെള്ളം. ടോക്‌സിനുകള് നീങ്ങുന്നത് ക്യാന്‍സറടക്കമുള്ള പല രോഗങ്ങളും തടയാന് ഏറെ നല്ലതാണ്. ഇവ ഫ്രീ റാഡിക്കലുകളെ നിയന്ത്രിച്ചു കോശനാശം തടയും. ഇതുവഴി ക്യാന്‍സര് പോലുള്ള രോഗങ്ങളെ അകറ്റി നിര്‍ത്തുകയും ചെയ്യും.\nമലബന്ധം പോലുള്ള പ്രശനങ്ങള്‍ക്ക് ഉത്തമപ്രതിവിധിയാണ് മുരിങ്ങാജ്യൂസ്. ഇതിലെ ഫൈബറുകളാണ് ഈ ഗുണം നല്‍കുന്നത്. ഇത് വെറുംവയറ്റില് കുടിയ്ക്കുന്നത് നല്ല ശോധന നല്‍കും.കുടല് ആരോഗ്യത്തിന് ഉത്തമമായ ഇത് ദഹനത്തിനും ഗ്യാസ്, അസിഡിറ്റി പ്രശ്‌നങ്ങള്‍ക്കും നല്ലൊരു പരഹാരം കൂടിയാണ്.\nഹീമോഗ്ലോബിന് ഉല്‍പാദത്തിന് സഹായിക്കുന്ന നല്ലൊരു മരുന്നു കൂടിയാണ് ഉണങ്ങിയ മുരിങ്ങയിലയിട്ടു തിളപ്പിയ്ക്കുന്ന വെള്ളം\nഅനീമിയ പോലുള്ള പ്രശ്‌നങ്ങള്‍ക്കുള്ള നല്ലൊരു പ്രതിവിധിയാണ് ദിവസവും ഒരു ഗ്ലാസ് മുരിങ്ങാജ്യൂസ് കുടിയ്ക്കുന്നത്. അയേണ് ഗുളികകള്‍ക്കു പകരം വയ്ക്കാം.\nമുരിങ്ങയില അയേണിന്റെ നല്ലൊരു ഉറവിടം കൂടിയാണ്. ഇതില് ചീരയിലുള്ളതിനേക്കാള് 75 ശതമാനം അയേണ് കൂടുതലുണ്ടെന്നാണ് പറയുന്നത്.\nപ്രമേഹ രോഗികള്‍ക്ക് ഏതു പ്രമേഹവും നിയന്ത്രിച്ചു നിര്‍ത്താന് പറ്റിയ സിദ്ധൗഷധമാണിത്. ടൈപ്പ്2പ്രമേഹം പോലും നിയന്ത്രിച്ചു നിര്‍ത്താന് സഹായിക്കുന്ന ഒന്നാണിത്. പ്രമേഹരോഗികള് ഈ പാനീയം വെറുംവയറ്റില് കുടിയ്ക്കുന്നത് രക്തത്തിലെ പഞ്ചസാരയുടെ തോത് ഗണ്യമായ തോതില് കുറയ്ക്കാന് സഹായിക്കും.\nവയറും തടിയും കുറയ്ക്കാന് പറ്റിയ ഏറ്റവും നല്ലൊരു വഴിയാണ് മുരിങ്ങയില ഉണക്കിപ്പൊടിച്ചു തയ്യാറാക്കുന്ന വെള്ളം. ദഹനം മെച്ചപ്പെടുത്തുന്നതും ടോക്‌സിനുകള് പുറന്തള്ളുന്നതുമെല്ലാം തടി കുറയ്ക്കാന് സഹായിക്കും.കരള് ശുദ്ധീകരിയ്ക്കുന്നതു വഴി ഫാറ്റ് പുറന്തള്ളാന് ശരീരത്തെ സഹായിക്കുന്ന ഒന്നു കൂടിയാണിത്. ഇതും വയറും തടിയും കുറയ്ക്കാന് ഏറെ സഹായകമാണ്.\nതൈറോയ്ഡ് പ്രശ്‌നത്തിനുളള നല്ലൊരു പരിഹാരം കൂടിയാണ് മുരിങ്ങയില ഉണക്കിപ്പൊടിച്ചു തയ്യാറാക്കുന്ന വെള്ളം. ഇതിലെ പല ഘടകങ്ങളും തൈറോയ്ഡ് ഹോര്‍മോണ് ഉല്‍പാദനത്തിനു സഹായിക്കുന്ന ഒന്നാണ്. ഇത് ദിവസവും കുടിയ്ക്കുന്നത് ഏറെ നല്ലതാണ്.\nലൈംഗിക ശേഷിയ്ക്കുള്ള ഉത്തമ ഔഷധമാണിത്. ഇത് പുരുഷന്റെ ശരീരത്തിലെ ടെസ്റ്റോസ്റ്റിറോണ് ഹോര്‍മോണ് ഉല്‍പാദനത്തിന് സഹായിക്കുന്ന ഒന്നാണ്. ഇതു വഴി പുരുഷ ലൈംഗിക പ്രശ്‌നങ്ങള്‍ക്കു പരിഹാരമവുമാകും.\nകൊളസ്‌ട്രോള് കുറയ്ക്കാനുള്ള നല്ലൊരു വഴി കൂടിയാണിത്. ഇത് ശരീരത്തിലെ ചീത്ത കൊളസ്‌ട്രോള് കുറയ്ക്കാനും നല്ല കൊളസ്‌ട്രോള് വര്‍ദ്ധിപ്പിയ്ക്കാനും സഹായിക്കും. കൊളസ്‌ട്രോള് കുറയ്ക്കുന്നതിലൂടെ ഹൃദയത്തിന്റെ ആരോഗ്യം മെച്ചപ്പെടുകയും ചെയ്യും.\nശരീരത്തിന് പ്രതിരോധ ശേഷി നല്‍കാനുള്ള ഉത്തമമായ ഒരു വഴിയാണ് മുരിങ്ങയില ഉണക്കിപ്പൊടിച്ചു വെള്ളം തയ്യാറാക്കി കുടിയ്ക്കുന്നത്. ഇതിലെ വൈറ്റമിന് സി ആണ് ശരീരത്തിനു പ്രതിരോധ ശേഷി നല്‍കുന്നത്.\nനാഡീ സംബന്ധമായ എല്ലാ പ്രശ്‌നങ്ങളും\nഇരുമ്പിന്റെയും ഫോസ്ഫറസിന്റെയും ഒരു കലവറ തന്നെയാണ് മുരിങ്ങയില. നാഡീ സംബന്ധമായ എല്ലാ പ്രശ്‌നങ്ങളും അകറ്റും .തലച്ചോറിന്റെ ആരോഗ്യത്തിന് അത്യുത്തമമാണിത്.ഫോളേറ്റിന്റെ നല്ലൊരു ഉറവിടമാണ് മുരിങ്ങയില. ഗര്‍ഭകാലത്ത് കഴിയ്ക്കുന്നത് ഏറെ നല്ലതാണ്. ഫോളേറ്റ് ഗര്‍ഭസ്ഥ ശിശുവിന്റെ തലച്ചോറിന്റെ വളര്‍ച്ചയ്ക്ക് ഉത്തമമാണ്.\nചര്‍മത്തിന്റെ ആരോഗ്യത്തിനും മികച്ച ഒന്നാണിത്. ഇത് ആന്റിഓക്‌സിഡന്റുകള് നിറഞ്ഞതായതു കൊണ്ടുതന്നെ ചര്‍മ സൗന്ദര്യത്തിന് ഏറെ നല്ലതാണ്. ചര്‍മത്തിലെ ചുളിവുകള് നീക്കാനും പ്രായം കുറയ്ക്കാനും നല്ലതാണ്. മുടിയുടെ ആരോഗ്യത്തിനും അത്യുത്തമമാണ് ഇത്.\nപ്രമേഹത്തിനും കിഡ്‌നി സ്റ്റോണിനും തെച്ചി മതി\nDried Drumstick Leaves Boiled Water Health Benefits\nDried Drumstick Leaves Boiled Water Health Benefits, Read more to know about,\n13ഉം വെള്ളിയാഴ്ചയും, പുറകിലെ ചില രഹസ്യങ്ങള്


കേരളത്തിലെ ആ രാഷ്ട്രീയ നേതാവിന്റെ ശൈലിയാണ് ക്ലാസ്മേറ്റ്സിലെ സുഗുവില് പ്രതിഫലിച്ചത് ; വെളിപ്പെടുത്തലുമായി ലാല് ജോസ് – Newscom – Malayalam News\nമലയാള ചലച്ചിത്ര ലോകത്ത് നിരവധി പ്രശംസകള് ഏറ്റുവാങ്ങിയ ചിത്രമാണ് ക്ലാസ്‌മേറ്റ്‌സ്. ലാല് ജോസ് സംവിധാനം ചെയ്ത ചിത്രത്തിലെ ഓരോ കഥാപാത്രങ്ങളും ഇന്നും നമ്മുടെയെല്ലാം മനസ്സുകളിലുണ്ട്. അതില് എടുത്തു പറയേണ്ട ഒരു കഥാപാത്രമാണ് സുഗു. പൃഥ്വിരാജ് സുകുമാരന് ആണ് ചിത്രത്തില് സുഗു എന്ന കഥാപാത്രമായി എത്തിയത്.\nഒരു രാഷ്ട്രീയ പ്രവര്‍ത്തകനായി എത്തിയ സുഗുവില് പ്രതിഫലിച്ചത് കേരളത്തിലെ മറ്റൊരു രാഷ്ട്രീയ പ്രവര്‍ത്തകന്റെ ശൈലികളില് പലതുമായിരുന്നു എന്ന് ഇപ്പോള് വെളിപ്പെടുത്തിയിരിക്കുകയാണ് സംവിധായകന് ലാല് ജോസ്. മുന് നിയമസഭാ സ്പീക്കര് പി. ശ്രീരാമകൃഷ്ണന്റെ പല ശൈലികളും പൃഥ്വിരാജിന്റെ സുഗു എന്ന കഥാപാത്രത്തില് പ്രതിഫലിച്ചു എന്നാണ് ലാല് ജോസ് പറയുന്നത്.\nഎന്നാല് സുഗു എന്ന കഥാപാത്രം ലാല് ജോസിന്റെ സീനിയര് ആയിരുന്ന ഇ ചന്ദ്രബാബുവിന്റെ പ്രതിഫലനമാണെന്നും അഭിപ്രായപ്പെടുന്നവര് ഉണ്ട്. കാലിക്കറ്റ് സര്‍വ്വകലാശാലയുടെ മുന് യൂണിയന് ചെയര്‍മാന് കൂടിയായിരുന്നു ഇ ചന്ദ്രബാബു. ക്ലാസ്‌മേറ്റ്‌സ് സിനിമയിലെ കഥാപാത്രങ്ങളില് പലര്‍ക്കും തന്റെ കലാലയ ജീവിതവുമായി ബന്ധമുണ്ടെന്നും ലാല് ജോസ് ഒരു മാധ്യമത്തിന് നല്‍കിയ അഭിമുഖത്തില് പറഞ്ഞു.\nTags: Classmates Lal Jose Prithviraj\nമമ്മൂട്ടി ചില കാര്യങ്ങള് പറയുമ്പോള് പറ്റില്ലന്നു തീർത്ത് പറയും ; അതിനുള്ള കാരണം തുറന്ന് പറഞ്ഞ് ലാല് ജോസ്\nരഹസ്യങ്ങളുടെ ചുരുളഴിക്കാൻ എ.സി പി സത്യജിത്ത് എത്തുന്നു; കോള്‍ഡ് കേസ് റിലീസ് ഇന്ന്


മോഹന്‍ലാല്-പദ്മരാജന് ടീമിന്റെ തൂവാനത്തുമ്പികള് ഇറങ്ങി 32 വര്‍ഷം - Malayalam Filmibeat\n| Updated: Wednesday, July 31, 2019, 14:47 [IST]\nപദ്മരാജന്റെ സംവിധാനത്തില് മോഹന്‍ലാലിന്റെതായി പുറത്തിറങ്ങിയ ശ്രദ്ധേയ ചിത്രങ്ങളിലൊന്നാണ് തൂവാനത്തുമ്പികള്. ജയകൃഷ്ണനും ക്ലാരയുമായി ലാലേട്ടനും സുമലതയും തകര്‍ത്തഭിനയിച്ച ചിത്രം പ്രേക്ഷകര് ഏറ്റെടുത്തിരുന്നു. ഇവരുടെ പ്രകടനം തന്നെയായിരുന്നു സിനിമയില് മുഖ്യ ആകര്‍ഷണമായി മാറിയത്. അതുവരെ ചിരപരിചിതമായ രതി പ്രണയ സങ്കല്‍പ്പങ്ങളെ മാറ്റിമറിച്ച സിനിമ കൂടിയായിരുന്നു തൂവാനത്തുമ്പികള്. ഉദകപോള എന്ന സ്വന്തം നോവലിനെ ആസ്പദമാക്കിയായിരുന്നു സംവിധായകന് സിനിമ എടുത്തത്.\nറിലീസ് ചെയ്ത് 32 വര്‍ഷങ്ങള് ആവുമ്പോഴും പ്രേക്ഷക മനസുകളില് നിന്നും മായാതെ നില്‍ക്കുകയാണ് ഈ ക്ലാസിക്ക് ചിത്രം. നാട്ടിന്‍പുറത്തുകാരന്റെയും പട്ടണത്തിലെ ജീവിതം ആസ്വദിക്കുന്ന യുവാവിന്റെയും ദ്വന്ദ്വവ്യക്തിത്വങ്ങള് ചിത്രത്തില് അനായാസം മോഹന്‍ലാല് അവതരിപ്പിച്ചിരുന്നു. നാട്ടിന് പുറത്തുകാരിയായ രാധയെ ജയകൃഷ്ണന് സ്‌നേഹിക്കുകയും വിവാഹം ഉറപ്പിക്കുകയും ചെയ്യുന്നു.\nഎന്നാല് ക്ലാരയുമായുളള ബന്ധം ജയകൃഷ്ണന് ഉപേക്ഷിക്കാന് സാധിക്കാതെ വരികയും തുടര്‍ന്നു നടക്കുന്ന സംഭവങ്ങളുമാണ് ചിത്രത്തില് കാണിച്ചത്. ക്ലാര എന്ന നായികയുടെ സാന്നിദ്ധ്യത്തെ മഴയുമായി മനോഹരമായി സംവിധായകന് സന്നിവേശിപ്പിച്ചിരിക്കുന്നു. മലയാളത്തിലിറങ്ങിയ എക്കാലത്തെയും മികച്ച പ്രണയ കാവ്യങ്ങളിലൊന്നായാണ് തൂവാനത്തുമ്പികള് അറിയപ്പെടുന്നത്. മോഹന്‍ലാലിന്റെ അഭിനയജീവിതത്തിലെ അവിസ്മരണീയമായ കഥാപാത്രങ്ങളില് ഒന്ന് തന്നെയായിരുന്നു തൂവാനത്തുമ്പികളിലെ ജയകൃഷ്ണന്.\nപാര്‍വ്വതി രാധയെ അവതരിപ്പിച്ച ചിത്രത്തില് അശോകന്, ബാബു നമ്പൂതിരി, ശ്രീനാഥ്, സുകുമാരി, ജഗതി ശ്രീകുമാര്, ശങ്കരാടി, എംജി സോമന് തുടങ്ങിയവരും പ്രധാന വേഷങ്ങളില് അഭിനയിച്ചു. ശ്രീകുമാരന് തമ്പിയുടെ വരികള്‍ക്ക് പെരുമ്പാവൂര് ജി രവീന്ദ്രനാഥ് ഒരുക്കിയ പാട്ടുകളും ശ്രദ്ധേയമായി മാറിയിരുന്നു. 1987 ജൂലായ് 31നായിരുന്നു തൂവാനത്തുമ്പികള് തിയ്യേറ്ററുകളിലേക്ക് എത്തിയിരുന്നത്.\nRead more about: mohanlal sumalatha thoovanathumbikal തൂവാനത്തുമ്പികൾ മോഹന്‍ലാല് സുമലത\n32 years of mohanlal's thoovanathumbikal movie


'യോഗിയുടെ സർട്ടിഫിക്കറ്റ് ആവശ്യമില്ല': മറുപടിയുമായി പ്രിയങ്കാ ഗാന്ധി\nഉത്തർപ്രദേശ് മുഖ്യമന്ത്രി യോഗി ആദിത്യനാഥിന് മറുപടിയുമായി പ്രിയങ്കാ ഗാന്ധി. തനിക്ക് യോഗിയുടെ സർട്ടിഫിക്കറ്റ് ആവശ്യമില്ലെന്ന് പ്രിയങ്ക പറഞ്ഞു. ലഖ്‌നൗവിൽ വനിതാ പ്രകടനപത്രിക പുറത്തിറക്കാൻ എത്തിയപ്പോഴാണ് യോഗിയുടെ വിവാദ പരാമർശങ്ങൾക്ക് പ്രിയങ്ക മറുപടി നൽകിയത്.\n“ഞാൻ ഏത് ക്ഷേത്രത്തിലാണ് പോകുന്നതെന്നും പോകാത്തതെന്നും യോഗിജിക്ക് എങ്ങനെ അറിയാം? അദ്ദേഹം എനിക്ക് മതത്തെക്കുറിച്ചും എന്റെ വിശ്വാസത്തെക്കുറിച്ചും സർട്ടിഫിക്കറ്റ് നൽകുമോ? എനിക്ക് യോഗിയുടെ സർട്ടിഫിക്കറ്റുകളൊന്നും ആവശ്യമില്ല,” പ്രിയങ്കാ ഗാന്ധി പറഞ്ഞു.\nഉത്തർപ്രദേശിൽ സ്ത്രീകൾക്കെതിരെയുള്ള കുറ്റകൃത്യങ്ങൾ വർധിക്കുകയാണെന്ന് പ്രിയങ്കാ ഗാന്ധി കുറ്റപ്പെടുത്തി. തെരഞ്ഞെടുപ്പിന് മുന്നോടിയായി യുപിയിൽ സ്ത്രീകൾക്കായി നിരവധി പ്രഖ്യാപനങ്ങളും പ്രിയങ്ക നടത്തി. സ്‌കൂൾ വിദ്യാർത്ഥികൾക്ക് സ്മാർട്ട്‌ഫോണുകൾ, കോളജ് പെൺകുട്ടികൾക്ക് സ്‌കൂട്ടറുകൾ, സ്ത്രീകൾക്ക് മൂന്ന് സൗജന്യ എൽ.പി.ജി സിലിണ്ടറുകൾ എന്നിവയാണ് പ്രിയങ്കയുടെ ഉറപ്പ്.\n“പൊലീസ് കേസെടുക്കാൻ വിമുഖത കാണിക്കുന്നതിനാൽ നിരവധി കുറ്റകൃത്യങ്ങൾ റിപ്പോർട്ട് ചെയ്യപ്പെടുന്നില്ല. പൊലീസിൽ 25 ശതമാനം സ്ത്രീകളായിരിക്കണമെന്ന് ഞങ്ങൾ ആഗ്രഹിക്കുന്നു. എല്ലാ സ്റ്റേഷനിലും കുറഞ്ഞത് ഒരു വനിതാ ഓഫീസറും കോൺസ്റ്റബിളും ഉണ്ടായിരിക്കണം” പ്രിയങ്ക കൂട്ടിച്ചേർത്തു. ഏത് തരത്തിലുള്ള അസുഖത്തിനും രോഗത്തിനും സ്ത്രീകൾക്ക് 10 ലക്ഷം രൂപയുടെ ചികിത്സാ പരിരക്ഷയും കോൺഗ്രസ് വാഗ്ദാനം ചെയ്തു.\nStory Highlights : dont-need-religious-certificate-from-yogiji\nRead more on: bjp | congress | priyanka gandhi | yogi adityanath\nയോഗി ആദിത്യനാഥിനെതിരെ ഭീഷണിക്കത്തും സ്ഫോടകവസ്തുക്കളും; അന്വേഷണം ആരംഭിച്ചു


തങ്ങളുടെ ഏറ്റവും വലിയ എതിരാളി ഇന്ത്യയാണെന്ന് പാകിസ്താന്റെ സുരക്ഷാ നയ പ്രഖ്യാപന രേഖ | Pakistan|India\nഇസ്ലാമാബാദ്: തങ്ങളുടെ ഏറ്റവും വലിയ എതിരാളി ഇന്ത്യയാണെന്ന് പാകിസ്താന്റെ സുരക്ഷാ നയ പ്രഖ്യാപന രേഖ. പാകിസ്താനെ തകര്‍ക്കുന്നത് ഇന്ത്യയുടെ മുന്നേറ്റമാണെന്നും നയപ്രഖ്യാപന രേഖയില് പറയുന്നു. രാജ്യത്തിന്റെ ദേശീയ കെട്ടുറപ്പിനേയും സുസ്ഥിരതയേയും അപകടപ്പെടുത്തുന്നത് ഇന്ത്യന് ഭീകരതയാണെന്നും റിപ്പോര്‍ട്ടില് തുറന്നുപറയുന്നു. ഇതിനൊപ്പം ചൈനയാണ് ഏറ്റവും വിശ്വസ്തനായ പങ്കാളിയെന്നും റിപ്പോര്‍ട്ടില് വ്യക്തമാക്കുന്നു.\nഏഴുവര്‍ഷമെടുത്ത് തയ്യാറാക്കിയ സുരക്ഷാ വിശകലന റിപ്പോര്‍ട്ടാണിത്. ഭാവിയിലെ സുരക്ഷാ നയത്തിന്റെ പൂര്‍ണ്ണരേഖയാണ് പുറത്തുവിട്ടത്. പാക് ദേശീയ സുരക്ഷാ ഉപദേഷ്ടാവ് മൊയീദ് യൂസഫാണ് റിപ്പോര്‍ട്ട് തയ്യാറാക്കിയത്. 62 പേജുകളുള്ള സുരക്ഷാ രേഖ 2022-2026 വര്‍ഷത്തേക്കുള്ള സമഗ്രപദ്ധതിയാണ് പ്രഖ്യാപിച്ചിരിക്കുന്നത്. ഇതില് 16 തവണയാണ് ഇന്ത്യയെ വിശദമായി പ്രതിപാദിച്ചിരിക്കുന്നത്.\n‘ഇന്ത്യയും പാകിസ്താനും തമ്മിലുള്ള പ്രധാന വിടവായ ജമ്മുകശ്മീരില് ശാന്തിയും സമാധാനവുമാണ് പാകിസ്താനാഗ്രഹിക്കുന്നത്. ഇന്ത്യയിലെ ഹിന്ദുത്വ ശക്തികളുടെ മുന്നേറ്റവും ഭരണത്തിലെ സ്വാധീനവും ഏറെ ഗൗരവമുള്ളതാണ്. ഇന്ത്യയിലെ ഹിന്ദുത്വഭരണകൂടം പാകിസ്താനെന്നും ഭീഷണിയാണ്. പാകിസ്താനെതിരെ നടക്കുന്ന രാഷ്ട്രീയവും സൈനികപരവുമായ നീക്കം അതുകൊണ്ടാണ്’ റിപ്പോര്‍ട്ടില് പറയുന്നു.\nകോവിഡ്: സൗദിയിൽ ശനിയാഴ്ച്ച സ്ഥിരീകരിച്ചത് 5,281 കേസുകൾ


chennithala criticises opposition on the clash issue\nപ്രതിപക്ഷം ജനാധിപത്യത്തിന് കളങ്കമേല്‍പ്പിച്ചു: ചെന്നിത്തല\nSaturday 15th October 2011 2:04pm\nതിരുവനന്തപുരം: നിയമസഭയില് കയ്യാങ്കളി നടത്തിയ പ്രതിപക്ഷം ജനാധിപത്യത്തിനു കളങ്കമേല്‍പ്പിച്ചതായി കെ.പി.സി.സി പ്രസിഡന്റ് രമേശ് ചെന്നിത്തല.അവര് ജനങ്ങളോടു മാപ്പു പറയണമെന്നും ചെന്നിത്തല പറഞ്ഞു.\nഭരണം നഷ്ടപ്പെട്ടതിന്റെ വിഭ്രാന്തിയിലാണ് പ്രതിപക്ഷം. വാച്ച് ആന്‍ഡ് വാര്‍ഡിനെ അപമാനിച്ച സി.പി.ഐ.എം ഇപ്പോള് നുണ പ്രചരണം നടത്തി തെറ്റിനെ ന്യായീകരിക്കാനുള്ള ശ്രമത്തിലാണ്. നിയമസഭയില് എം.എല്.എ മാരെ വോക്കി ടോക്കി കൊണ്ട് വാച്ച് ആന്‍ഡ് വാര്‍ഡ് അടിച്ചുവെന്നാണ് ദേശാഭിമാനി എഴുതിയിരിക്കുന്നത്. നിയമസഭയ്ക്കുള്ളില് വോക്കി ടോക്കി കൊണ്ടുപോകാന് ആര്‍ക്കും അനുവാദമില്ല. ഇത്തരം കാര്യങ്ങളിലെങ്കിലും പ്രാഥമിക അന്വേഷണം നടത്തിയശേഷം എം.എല്.എ മാരെ ന്യായീകരിക്കാന് തുനിഞ്ഞിരുന്നെങ്കില് ഇത്തരം പിഴവ് പറ്റില്ലായിരുന്നെന്നും ചെന്നിത്തല പറഞ്ഞു.


Mathrubhumi - Agriculture - മരച്ചീനിക്ക് ഇടവിള കൂര്‍ക്കയും മഞ്ഞളും -aMathrubhumi initiative\nമരച്ചീനിക്ക് ഇടവിള കൂര്‍ക്കയും മഞ്ഞളും\nകൃഷിസ്ഥലം പരമാവധി പ്രയോജനപ്പെടുത്തുന്നതിനും ചെലവ് കുറച്ച് ആദായം കൂട്ടുന്നതിനും പുതിയ കൃഷിക്കൂട്ടുകള് ഒരുക്കുകയാണ് കോഴിക്കോട് കാക്കൂരില് പുന്നശ്ശേരിയിലെ കുറ്റിവയലില് അബ്ദുള്ള. പിതാവിന്റെ കാലം തൊട്ടേ വയല് തേവി നനച്ച് തുടങ്ങിയ പാഠങ്ങള് ഇന്നും വിസ്മരിക്കാതെ പുതിയ കാലത്തിനൊത്ത് മാറ്റങ്ങള് ഉള്‍ക്കൊണ്ട് കൃഷിയില് സജീവമായി മുന്നേറുന്നു അദ്ദേഹം. ജോലി കഴിഞ്ഞുള്ള സമയമാണ് കോഴിക്കോട് മാറാട്ടെ ജിനരാജദാസ് എ.എല്.പി. സ്‌കൂളിലെ ഈ അധ്യാപകന് ഉത്പാദനക്ഷമമാക്കുന്നത്.\nപ്രധാന വിളയായ മരച്ചീനിയോടൊപ്പം നെല്ല്, വാഴ, മഞ്ഞള്, ഇഞ്ചി, വിവിധ കിഴങ്ങുവിളകള് എന്നിവയെല്ലാം അദ്ദേഹം വളര്‍ത്തുന്നു. മരച്ചീനിക്ക് ഇടവിളയായി കൂര്‍ക്കയും മഞ്ഞളും നടുന്ന അദ്ദേഹത്തിന്റെ രീതി സമീപസ്ഥ കര്‍ഷകരും മാതൃകയാക്കുന്നു. ഉയരത്തില് മണ്ണ് കൂട്ടി നീളത്തില് വരമ്പെടുത്താണ് മരച്ചീനി നടുന്നത്. ചെടികള്‍ക്കടുത്ത് വെള്ളം കെട്ടി നില്‍ക്കുന്നതിന് വരമ്പുകള് തടസ്സമാകുന്നു. കൂര്‍ക്കയും ഇതേ രീതിയിലാണ് കൃഷി ചെയ്തിരുന്നത്. ഇവ രണ്ടും സംയോജിപ്പിക്കാമെന്ന് കണ്ടെത്തിയതോടെ ഒരൊറ്റ അധ്വാനത്തില് രണ്ടു വിളയും ചെയ്യാം. ബാഷ്പീകരണം മൂലം വരമ്പിലെ ജലാംശം നഷ്ടപ്പെടുന്നത് തടയാനും കൂര്‍ക്ക വള്ളികള് സഹായിക്കുന്നു. മൂന്ന് മാസം കൊണ്ട് കൂര്‍ക്ക വിളവെടുക്കാം. വിളവെടുപ്പ് സമയത്ത് മണ്ണിളക്കുന്നത് മരച്ചീനിക്ക് ഗുണം ചെയ്യുന്നു. കളയുടെ വ്യാപനം തടയാനും ഇടവിളയായ കൂര്‍ക്ക സഹായിക്കുന്നു.\nസിലോണ്, വയനാടന്, മിക്‌സ്ചര്, മിസരി എന്നീ നാല് ഇനം മരച്ചീനികളാണ് അബ്ദുള്ള വളര്‍ത്തുന്നത്. കൂര്‍ക്ക ഇടവിളയാക്കുമ്പോള് നടുന്നതിനുള്ള മരച്ചീനി കമ്പുകള് അല്പം നീളം കൂട്ടിയാണ് മുറിക്കുന്നത്. ഇലവിരിയുന്ന മുകുളങ്ങള് ഉയരത്തിലാവാന് ഇത് സഹായിക്കുന്നു. മെയ്, ജൂണ് മാസത്തില് തടത്തില് വിത്ത് മുളപ്പിച്ചാണ് കൂര്‍ക്കയുടെ തലപ്പുകള് ഉണ്ടാക്കുന്നത്. പട്ടാമ്പിയിലെ കൃഷി വിജ്ഞാനകേന്ദ്രത്തില് നിന്ന് വാങ്ങിയ 'നിധി' ഇനമാണ് വിത്തിനായി ഉപയോഗിക്കുന്നത്. ആഗസ്ത്-സപ്തംബര് മാസത്തില് തലപ്പുകള് മുറിച്ച് നടാന് സമയമാകും.\nഎല്ലുപൊടി, പിണ്ണാക്ക് പൊടി, വെണ്ണീര് എന്നിവ മിശ്രിതമാക്കിയാണ് വളപ്രയോഗം. വളത്തിന്റെ പരമാവധി ആഗിരണവും സ്ഥലപരിമിതിക്ക് പരിഹാരവുമാണ് ഇടവിള രീതിയെന്ന് അദ്ദേഹം പറയുന്നു. കാലവര്‍ഷം തുടങ്ങുമ്പോള് ആരംഭിക്കുന്ന മരച്ചീനി കൃഷിക്ക് മഞ്ഞളാണ് ഇടവിള. മഞ്ഞളിന് ചാണകപ്പൊടി, കമ്പോസ്റ്റ് എന്നിവ കൂടി വളമായി നല്‍കുന്നു. ഒരു മൂടില് നിന്ന് ശരാശരി ഒരു കി. ഗ്രാം വരെ പച്ചമഞ്ഞള് ലഭിക്കുന്നതായി അദ്ദേഹം പറയുന്നു. എല്ലാ സമയവും ഏതെങ്കിലും തരത്തില് സജീവമാണ് അദ്ദേഹത്തിന്റെ കൃഷിയിടം. നേന്ത്രന്, പൂവന് എന്നീ വാഴയിനങ്ങള്, തണ്ണി മത്തന്, നെല്ല്, വെള്ളരി, വിവിധ പച്ചക്കറികള് എന്നിവയാല് നിറസമൃദ്ധമാണ് അദ്ദേഹത്തിന്റെ പാടം. ബന്ധപ്പെടാവുന്ന ഫോണ് നമ്പര്: 9747567423.\n» ജ്യോതി മാംഗോ ജ്യൂസ് വീണ്ടും വിപണിയിലേക്ക് » നാളികേര ഉത്‌പാദക ഫെഡറേഷനും ഉത്‌പാദക കമ്പനികളും നാളികേര സംഭരണ ഏജന്‍സികള്


womens cup india newzealand വനിതാ ലോകകപ്പ്: മെല്ലെപ്പോക്ക്\nവനിതാ ലോകകപ്പ്: മെല്ലെപ്പോക്ക് തിരിച്ചടിച്ചു; ഇന്ത്യക്ക് പരാജയം\nBasith March 10, 2022\nവനിതാ ലോകകപ്പിൽ ഇന്ത്യക്ക് ന്യൂസീലൻഡിനെതിരെ തോൽവി. 62 റൺസിൻ്റെ കൂറ്റൻ തോൽവിയാണ് ഇന്ത്യ വഴങ്ങിയത്. ന്യൂസീലൻഡ് മുന്നോട്ടുവച്ച 261 റൺസിൻ്റെ വിജയലക്ഷ്യം പിന്തുടർന്നിറങ്ങിയ ഇന്ത്യ 46.4 ഓവറിൽ 198 റൺസിന് എല്ലാവരും പുറത്തായി. 71 റൺസെടുത്ത ഹർമൻപ്രീത് കൗർ ഇന്ത്യയുടെ ടോപ്പ് സ്കോററായി. ന്യൂസീലൻഡിനായി അമേലിയ കെറും ലിയ തഹുഹുവും3വിക്കറ്റ് വീതം വീഴ്ത്തി. 75 റൺസെടുത്ത് ന്യൂസീലൻഡ് ഇന്നിംഗ്സിൽ ടോപ്പ് സ്കോററായ ഏമി സാറ്റർത്‌വെയ്റ്റാണ് കളിയിലെ താരം. (womens cup india newzealand)\nമോശം ഫോമിലുള്ള ഷഫാലിക്ക് പകരം യസ്തിക ഭാട്ടിയ ആണ് ഇന്ത്യക്കായി സ്മൃതി മന്ദനക്കൊപ്പം ഓപ്പൺ ചെയ്തത്. താരതമ്യേന വലിയ വിജയലക്ഷ്യത്തിലേക്ക് ബാറ്റ് വീശിയിറങ്ങിയ ഇന്ത്യയെ ന്യൂസീലൻഡ് നാല് വശത്തുനിന്നും പൂട്ടുന്ന കാഴ്ചയാണ് കളിയിൽ കണ്ടത്. ഇന്നിംഗ്സിൻ്റെ ഒരു ഘട്ടത്തിൽ പോലും ന്യൂസീലൻഡിനു വെല്ലുവിളി ഉയർത്താൻ ഇന്ത്യക്ക് സാധിച്ചില്ല. കൃത്യതയോടെ പന്തെറിഞ്ഞ കിവീസ് ബൗളർമാർ റൺസ് വിട്ടുകൊടുക്കാൻ വിസമ്മതിച്ചു. ഒടുവിൽ സമ്മർദ്ദത്തിനു കീഴടങ്ങി സ്മൃതി (6) പുറത്തായി. 21 പന്തുകൾ നേരിട്ട താരം ആറാം ഓവറിൽസ്കോർ ബോർഡിൽ വെറും 10 റൺസ് മാത്രം. ദീപ്തി ശർമ്മ (5) 10ആം ഓവറിൽ മടങ്ങി. സ്കോർബോർഡിൽ റൺസ് 26.\nRead Also : വനിതാ ലോകകപ്പ്: ന്യൂസീലൻഡിനെ പിടിച്ചുകെട്ടി ഇന്ത്യ; വിജയലക്ഷ്യം 261 റൺസ്\nയസ്തിക ഭാട്ടിയ (28) 20ആം ഓവറീൽ പുറത്തായപ്പോൾ സ്കോർ 50. മിതാലി രാജ് (31), റിച്ച ഘോഷ് (0) എന്നിവരൊക്കെ വൈകാതെ മടങ്ങി. ഇതിനിടെ ഒരുവശത്ത് നിലയുറപ്പിച്ച ഹർമൻപ്രീത് കൗർ മെല്ലെ സ്കോർ ഉയർത്തി. സ്നേഹ് റാണ (18), പൂജ വസ്ട്രാക്കർ (6) എന്നിവരും ഏറെ താമസിയാതെ പവലിയനിലെത്തി. ഇതിനിടെ ഫിഫിറ്റിയടിച്ച ഹർമൻ കൂറ്റൻ ഷോട്ടുകളുമായി ഇന്ത്യയെ കരകയറ്റാൻ അവസാന ശ്രമം നടത്തി. 63 പന്തുകൾ നേരിട്ട് 71 റൺസെടുത്ത ഹർമൻ 44ആം ഓവറിലാണ് പുറത്തായത്. ഝുലൻ ഗോസ്വാമി (15), രാജേശ്വരി ഗെയ്ക്‌വാദ് (0) എന്നിവരും വേഗം പുറത്തായി. മേഘന സിംഗ് (12) പുറത്താവാതെ നിന്നു.\nStory Highlights: womens world cup india lost newzealand\nRead more on: india | newzealand | Womens World Cup


ദൃശ്യത്തിലെ ബാലതാരം ഇനി നായിക; ഷെയ്ൻ നിഗമിന്റെ നായികയായി എസ്തർ\nYou are at:Home»Latest News»ദൃശ്യത്തിലെ ബാലതാരം ഇനി നായിക; ഷെയ്ൻ നിഗമിന്റെ നായികയായി എസ്തർ\nBy webdesk\t November 25, 2017 No Comments\nഷെയ്ന് നിഗത്തെ നായകനാക്കി ഷാജി എന് കരുണ് സംവിധാനം ചെയ്യുന്ന ‘ഓള്’ എന്ന ചിത്രത്തിന്റെ ഫസ്റ്റ് ലുക്ക് പോസ്റ്റര് പുറത്ത്. ദൃശ്യം സിനിമയിലൂടെ മലയാളികളുടെ ഹൃദയം കവര്‍ന്ന എസ്തര് അനിലാണ് ചിത്രത്തിലെ നായിക.പ്രശസ്ത എഴുത്തുകാരന് ടി.ഡി രാമകൃഷ്ണനാണ് ചിത്രത്തിന്റെ തിരക്കഥ. എ.വി.എ പ്രൊഡക്ഷന്‍സിന്റെ ബാനറില് അനൂപ് വാസവനാണ് ചിത്രം നിര്‍മ്മിക്കുന്നത്. റായ് ലക്ഷ്മി, ഇഷ തല്‍വാര്, കനി കുസൃതി എന്നിവരും ചിത്രത്തില് പ്രധാന വേഷത്തിലെത്തുന്നു. ചിത്രം അടുത്ത വർഷം തിയറ്ററുകളിലെത്തും.\n‘കുഴലി’ എന്ന തമിഴ്ചിത്രത്തിലാണ് എസ്തർ ഇപ്പോൾ അഭിനയിച്ചുകൊണ്ടിരിക്കുന്നത്. ഗ്രാമീണ പശ്ചാത്തലത്തിലുള്ള പ്രണയകഥ പറയുന്ന ചിത്രം സംവിധാനം ചെയ്തിരിക്കുന്നത് പുതുമുഖ സംവിധായകനായ ‘കലൈ’യാണ്. മൊബൈൽ ഫോണിന് റേഞ്ചില്ലാത്ത ഗ്രാമത്തിന്റെ പശ്ചാത്തലത്തിലാണ് കഥ. നന്നായി പഠിക്കുന്ന രണ്ടുപേർക്കിടയിൽ സംഭവിക്കുന്ന പ്രണയവും ദുരന്തവുമാണ് ഈ ചിത്രത്തിന്റെ ഇതിവൃത്തം. കാക്കമുട്ടൈ’ സിനിമയിൽ അഭിനയിച്ച വിഘ്‌നേഷാണ് എസ്തറിന്റെ നായികയായി എത്തുന്നത്.\nഅതേസമയം ഹലീദ ഷമീം സംവിധാനം ചെയ്യുന്ന ‘മിൻമിനി’ യാണ് എസ്തർ നായികയാവുന്ന മറ്റൊരു തമിഴ് ചിത്രം. പൂവരശം പീപ്പി എന്ന ചിത്രത്തിലൂടെ ശ്രദ്ധേയയായ സംവിധായികയാണ് ഹലീദ ഷമീം. രണ്ടു കാലഘട്ടങ്ങളുടെ കഥ പറയുന്ന സിനിമയുടെ ആദ്യ ഷെഡ്യൂൾ രണ്ടുവർഷങ്ങൾക്ക് മുൻപ് തന്നെ ചിത്രീകരിച്ചിരുന്നു. രണ്ടാം ഷെഡ്യൂള് ഉടൻ ആരംഭിക്കും.\n2010ല് പുറത്തിറങ്ങിയ നല്ലവന് എന്ന ചിത്രത്തില് മൈഥിലിയുടെ ബാല്യകാലം അവതരിപ്പിച്ചുകൊണ്ടാണ് എസ്തർ സിനിമാലോകത്തിലേക്ക് ചുവടുവെച്ചത്. പീന്നീട് ഒരു നാള് വരും എന്ന ചിത്രത്തിലും ദൃശ്യത്തിലും മോഹന്‍ലാലിന്റെ മകളായി വേഷമിട്ടു. ദൃശ്യത്തിന്റെ തമിഴ്,തെലുങ്ക് റീമേക്കിലും എസ്തർ തന്നെയാണ് അതേ വേഷം അഭിനയിച്ചത്. കാക്കനാട് രാജഗിരി ക്രിസ്തുജയന്തി പബ്ലിക് സ്കൂളിൽ പ്ലസ് വൺ വിദ്യാർഥിനിയാണിപ്പോൾ എസ്തർ.\nPrevious Articleസംഗീതത്തിന്റെയും പ്രണയത്തിന്റെയും മണവുമായി ‘ചെമ്പരത്തിപ്പൂ’; റിവ്യൂ വായിക്കാം\nNext Article വി’ യോടുള്ള ഇഷ്ടം അവസാനിപ്പിക്കാതെ അജിതും ശിവയും; പ്രതീക്ഷകൾ ഉയർത്തി ‘വിശ്വാസം’ അണിയറയിൽ ഒരുങ്ങുന്നു


ചൂടില് കരിഞ്ഞ് വിളകള് കര്‍ഷകര് ആശങ്കയില് :: Janmabhumi Daily\nചൂടില് കരിഞ്ഞ് വിളകള് കര്‍ഷകര് ആശങ്കയില്\nWednesday 15 March 2017 3:26 pm IST\nചവറ: പ്രതീക്ഷയോടെ നട്ടുനനച്ചു പരിപാലിച്ചവയൊക്കെ ഫലം തരുന്നതിന് മുന്‍പ് ചൂട് സഹിക്കാനാകാതെ ഉണങ്ങി കരിയുന്ന നിലയായതോടെ കര്‍ഷകര് ആശങ്കയില്. ചവറയുടെ പല ഭാഗങ്ങളില് പാട്ടത്തിനെടുത്തും വീട്ടുപുരയിടത്തിലും നടത്തുന്ന കൃഷിവിളകളാണ് ജലക്ഷാമം രൂക്ഷമായതോടെ പൂര്‍ണഫലം നല്‍കാതെ കര്‍ഷകരെ പ്രതിസന്ധിയിലാക്കിയിരിക്കുന്നത്. മഴയുടെ ലഭ്യത മുന്നില് കണ്ട് നടത്തിയ പച്ചക്കറി കൃഷിവിളകളെയാണ് ഇത് കാര്യമായി ബാധിച്ചിരിക്കുന്നത്. ഗ്രോബാഗുകളിലും അല്ലാതെയുമായി കൃഷി നടത്തിയവരെ വെള്ളത്തിന്റെ അഭാവം ഗുരുതരമായി ബാധിച്ചിരിക്കുകയാണ്. ജലക്ഷാമം രൂക്ഷമായ ചവറ പഞ്ചായത്തിന്റെ കിഴക്കന് പ്രദേശങ്ങള് തേവലക്കര, പന്മന പഞ്ചായത്തുകളിലെ വരള്‍ച്ചബാധിത മേഖലകളിലാണ് രൂക്ഷമായ പ്രതിസന്ധി നേരിടുന്നത്. വാഴകൃഷി നടത്തിയ കര്‍ഷകര്‍ക്ക് ചൂട് കാരണം കൃഷി നഷ്ടമാണ് ഉണ്ടായിരിക്കുന്നത്. ചവറയില് വര്‍ഷങ്ങളായി കാര്‍ഷികരംഗത്ത് സജീവമായുള്ള കര്‍ഷകന് ഗ്രോബാഗുകളില് തുടങ്ങിയ തക്കാളികൃഷി പൂര്‍ണമായും പരാജയപ്പെട്ടു. മഴ പ്രതീക്ഷിച്ച സമയങ്ങളില് കിട്ടാതായതാണ് കൃഷിക്കാരെ ചതിച്ചത്. ഓണസമൃദ്ധി ലക്ഷ്യമിട്ട് ചവറയുടെ വിവിധ ഭാഗങ്ങളിലായി പൊലിവ് പദ്ധതി നടപ്പാക്കിയിരുന്നെങ്കിലും ജലദൗര്‍ലഭ്യമുള്ള പ്രദേശങ്ങളില് പദ്ധതി കാര്യമായ ഫലം നല്‍കിയില്ല. ഓണം കഴിഞ്ഞതോടെ ജൈവകാര്‍ഷിക ഉല്‍പ്പന്നവിപണിയിലും വിളകളുടെ ലഭ്യത കുറവ് അനുഭവപ്പെടുന്നുണ്ടെന്നും കര്‍ഷകര് പറയുന്നു. ട്രിപ്പ് ഇറിഗേഷന് നടത്തിവന്ന കര്‍ഷകരും പ്രതിസന്ധിയിലാണ്. കിണറുകളോ മറ്റ് ജലസ്രോതസുകളോ ഇല്ലാതെ ലൈന് പൈപ്പ് ജലത്തെ മാത്രം ആശ്രയിക്കുന്നവര്‍ക്ക് കൃഷി മുന്നോട്ട് കൊണ്ടു പോകാനാകാത്ത സ്ഥിതിയാണെന്ന് വീട്ടമ്മമാര് പറയുന്നു. ജൈവകാര്‍ഷിക പ്രവര്‍ത്തനങ്ങള് ഓരോ വീടുകളിലും വീട്ടമ്മമാര് ഉള്‍പ്പെടെ ഏറ്റടുത്ത് നടത്തുമ്പോള് ജലക്ഷാമം പരിഹരിക്കാന് അധികൃതര് അടിയന്തിര ഇടപെടല് നടത്തിയില്ല എങ്കില് ജൈവകാര്‍ഷിക മേഖലയില് ഗുരുതര പ്രത്യാഘാതങ്ങളാണ് പ്രതീക്ഷിക്കുന്നത്.


'സച്ചിന്റെ പത്താം നമ്പര് ജേഴ്‌സി വിരമിച്ചതായി തീരുമാനിച്ചിട്ടില്ല'; പ്രതീക്ഷയും ആശങ്കയും പങ്കുവെച്ച് ബി.സി.സി.ഐ വൃത്തങ്ങള്\n'ഇതാണോ ആവിഷ്‌കാര സ്വാതന്ത്ര്യം, വായ തുറക്കാന് പറ്റാത്ത അവസ്ഥയാണിത്'; അയ്യപ്പനെ കുറിച്ചുള്ള പോസ്റ്റിനെതിരെ മതനിന്ദയ്ക്ക് കേസെടുത്ത് സൈബര് സെല്; പ്രതിരോധിക്കുമെന്ന് ട്രോള് റിപ്പബ്ലിക്ക് അഡ്മിന്‍സ്\nWednesday 29th November 2017 6:39pm\n‘സച്ചിന്റെ പത്താം നമ്പര് ജേഴ്‌സി വിരമിച്ചതായി തീരുമാനിച്ചിട്ടില്ല’; പ്രതീക്ഷയും ആശങ്കയും പങ്കുവെച്ച് ബി.സി.സി.ഐ വൃത്തങ്ങള്\nWednesday 29th November 2017 5:51pm\nമുംബൈ: ക്രിക്കറ്റിന് ഇന്ത്യന് സമ്മാനിച്ച ഏറ്റവും വലിയ താരം, ക്രിക്കറ്റ് ദൈവം സച്ചിന് ടെണ്ടുല്‍ക്കര്. സച്ചിനെന്ന താരത്തോളം തന്നെ പ്രശസ്തമാണ് സച്ചിന്റെ പത്താം നമ്പര് ജേഴ്‌സിയും. ഏറെ കാലം ഇന്ത്യന് ക്രിക്കറ്റിന്റെ പര്യായമായ ജേഴ്‌സിയണിഞ്ഞ് സച്ചിന് നേടിയ നേട്ടങ്ങള് അനവധിയാണ്.\nസച്ചിന്റെ ഐക്കോണിക്കായ പത്താം നമ്പര് ജേഴ്‌സിയണിഞ്ഞ് മറ്റൊരു താരത്തേയും നാമിതുവരെ കണ്ടിട്ടില്ല. 2013ലായിരുന്നു സച്ചിന് പത്താം നമ്പര് ജേഴ്‌സിയെ കളിയാരാധകരുടെ മനസിലെ വിങ്ങലാക്കി അവസാനിപ്പിച്ച് കളിക്കളത്തോട് വിട പറഞ്ഞത്. പിന്നീട് ആ ജേഴ്‌സിയില് മറ്റാരേയും നാം കണ്ടിട്ടില്ല. കുറച്ച് നാളുകള്‍ക്ക് മുമ്പ് പേസര് ശാര്‍ദുള് ഠാക്കൂര് തന്റെ അരങ്ങേറ്റം കുറിക്കുന്നതുവരെ.\nശാര്‍ദുല് സച്ചിന്റെ പത്താം നമ്പര് ജേഴ്‌സിയണിഞ്ഞതിനെതിരെ ആരാധകര് രംഗത്തെത്തിയിരുന്നു. സോഷ്യല് മീഡിയ ട്രോളുകളും മറ്റുമായി താരത്തെ പരിഹസിക്കുകയും ചെയ്തിരുന്നു. തുടര്‍ന്ന് താന് പത്താം നമ്പര് ജേഴ്‌സി തെരഞ്ഞെടുത്തതിന് പിന്നിലെ കാരണം വെളിപ്പെടുത്തി ശാര്‍ദുള് തന്നെ രംഗത്ത് വരികയും ചെയ്തു. ഇപ്പോഴിതാ പ്രതികരണവുമായി ഐ.സി.സി തന്നെ രംഗത്തെത്തിയിരിക്കുകയാണ്.\n‘ അതെല്ലാം വ്യക്തിപരമായ ചോയ്‌സ് ആണ്. താരങ്ങള്‍ക്ക് ഏതെങ്കിലും പ്രത്യേക നമ്പര് അണിയണമെന്ന് ആഗ്രഹമുണ്ടെങ്കില് അതിനെ എതിര്‍ക്കാന് കഴിയില്ല. ഐ.സി.സിയ്ക്ക് ഒരു ടീമിനോട് ഒരു പ്രത്യേക നമ്പര് വിരമിച്ചതായി പ്രഖ്യാപിക്കാന് കഴിയില്ലെന്ന് പറഞ്ഞേക്കാം. എന്നാല് ഒരു നമ്പര് അണിഞ്ഞേ തീരു എന്നും പറയാന് സാധിക്കില്ല.’ ബി.സി.സി.ഐ വൃത്തങ്ങള് പറയുന്നു.\n‘പത്താം നമ്പര് ജേഴ്‌സി വിരമിച്ചതായി ബി.സി.സി.ഐ ഒഫീഷ്യലായി തീരുമാനിച്ചിട്ടില്ല. താരങ്ങള്‍ക്കിടയില് തികച്ചും ഇന്‍ഫോര്‍മലായ കാര്യമാണിത്. അതേസമയം, ശാര്‍ദുളിനെ പോലെ താരങ്ങള് അപമാനിക്കപ്പെടുകയുമരുത്. ‘ ബി.സി.സി.ഐയുടെ പ്രതിനിധി പറഞ്ഞു. സച്ചിനോടുള്ള ആദരസൂചകമായി പത്താം നമ്പര് ജേഴ്‌സിയെ വിരമിപ്പിക്കാനായിരിക്കും ബി.സി.സി.ഐയുടെ തീരുമാനമെന്നാണ് ദേശീയ മാധ്യമങ്ങള് റിപ്പോര്‍ട്ട് ചെയ്യുന്നത്.\nനേരത്തെ സച്ചിന്റെ ഐ.പി.എല് ടീമായിരുന്നു മുംബൈ ഇന്ത്യന്‍സ് പത്താം നമ്പര് ജേഴ്‌സിയെ വിരമിപ്പിച്ചിരുന്നു.\nഒന്നു നിര്‍ത്തൂ; പൃഥ്വി ഷായെ സച്ചിനുമായി താരതമ്യം ചെയ്യുന്നവരോട് കോഹ്‌ലി\nഒരു മെയ്ഡനടക്കം എട്ടോവറില് 30 റണ്‍സ് വിട്ടുകൊടുത്ത് അഞ്ച് വിക്കറ്റ്; വരവറിയിച്ച് അര്‍ജുന് ടെന്‍ഡുല്‍ക്കര്\nSunday 7th October 2018 2:43pm\nബൗളിംഗിലെ സച്ചിന്റെ റെക്കോഡ് തകര്‍ക്കാന് ജഡേജ\nSunday 23rd September 2018 10:51am


മോഹന്‍ലാല്, ശ്രീനി, അന്തിക്കാട് കൂട്ടുകെട്ട് വീണ്ടും സംഭവിക്കുമോ??? | Mohanlal: If Sreenivasan and I team up again, we want the movie to be really good - Malayalam Filmibeat\n» മോഹന്‍ലാല്, ശ്രീനി, അന്തിക്കാട് കൂട്ടുകെട്ട് വീണ്ടും സംഭവിക്കുമോ???\nമോഹന്‍ലാല്, ശ്രീനി, അന്തിക്കാട് കൂട്ടുകെട്ട് വീണ്ടും സംഭവിക്കുമോ???\nUpdated: Sunday, January 1, 2017, 16:08 [IST]\nമോഹന്‍ലാല് ശ്രീനിവാസന് കൂട്ടുകെട്ട് എന്നു സംഭവിക്കുമെന്നാണ് പ്രേക്ഷകര്‍ക്ക് അറിയേണ്ടത്. ശ്രീനിവാസന്റെ സ്‌കരിപ്റ്റും സത്യന് അന്തിക്കാടിന്റെ സംവിധാനവും ഒഴിച്ചു കൂടാനാവാത്ത ഘടകമായി നിന്നിരുന്ന ഒരു കാലം മലയാള സിനിമയിലുണ്ടായിരുന്നു. ആ കൂട്ടുകെട്ടില് പുറത്തിറങ്ങിയ എല്ലാ ചിത്രങ്ങളും സൂപ്പര് ഹിറ്റായിരുന്നു.\nവര്‍ഷങ്ങള്‍ക്കിപ്പുറവും പ്രേക്ഷകര് ആകാംക്ഷയോടെ കാത്തിരിക്കുകയാണ് എന്ന് അത് സംഭവിക്കുമെന്ന്. 1980 കള് അവരുടെ കാലമായിരുന്നു. മോഹന്‍ലാല്- ശ്രീനി-സത്യന് കൂട്ടുകെട്ടില് ഇറങ്ങിയ സിനിമകളിലെ ഡയലോഗ് പോലും ആരാധകര്‍ക്ക് മനപ്പാഠമാണ്. എത്ര കണ്ടാലും മതി വരാത്ത സിനിമകളാണ് ഇവര് സമ്മാനിച്ചത്. നാടോടിക്കാറ്റ്, സന്മനസുള്ളവര്‍ക്ക് സമാധാനം, വരവേല്‍പ്പ് തുടങ്ങിയ സിനിമകളൊക്കെ ആ കൂട്ടുകെട്ടില് പിറവിയെടുത്തതാണ്.\nആ കൂട്ടുകെട്ട് വീണ്ടും സംഭവിക്കുമോ??\nഒരു കാലത്തെ ഹിറ്റ് രാജാക്കന്‍മാര് വീണ്ടും ഒരുമിക്കുമോയെന്നറിയാനുള്ള ആകാംക്ഷയിലാണ് പ്രേക്ഷകര്. മോഹന്‍ലാലിനെയും ശ്രീനിവാസനെയും ഉള്‍പ്പെടുത്തി സിനിമ സംവിധാനം ചെയ്യുമെന്ന് സത്യന് അന്തിക്കാട് അറിയിച്ചിരുന്നു. എന്നാല് അത് എപ്പോള് സംഭവിക്കുമെന്ന കാര്യത്തില് വ്യക്തതയില്ല.\nസാമൂഹ്യ പ്രസക്തിയുള്ള വിഷയങ്ങള്\nതങ്ങള് ഒരുമിച്ച സിനിമകളിലെല്ലാം സാമൂഹ്യപ്രസക്തിയുള്ള വിഷയങ്ങളാണ് കൈകാര്യം ചെയ്തത്. സന്മനസ്സുള്ളവര്‍ക്ക് സമാധാനം ഇറങ്ങിയിട്ട് 30 വര്‍ഷമായി. എന്നാല് അതിലെ പ്രധാന വിഷയമായ വാടകക്കാരുടെ ജീവിതത്തിലേക്ക് അനാവശ്യമായി ഇടിച്ചു കയറുന്ന വീട്ടുടമസ്ഥനും പൊല്ലാപ്പുകളും ഇന്നും സംഭവിക്കുന്നുണ്ടെന്നും മോഹന്‍ലാല് പറഞ്ഞു.\nഅവസരം വന്നാല് സംഭവിക്കും\nഈ കൂട്ടുകെട്ടുമായി ബന്ധപ്പെട്ട പ്രൊജക്ടുകളൊന്നും ഇപ്പോഴില്ലെന്നും അവസരം വന്നാല് അത് സംഭവിക്കുമെന്നുമാണ് സൂപ്പര് സ്റ്റാര് മോഹന്‍ലാല് പറയുന്നത്.\nജിബു ജേക്കബ് സംവിധാനം ചെയ്ത മുന്തിരിവള്ളികള് തളിര്‍ക്കുമ്പോള് ആണ് മോഹന്‍ലാലിന്റേതായി പുറത്തിറങ്ങുന്ന അടുത്ത സിനിമ. മേജര് രവിയുടെ ചിത്രത്തിലും മോഹന്‍ലാല് അഭിനയിക്കുന്നുണ്ട്.\nRead more about: sathyan anthikkad sreenivasan malayalam film മോഹന് ലാല് സത്യന് അന്തിക്കാട് ശ്രീനിവാസന് മലയാളം സിനിമ\nMohan Lal and Sreenivasan have been the dream duo in the 80s! The two have teamed up for several hits including Nadodikaattu, Sanmanassulavarkku Samadhaanam and Varavelpu.There is no story yet. Ifamovie materialises, let it happen. When we come together, we want it to be entertaining for our audience. Now people expectalot and unless you are confident of doingareally good film, I think we should never attempt it.


പാലായില് മാണി സി കാപ്പൻ ഇടതുസ്ഥാനാർഥി ; ഇതു തുടർച്ചയായ നാലം അങ്കം | Mani C Kappan is LDF candidate in Palai This is the fourth consecutive row – News18 Malayalam\nപാലായില് മാണി സി കാപ്പൻ ഇടതുസ്ഥാനാർഥി ; ഇതു തുടർച്ചയായ നാലം അങ്കം\nസെപ്റ്റംബർ നാലിന് എൽഡിഎഫിന്റെ പാലാ നിയോജക മണ്ഡലം കൺവെൻഷൻ മുഖ്യമന്ത്രി പിണറായി വിജയൻ ഉദ്ഘാടനം ചെയ്യും\nLast Updated : August 28, 2019, 16:10 IST\nകോട്ടയം: പാലായിലെ ഇടതുമുന്നണി സ്ഥാനാർഥിയായി എൻസിപി നേതാവ് മാണി സി കാപ്പന്റെ പേര് ഇടതുമുന്നണിയോഗം അംഗീകരിച്ചു. സെപ്റ്റംബർ നാലിന് എൽഡിഎഫിന്റെ പാലാ നിയോജക മണ്ഡലം കൺവെൻഷൻ മുഖ്യമന്ത്രി പിണറായി വിജയൻ ഉദ്ഘാടനം ചെയ്യും. തുടർച്ചയായ നാലാം തവണയാണ് മാണി സി കാപ്പൻ പാലായിൽ ഇടതുമുന്നണി സ്ഥാനാർഥിയായി മത്സരിക്കുന്നത്. നേരത്തെ സ്ഥാനാർഥിയെ തീരുമാനിക്കാൻ ചേർന്ന എൻസിപി യോഗത്തിൽ മാണി സി കാപ്പന്റെ പേര് മാത്രമേ ഉയർന്നുള്ളൂ. അദ്ദേഹം മണ്ഡലത്തിൽ സുപരിചിതനാണെന്ന് യോഗം വിലയിരുത്തി.\nഎൻസിപി സംസ്ഥാന ട്രഷററാണ് മാണി സി കാപ്പൻ. നടനും ചലച്ചിത്രനിർമാതാവും സംവിധായകനും മുൻ രാജ്യാന്തര വോളി താരവുമാണ് മാണി സി കാപ്പൻ. നിരവധി സിനിമകളിൽ അഭിനയിച്ചിട്ടുണ്ട്. 2006 മുതൽ പാലായിൽ കെ എം മാണിയുടെ എതിരാളിയാണ് അദ്ദേഹം. കഴിഞ്ഞ നിയമസഭാ തെരഞ്ഞെടുപ്പിൽ കേവലം 4703 വോട്ടിനാണ് കെ എം മാണിയോട് തോറ്റത്. 2011ൽ മാണിയോട് തോറ്റത് 5259 വോട്ടിനായിരുന്നു. ഇതിന് മുൻപ് 2006ൽ ആദ്യമായി മത്സരിക്കുമ്പോൾ മാണിയോട് തോറ്റത് 7759 വോട്ടിനും.\nപാലാ ഉപതെരഞ്ഞെടുപ്പ്; യു.ഡി.എഫ് ഒറ്റക്കെട്ടായി പ്രവര്‍ത്തിക്കുമെന്ന് ഉമ്മന് ചാണ്ടി\nഓരോ തവണയും കെ എം മാണിയുടെ ഭൂരിപക്ഷം കുറച്ചുകൊണ്ടുവരാൻ മാണി സി കാപ്പന് കഴിഞ്ഞു. അതുകൊണ്ടുതന്നെ ഇത്തവണ നാലാമങ്കത്തിൽ തികഞ്ഞ വിജയപ്രതീക്ഷയോടെയാണ് അദ്ദേഹം ഇറങ്ങുന്നത്. അതേസമയം, 2006 മുതൽ മണ്ഡലത്തിൽ മത്സരിക്കുന്നുണ്ടെങ്കിലും തെരഞ്ഞെടുപ്പ് കഴിഞ്ഞാൽ മാണി സി കാപ്പൻ മണ്ഡലത്തിൽ സജീവമല്ലെന്ന ആരോപണവും ചിലർ ഉന്നയിക്കുന്നുണ്ട്.\nFirst published: August 28, 2019, 16:10 IST\nkerala congressmani c kappenOommen Chandypala by-electionramesh chennitala


Loksabha Election 2019 | ഇടത്തേക്ക് മറിയുമോ? – News18 Malayalam\n2014ലെ ലോക്സഭാ തെരഞ്ഞെടുപ്പിൽ യു.ഡി.എഫ് വിജയിച്ച അഞ്ച് മണ്ഡലങ്ങൾ- കൊല്ലം, മാവേലിക്കര, ആലപ്പുഴ, എറണാകുളം, കോഴിക്കോട്, ഇവ ഇത്തവണ ഇടത്തേക്ക് മറിയുമോ?\nLast Updated : April 20, 2019, 21:50 IST\nശക്തമായ ഇടത് അടിത്തറയുള്ളപ്പോഴും പാർലമെന്‍റിലേക്ക് കഴിഞ്ഞ രണ്ടുതവണയും യുഡിഎഫുകാരെ അയച്ച മണ്ഡലമാണ് കൊല്ലം. 2014ൽ സിപിഎം പൊളിറ്റ് ബ്യുറോ അംഗം എം.എ ബേബിയെ 37000ൽപ്പരം വോട്ടുകൾക്ക് വീഴ്ത്തിയ എൻ.കെ പ്രേമചന്ദ്രനെ പരാജയപ്പെടുത്തുകയെന്ന നിയോഗമാണ് കെ.എൻ ബാലഗോപാലിനുള്ളത്. കൊല്ലത്ത് സിപിഎമ്മിന് ലഭിക്കാവുന്ന ഏറ്റവും മികച്ച സ്ഥാനാർത്ഥിയാണ് മുൻ രാജ്യസഭാംഗവും ജില്ലാ സെക്രട്ടറിയുമായ ബാലഗോപാൽ. ബൈപ്പാസ് ഉദ്ഘാടനവുമായി ബന്ധപ്പെട്ട് തുടങ്ങിയ വിവാദങ്ങൾ, ബിജെപി സ്ഥാനാർത്ഥിത്വം മുതൽ ബിജെപി വോട്ട് കച്ചവടവും, പൊതിച്ചോറും കടന്ന് വോട്ടിന് കാശിൽ എത്തിനിൽക്കുന്ന കൊല്ലത്തെ തെരഞ്ഞെടുപ്പ് ചൂട്. എല്ലാ നിയമസഭാ മണ്ഡലങ്ങളും തൂത്തുവാരിയത് ഇടതുമുന്നണിക്ക് ആത്മവിശ്വാസമേകുന്നു. ബിജെപി വോട്ടുകൾ കിട്ടിയാൽ സ്വീകരിക്കുമെന്ന പ്രേമചന്ദ്രന്‍റെ പ്രഖ്യാപനം ന്യൂനപക്ഷങ്ങൾക്കിടയിൽ ഉണ്ടാക്കിയ ആശയക്കുഴപ്പവും വിധിനിർണയത്തിൽ സ്വാധീനിക്കാം. എൻ.കെ പ്രേമചന്ദ്രനെന്ന വ്യക്തിയുടെ പ്രഭാവം തുണയ്ക്കുമെന്ന് യുഡിഎഫ് കരുതുന്നു. കൂടാതെ പാർലമെന്‍റിലേക്കുള്ള വോട്ടിങ് പാറ്റേണിൽ വ്യത്യാസമുണ്ടെന്നും അവർ പറയുന്നു. ന്യൂനപക്ഷമോർച്ച സംസ്ഥാന അധ്യക്ഷൻ കെ.വി. സാബു സ്ഥാനാർത്ഥിയായി എത്തിയതിനുശേഷം ബിജെപിയ്ക്കുള്ളിലെ പടലപിണക്കങ്ങൾ ആർക്ക് ഗുണം ചെയ്യുമെന്നതും പ്രധാനമാണ്. സാമുദായിക സംഘടനകൾ പോലെ തൊഴിലാളി പ്രശ്നങ്ങൾക്കും സ്വാധീനമുള്ള മണ്ഡലമാണ് കൊല്ലം. കശുവണ്ടിമേഖലയിൽ ഉൾപ്പടെയുള്ള പ്രശ്നങ്ങൾ വോട്ടെടുപ്പിൽ നിർണായകമാകും. ആത്യന്തികമായി ഇടതുമുന്നണിയുടെ രാഷ്ട്രീയ അടിത്തറയും പ്രേമചന്ദ്രന്‍റെ വ്യക്തിഗതമികവും തമ്മിലുള്ള പോരാട്ടമാണ് കൊല്ലത്ത് നടക്കുന്നത്.\nമാവേലിക്കരശബരിമല വിഷയവുമായി ബന്ധപ്പെട്ട് ഏറ്റവുമധികം നാമജപ പ്രതിഷേധം നടന്ന പ്രദേശങ്ങൾ മണ്ഡലത്തിൽ ഉൾപ്പെടുന്നതിനാൽ ഏഴ് മണ്ഡലങ്ങളിലും എൻ.എസ്.എസ് നിലപാട് നിർണായകമാണ്. നിയമസഭാ തെരഞ്ഞെടുപ്പിൽ ഏഴിൽ ആറ് മണ്ഡലങ്ങളും എൽഡിഎഫിനൊപ്പമാണ്. കൊല്ലത്തെ മൂന്ന് മണ്ഡലങ്ങളിൽ വ്യക്തമായ മേൽക്കൈ നേടി കൈപ്പിടിയിലൊതുക്കാമെന്നാണ് എൽഡിഎഫ് പ്രതീക്ഷ. എൻഎസ്എസ് സർക്കാരിനെതിരെ നിൽക്കുമ്പോഴും ബാലകൃഷ്ണപിള്ള ഒപ്പമുള്ളത് തുണയ്ക്കുമെന്ന് എൽഡിഎഫ് കരുതുന്നു. സാമുദായികസംഘടനകൾക്ക് മണ്ഡലത്തിലുള്ള സ്വാധീനം നിർണായകമാണ്. എൻ.എസ്.എസ്, കെ.പി.എം.എസ് സംഘടനകളുടെ ആസ്ഥാനം ഉൾപ്പെടുന്ന മണ്ഡലത്തിൽ ക്രൈസ്തവ സഭകൾക്കും അവഗണിക്കാനാകാത്ത ശക്തിയുണ്ട്. എന്നാൽ എം.പിയെന്ന നിലയിലും കേന്ദ്രമന്ത്രിയെന്ന നിലയിലും മണ്ഡലത്തിൽ ഉടനീളം സുപരിചിതനായ കൊടിക്കുന്നിൽ സുരേഷ് നടപ്പാക്കിയ വികസനപ്രവർത്തനങ്ങൾ തുണയ്ക്കുമെന്നാണ് യുഡിഎഫ് പ്രതീക്ഷ. ചങ്ങനാശേരി, ചെങ്ങന്നൂർ, കുട്ടനാട് എന്നിവിടങ്ങളിൽനിന്നായി ലഭിക്കുന്ന വോട്ടുകളിലൂടെ വിജയം ആവർത്തിക്കാമെന്നും അവർ പ്രതീക്ഷിക്കുന്നു. കൂടാതെ വനിതാമതിലിൽ സർക്കാരിനൊപ്പമായിരുന്ന കെ.പി.എം.എസ് ഇടതുമുന്നണിക്കൊപ്പമല്ലെന്ന പ്രഖ്യാപനവും വിജയം ആവർത്തിക്കാമെന്ന പ്രതീക്ഷയിലാണ് യുഡിഎഫിന്.\nആലപ്പുഴമണ്ഡലത്തിൽ ന്യൂനപക്ഷമായ സമുദായ അംഗങ്ങളെ ഇരുമുന്നണികളും ഇറക്കിയിരിക്കുന്നതിനാൽ തികച്ചും രാഷ്ട്രീയമായി ഏറ്റുമുട്ടലാണ്. ഇതാദ്യമായാണ് മണ്ഡലത്തിൽ ഏതെങ്കിലും മുന്നണി മുസ്ലിം സമുദായത്തിൽ പെട്ടവരെ സ്ഥാനാർത്ഥിയാക്കുന്നത്. ശക്തമായ ഇടത് അടിത്തറയുള്ളപ്പോഴും പാർലമെന്‍റ് തെരഞ്ഞെടുപ്പിൽ ആലപ്പുഴയുടെ മനസ് അൽപം വലത്തേക്കാണ് ചെരിയുന്നത്. അരൂർ, ചേർത്തല, ആലപ്പുഴ ആരിഫിന്‍റെ ജനപ്രിയ പരിവേഷം മേൽക്കൈ നേടാൻ കഴിയുമെന്ന് എൽഡിഎഫ് പ്രതീക്ഷിക്കുന്നു. സ്ഥാനാർത്ഥി പ്രഖ്യാപനത്തിലൂടെ ആദ്യം എൽഡിഎഫ് കൈവരിച്ച മേൽക്കൈ മറികടക്കാൻ കഴിഞ്ഞുവെന്നാണ് യുഡിഎഫ് വിലയിരുത്തൽ. ഷാനി മോൾ ഉസ്മാൻ യുഡിഎഫ് സ്ഥാനാർത്ഥിയായി എത്തിയതോടെ അതിൽ നിന്നും ശബരിമല വിഷയവും കെ.സി വേണുഗോപാൽ നടത്തിയ വികസനപ്രവർത്തനങ്ങളും തുണയ്ക്കുമെന്നാണ് യുഡിഎഫ് പ്രതീക്ഷ. ഹരിപ്പാട്, കായംകുളം, കരുനാഗപ്പള്ളി, അമ്പലപ്പുഴ മണ്ഡലങ്ങൾ ഒപ്പം നിൽക്കുമെന്ന് യുഡിഎഫ് കരുതുന്നു. എൻഡിഎ സ്ഥാനാർത്ഥിയായി PSC മുൻ ചെയർമാൻ കെ.എസ്. രാധാകൃഷ്ണൻ നേടുന്ന വോട്ടുകൾ, പ്രത്യേകിച്ച് തീര പ്രദേശത്തു നിന്നും, നിർണായകമായിരിക്കും.\nഎറണാകുളംമുൻ സാമുദായിക പരിഗണനയെന്ന പതിവ് തെറ്റിച്ച് പി. രാജീവിനെ സ്ഥാനാർത്ഥിയാക്കിയതോടെ പരമ്പരാഗത വോട്ടുകൾക്കപ്പുറമാണ് ഇടത് മുന്നണിയുടെ പ്രതീക്ഷ. മികച്ച പാർലമെന്‍റേറിയനും വ്യ ക്തിബന്ധമുള്ളയാളുമായ രാജീവിനെ രംഗത്തിറക്കി ഇടതുമുന്നണി തുടക്കത്തിൽ മുൻതൂക്കം നേടിയിരുന്നു. എന്നാൽ കെ.വി തോമസിന് പകരം ഹൈബി ഈഡന്‍റെ വരവും ഒടുവിൽ കേന്ദ്ര മന്ത്രി അൽഫോൺസ് കണ്ണന്താനവും എത്തിയതും ചിത്രം മാറ്റിവരച്ചു. പാർട്ടിക്കുള്ളിലെ വിഭാഗീയത പഴയതുപോലെ തീവ്രമല്ലെന്നതും എൻ.ഡി.എ കരുത്തനായ സ്ഥാനാർത്ഥിയെ നിർത്തുന്നതും ഗുണകരമാകുമെന്ന് എൽ.ഡി.എഫ് കരുതുന്നു. ഹൈബിയോടും അദ്ദേഹത്തിന്റെ പിതാവിനോടും വോട്ടർമാർക്കുള്ള വൈകാരികമായ അടുപ്പം മികച്ച വിജയം നേടാൻ സഹായിക്കുമെന്നു യു.ഡി.എഫും. കേന്ദ്രത്തിന്റെ സ്വന്തം സ്ഥാനാർത്ഥിയായി വന്ന കണ്ണന്താനം എതിരാളികളെ ഞെട്ടിക്കാമെന്ന് പ്രതീക്ഷിക്കുന്നുണ്ട്.\nപൊന്നാനിഎന്നെന്നും യുഡിഎഫിന്‍റെ ഉറച്ച കോട്ടയായി ഇരിക്കുമ്പോഴും നിയമസഭാ തെരഞ്ഞെടുപ്പിൽ അടുത്തകാലത്തായി പൊന്നാനി ഇടതുപക്ഷത്തോടും ചെറിയ താൽപര്യം കാണിക്കുന്നുണ്ട്. ഈ സാഹചര്യം മുതലെടുക്കാനാണ് നിലമ്പൂർ സിറ്റിങ് എം.എൽ.എ പി.വി അൻവറിനെ ഇടതുമുന്നണി രംഗത്തിറക്കുന്നത്. ശക്തമായ പ്രചാരണത്തിലൂടെ മികച്ച മത്സരം കാഴ്ചവെക്കാൻ കഴിഞ്ഞതും മുൻ യൂത്ത് കോൺഗ്രസ് ജില്ലാ അധ്യക്ഷനെന്ന നിലയിൽ പി.വി അൻവറിനുണ്ടായിരുന്ന വ്യക്തിബന്ധങ്ങൾ വോട്ടാക്കി മാറ്റാമെന്നുമാണ് എൽഡിഎഫ് പ്രതീക്ഷിക്കുന്നത്. കോൺഗ്രസിലെ അസംതൃപ്തരുടെ വോട്ട് ഒപ്പം നിൽക്കുമെന്നും അൻവർ പ്രതീക്ഷിക്കുന്നു. എന്നാൽ ശക്തമായ രാഷ്ട്രീയ അടിത്തറയുള്ള മണ്ഡലത്തിൽ വിജയത്തിന്‍റെ തിളക്കം കൂട്ടാമെന്ന പ്രതീക്ഷയിലാണ് യുഡിഎഫ്. വയനാട്ടിൽ രാഹുൽ മത്സരത്തിനെത്തിയതോടെ ന്യൂനപക്ഷ വോട്ടുകൾ കൂടുതൽ ഉറപ്പോടെ ഒപ്പംനിൽക്കുമെന്നും യുഡിഎഫ് കണക്കുകൂട്ടുന്നു.\nകോഴിക്കോട്എം.എൽ.എ എന്ന നിലയിൽ നടത്തിയ വികസനപ്രവർത്തനങ്ങളും വ്യക്തിബന്ധവും തുണയ്ക്കുമെന്നാണ് എൽഡിഎഫ് പ്രതീക്ഷ. മികച്ച നിയമസഭാ സാമാജികനെന്ന നിലയിൽ നിറഞ്ഞുനിൽക്കുന്ന എ. പ്രദീപ് കുമാറിനെ പാർലമെന്‍റിലേക്ക് അയയ്ക്കാൻ നിയോഗിച്ചതിൽ അസംതൃപ്തിയുള്ളവരുമുണ്ട്. എന്നാൽ എം.പി വീരേന്ദ്രകുമാർ ഒപ്പമുള്ളതുവഴി മണ്ഡലത്തിലെ സോഷ്യലിസ്റ്റ് വോട്ടുകളും എൽ.ഡി.എഫ് പ്രതീക്ഷിക്കുന്നു. യു.ഡി.എഫ് സ്ഥാനാർത്ഥിക്കെതിരായ ഒളി ക്യാമറ വിവാദവും എൽഡിഎഫിന് പ്രതീക്ഷ പകരുന്ന മറ്റൊരു ഘടകമാണ്. മികച്ച പ്രതിച്ഛായയുമായി മൂന്നാം അങ്കത്തിനിറങ്ങിയ എം.കെ രാഘവന് തിരിച്ചടിയായി ഒളി ക്യാമറ വിവാദം വന്നു. എന്നാൽ മണ്ഡലത്തിൽ നടപ്പാക്കിയ വികസനപ്രവർത്തനങ്ങളും ഉറച്ച വ്യക്തിബന്ധങ്ങളും ഒരുതവണ കൂടി തുണയ്ക്കുമെന്ന പ്രതീക്ഷയിലാണ് യുഡിഎഫ്. അയൽ മണ്ഡലത്തിൽ രാഹുൽ ഗാന്ധി മത്സരിക്കുന്നതിന്‍റെ സ്വാധീനവും കോഴിക്കോട്ട് ഉണ്ടാകുമെന്ന് യുഡിഎഫ് കരുതുന്നു.\nAlso Read കോട്ടകൾ തകരുമോ ?\nFirst published: April 20, 2019, 20:12 IST\n2019 lok sabha elections2019 Loksabha Election2019 ലോക്സഭാ തെരഞ്ഞെടുപ്പ്Amalapuram S01p07bjpcongressCongress chief Rahul Gandhiernakulam-s11p12Kollam S11p18Kozhikode S11p05loksabha battleloksabha eclection 2019loksabha electionloksabha election 2019loksabha election election 2019loksabha pollloksabha poll 2019Mavelikkara S11p16PM narendra modisonia gandhiകോൺഗ്രസ്തെരഞ്ഞെടുപ്പ്പ്രധാനമന്ത്രി നരേന്ദ്ര മോദിബിജെപിരാഹുൽ ഗാന്ധിലോക്സഭ തെരഞ്ഞെടുപ്പ്ലോക്സഭാ തെരഞ്ഞെടുപ്പ് 2019സോണിയ ഗാന്ധി


ഫലവര്‍ഗകൃഷി: കൃഷിമന്ത്രിക്ക് യോജിപ്പ്, റവന്യുമന്ത്രിക്ക് ഉടക്ക് കേരളത്തിലെ പുതുതലമുറയ്ക്ക് നഷ്ടമാകുന്നത് സുവര്‍ണാവസരം | Dhanam\nകൊറോണയ്ക്കിടയിലും ഇന്ത്യക്കാരുടെ സമ്പത്ത് വര്‍ധിച്ചുവെന്ന് റിപ്പോര്‍ട്ട്\nകോവിഡ് ആഘാതം; ആറു ലക്ഷം കോടി ഡോളര് നഷ്ടമാകും, വ്യാപാരം അഞ്ചിലൊന്നായി ചുരുങ്ങും\n30 ലക്ഷം ജീവനക്കാര്‍ക്ക് 3737 കോടി ബോണസ്\nനേരിട്ടുള്ള വിദേശ നിക്ഷേപത്തില് റെക്കോര്‍ഡ് നേട്ടം\nജിഡിപി വളര്‍ച്ച:ബംഗ്ലാദേശിനും പാക്കിസ്ഥാനും പിന്നില് 11ാം സ്ഥാനത്താകും ഇന്ത്യ\nദമാനി നിക്ഷേപിച്ചു, കൊച്ചിന് ഷിപ്പ് യാര്‍ഡ് ഓഹരി വിലയില് മുന്നേറ്റം\nആദിത്യ ബിര്‍ള ഫാഷനില് ഫ്ലിപ്കാർട്ട് നിക്ഷേപം\nവലിയ വ്യവസായ നിക്ഷേപം: ഇനി ഒരാഴ്ചക്കുള്ളില് അനുമതി\nയുപിഐ വഴി 15 ദിവസത്തിനുള്ളില് നടന്നത് നൂറു കോടി ഇടപാടുകള്!\nഅംബാനിക്ക് പിന്നാലെ ലുലു ഗ്രൂപ്പിലും നിക്ഷേപിക്കാന് തിരക്ക്\nലൈഫ് ഇന്‍ഷുറന്‍സ് കമ്പനികളുടെ ആദ്യ പ്രീമിയം വരുമാനത്തില് വര്‍ധന\nഇനി നിറം നോക്കി ഹെല്‍ത്ത് ഇന്‍ഷുറന്‍സ് പോളിസിയെടുക്കാം!\nപ്രീമിയം തവണകളായടയ്ക്കാം; മാനസിക രോഗങ്ങള്‍ക്കും പരിരക്ഷ, നിങ്ങള് അറിയണം ആരോഗ്യ ഇന്‍ഷുറന്‍സിലെ പുതിയ മാറ്റങ്ങള്\nസംരംഭത്തില് ശ്രദ്ധിക്കേണ്ട അഞ്ച് സാമ്പത്തികകാര്യങ്ങള്\nആരോഗ്യ ഇന്‍ഷുറന്‍സ്: കൂടുതല് കവറേജ് ഉറപ്പാക്കാന് സൂപ്പര് ടോപ് അപ് പോളിസികള്\nസിലിക്കണ് വാലി സംരംഭകരെപ്പോലെ ചിന്തിക്കൂ, നിങ്ങള്‍ക്കും വിജയിക്കാം\nമലയാളി സ്റ്റാര്‍ട്ടപ്പ് ‘ഫ്രഷ് ടു ഹോമി’ലേക്ക് 900 കോടിയുടെ നിക്ഷേപമെത്തുന്നു\nഅപ്രതീക്ഷിതമായ കാര്യങ്ങള് അഭിമുഖീകരിക്കുമ്പോള് ബിസിനസുകാര് സ്വയം ചോദിക്കേണ്ട5കാര്യങ്ങള്\n40 വയസ്സില് താഴെയുള്ള സമ്പന്നരില് ഒന്നാമത് നിതിന് കാമത്തും നിഖില് കാമത്തും\nറോബോട്ടിക്‌സും ‘ജാക്ഫ്രൂട്ട് 365’ ഉം; ദേശീയ പുരസ്‌കാരം നേടി മലയാളി സ്റ്റാര്‍ട്ടപ്പ് കമ്പനികള്\nHome Industry ഫലവര്‍ഗകൃഷി: കൃഷിമന്ത്രിക്ക് യോജിപ്പ്, റവന്യുമന്ത്രിക്ക് ഉടക്ക് കേരളത്തിലെ പുതുതലമുറയ്ക്ക് നഷ്ടമാകുന്നത് സുവര്‍ണാവസരം\nഫലവര്‍ഗകൃഷി: കൃഷിമന്ത്രിക്ക് യോജിപ്പ്, റവന്യുമന്ത്രിക്ക് ഉടക്ക് കേരളത്തിലെ പുതുതലമുറയ്ക്ക് നഷ്ടമാകുന്നത് സുവര്‍ണാവസരം\nതോട്ടം ഭൂമിയില് യഥേഷ്ടം ഫലവൃക്ഷങ്ങള് കൃഷിചെയ്യാന് അനുമതി നല്‍കും വിധമുള്ള ഭൂപരിഷ്‌കരണ നിയമഭേദഗതിയില് സി പി ഐയില് തന്നെ ഉള്ള എതിര്‍പ്പ് നഷ്ടപ്പെടുത്തുന്നത് കേരളത്തിനു മുന്നിലുള്ള സുവര്‍ണാവസരം\nതോട്ടം ഭൂമിയില് ഫലവൃക്ഷങ്ങള് യഥേഷ്ടം കൃഷി ചെയ്യാന് അനുമതി നല്‍കുന്ന വിധമുള്ള ഭൂപരിഷ്‌കരണ നിയമഭേദഗതിക്ക് തിടുക്കം വേണ്ടെന്ന് സി പി ഐ സംസ്ഥാന എക്‌സിക്യുട്ടീവ് യോഗ തീരുമാനം കേരളത്തിന്റെ മുന്നിലുള്ള സുവര്‍ണ അവസരം വിനിയോഗിക്കുന്നതിന് തിരിച്ചടിയാകും.\nതോട്ടങ്ങളുടെ നടത്തിപ്പ് പലയിടത്തും നഷ്ടമായതിനാല് ഇത്തരം ഭൂമിയില് ഫലവൃക്ഷങ്ങള് കൃഷി ചെയ്യാന് അനുവദിക്കണമെന്ന ശുപാര്‍ശ സി പി ഐ കൈകാര്യം ചെയ്യുന്ന കൃഷി വകുപ്പാണ് മുന്നോട്ടു വെച്ചത്. ഓരോ ഭൂമിക്കും അനുയോജ്യമായ ലാഭകരവുമായ വിളയിലേക്കുള്ള മാറ്റം സാധ്യമാക്കുന്ന തരത്തില് ഭൂപരിഷ്‌കരണ നിയമത്തില് ശാസ്ത്രീയമായ പരിഷ്‌കാരമാണ് ലക്ഷ്യമിടുന്നതെന്ന് കൃഷിമന്ത്രി വി എസ് സുനില്‍കുമാര് വ്യക്തമാക്കിയിരുന്നു.\nഎന്നാല് കേരളത്തിന്റെ സാമൂഹിക മാറ്റത്തില് നിര്‍ണായക സ്വാധീനം ചെലുത്തിയ ഈ നിയമം ഭേദഗതി ചെയ്താല് പിന്നീട് അത് ദുരുപയോഗം ചെയ്യപ്പെടുന്ന സാഹചര്യമുണ്ടായേക്കാമെന്നായിരുന്നു റവന്യു മന്ത്രിയുടെ വാദം.\nവാസ്തവം മനസ്സിലാക്കാതെയുള്ള വാദങ്ങള്\nനിലവില് പല റബ്ബര് കര്‍ഷകര്‍ക്കും ഒരു ഏക്കര് തോട്ടത്തില് നിന്ന് ഇപ്പോള് ശരാശരി ലഭിക്കുന്ന വരുമാനം 15,000 – 20,000 രൂപയാണ്. ഉയര്‍ന്ന ചെലവും റബര് വിലയിലെ ചാഞ്ചാട്ടവും എല്ലാം കൂടിയാകുമ്പോള് റബര് കൃഷി ലാഭകരമല്ലാത്ത സ്ഥിതിയായിരിക്കുന്നു. പുതുതലമുറ അതുകൊണ്ട് തന്നെ റബ്ബര് തോട്ടത്തിലേക്ക് വരുന്നില്ല.\nഎന്നാല് ലോകത്ത് കാര്‍ഷിക മേഖലയില് വിസ്മയകമായ മാറ്റങ്ങളുണ്ടാക്കുകയാണ് ഫലവര്‍ഗ കൃഷി. ലോകവിപണിയില് ഏറ്റവും ഡിമാന്റുള്ളതും പോഷകസമൃദ്ധവുമായ അവക്കാഡോ, റമ്പൂട്ടാര്, ദുരിയാന്, ഡ്രാഗണ് ഫ്രൂട്ട് എന്നിവയെല്ലാം ഇന്ത്യയിലും വിളയും. പക്ഷേ ഇന്ത്യയില് ഇവ വിളയാന് അനുകൂലമായ കാലാവസ്ഥയുള്ളത് വെറും രണ്ടുശതമാനം പ്രദേശത്താണ്. ആ രണ്ടുശതമാനം പ്രദേശം ഏതാണ്ട് മുഴുവനായും കേരളത്തിലും കേരളത്തോട് ചേര്‍ന്നുകിടക്കുന്ന കര്‍ണാടക ഭാഗങ്ങളിലുമാണ്.\nമെക്‌സിക്കോയില് ഗ്രീന് ഗോള്‍ഡ് എന്ന് വിളിപ്പേരുള്ള അവക്കാഡോ കൃഷി ചെയ്ത് കര്‍ഷകരും ആ രാജ്യവും വന്‍തോതില് വിദേശനാണ്യം നേടുന്നു. ഈ അവക്കാഡോ കേരളത്തിലും കൃഷി ചെയ്യാം. അതിലൂടെ കര്‍ഷകന് ഒരേക്കറില് നിന്ന് ഏഴ് ലക്ഷം രൂപ വരുമാനം ഉണ്ടാക്കാന് സാധിക്കുമെന്നാണ് പഠനങ്ങള് പറയുന്നത്. ലാഭകരമല്ലാത്ത തോട്ടങ്ങളില് ഫലവര്‍ഗ കൃഷി ചെയ്താല് ഭൂമി ദുരുപയോഗം ചെയ്യപ്പെടില്ലെന്നതാണ് മറ്റൊരു കാര്യം.\nറബറിന്റെ ശരാശരി ആയുസ് 40-50 വര്‍ഷമാണ്. റംബുട്ടാന്റേത് 120 വര്‍ഷത്തോളമാണ്. മാങ്കോസ്റ്റിന് 200 വര്‍ഷത്തോളം ഫലം തരും. ഫലത്തില് ഒരു വിള മാറ്റി മറ്റൊന്ന് വെയ്ക്കുമ്പോള് കൃഷി ഭൂമി കൃഷിക്ക് തന്നെയാണ് വിനിയോഗിക്കുന്നത്. മാത്രമല്ല, ഏകവിള സമ്പ്രദായമില്ലാതെ ഇടവിളയായി പലതും കര്‍ഷകര്‍ക്ക് വിള ചെയ്യാനും സാധിക്കും. അതിലൂടെ കര്‍ഷകര്‍ക്ക് വരുമാനം കൂടും. ഏകവിള മൂലമുള്ള പ്രശ്‌നങ്ങള് ഭൂമിക്ക് ഉണ്ടാവുകയുമില്ല.\nമാറി ചിന്തിക്കാം, സാമ്പത്തിക രംഗത്ത് കുതിച്ചുചാട്ടമുണ്ടാക്കാം\nഇതുവരെ സംസ്ഥാനത്തിനുണ്ടായിരുന്ന പല വരുമാന മാര്‍ഗങ്ങളും തല്‍ക്കാലത്തേക്കെങ്കിലും അടഞ്ഞിരിക്കുകയാണ്. പ്രവാസികളുടെ തൊഴില് നഷ്ടവും മറ്റും കേരളത്തെ കാര്യമായി ബാധിക്കും. ടൂറിസം രംഗം തിരിച്ചുകയറാന് സമയമെടുക്കും. അതേ സമയം കേരളത്തില് തിരിച്ചെത്തിയ പ്രവാസികള് ഉള്‍പ്പടെയുള്ളവര്‍ക്ക് വരുമാനം നേടാനാകുന്ന അവസരം കാര്‍ഷിക മേഖലയിലുണ്ട്. തോട്ടഭൂമിയില് ഫലവര്‍ഗ കൃഷി നടത്താന് അനുവദിച്ചാല് പ്രത്യക്ഷമായും പരോക്ഷമായും ഇവിടെ ഒട്ടേറെ നിക്ഷേപ അവസരങ്ങളും ബിസിനസ് സാധ്യതകളും ഉയര്‍ന്നുവരും.\nതോട്ടം മേഖലയില് നിക്ഷേപം വരും. ഫലവര്‍ഗങ്ങളുടെ സംഭരണത്തിനും ചരക്ക് നീക്കത്തിനും വേണ്ട സംവിധാനങ്ങളുടെ രംഗത്ത് ഒട്ടേറെ സംരംഭങ്ങളും സംരംഭകരും കടന്നുവരും.\nമാത്രമല്ല തൊഴിലവസരങ്ങളും വര്‍ധിക്കും. ഒരു ബ്ലോക്ക് റബര് ടാപ്പ് ചെയ്യാന് ഒരു തൊഴിലാളി മതി. അതേസമയം രണ്ടേക്കര് ഫലവര്‍ഗകൃഷി തോട്ടത്തില് പഴം പറിക്കാന് രണ്ടുപേര് വേണം. വളമിടാനും മറ്റുജോലികള്‍ക്കും വേറെ രണ്ടുപേരും വേണം.\nസംസ്ഥാനത്തെ തോട്ടം മേഖലയില് സര്‍ക്കാര് ക്രിയാത്മക ഇടപെടല് നടത്തി ഫലവര്‍ഗകൃഷിക്ക് അനുയോജ്യമായ സാഹചര്യം ഒരുക്കിയാല് രണ്ടരക്കോടിയോളം തൊഴില് ദിനങ്ങള് സൃഷ്ടിക്കപ്പെടുമെന്നാണ് പഠനങ്ങള് പറയുന്നത്. പ്രതിവര്‍ഷം കൂലിയിനത്തില് മാത്രം 10,000 കോടി രൂപയോളം ഇവിടെ വിതരണം ചെയ്യപ്പെടും. മാത്രമല്ല ഫലവര്‍ഗ കൃഷിയില് നിന്ന് ശരാശരി 68,900 കോടി രൂപ വരുമാനം നേടാനുമാകും.\nനിലവില് കേരളത്തിലെ തോട്ടം മേഖലയുടെ സ്ഥിതി പരിതാപകരമാണ്. 2012-13ല് തോട്ടം മേഖലയില് നിന്നുള്ള വരുമാനം 21,000 കോടി രൂപയായിരുന്നുവെങ്കില് 2018-19ല് അത് 9,900 കോടിയായി കുത്തനെ ഇടിഞ്ഞു. 13 തോട്ടങ്ങള് അടച്ചുപൂട്ടി. അതുമൂലം 3000 പേര്‍ക്ക് തൊഴില് നഷ്ടമായി. നഷ്ടക്കണക്ക് പറയുന്ന തോട്ടത്തിലേക്ക് യുവതലമുറ കടന്നുവരുന്നില്ല.\nഎന്നാല് ലോക ഫലവര്‍ഗ വിപണി കുതിച്ചുമുന്നേറുകയാണ്. കാലോചിതമായ മാറ്റം കേരളത്തിലെ നിയമങ്ങളിലും ഭരണനേതൃത്വത്തിന്റെ മനോഭാവത്തിലും വന്നാല് സംസ്ഥാനത്തെ പുതുതലമുറയ്ക്ക് മുന്നില് വലിയൊരു അവസരം ഫലവര്‍ഗ കൃഷിയിലൂടെ തുറക്കപ്പെടും. ഇതിന് തുറന്ന മനസ്സോടെയുള്ള ഇടപെടലാണ് ഭരണ – രാഷ്ട്രീയ നേതൃത്വം നടത്തേണ്ടത്. സാധ്യതകള് മനസ്സിലാക്കാതെ ഇനിയും മുന്നോട്ടുപോയാല് കേരളത്തിലെ കര്‍ഷകര്‍ക്കാവും വംശനാശം സംഭവിക്കുക.\nPhotography Courtesy : Home Grown Biotech\nDhanam YouTube Channel – youtube.com/dhanammagazine\nPrevious articleയെസ് ബാങ്ക് സ്ഥാപകന് റാണ കപൂറിന്റെ 127 കോടി രൂപയുടെ ഫ്‌ളാറ്റ് കണ്ടുകെട്ടി\nNext articleകുതിച്ചുയരുന്ന കോവിഡ്; കേരളത്തില് വരാനിരിക്കുന്നത് ഇതുവരെ കാണാത്ത പ്രതിസന്ധി\nസ്വയം വികസിപ്പിച്ചെടുത്ത 5ജി വിജയകരമായി പരീക്ഷിച്ച് ജിയോ\nഅദാനിക്കെതിരെ വ്യവഹാരം: സര്‍ക്കാരിനെ പരിഹസിച്ച് ടോണി തോമസ്\n© Copyright 2020 Dhanam Publications Pvt. Ltd. All rights reserved.


ലോക പരിസ്ഥിതി ദിനം: നഗരത്തിലെ പൊതു ഇടങ്ങള് മാലിന്യമുക്തമാക്കി പത്തനംതിട്ട നഗരസഭ\nപത്തനംതിട്ട: കരുതല്-ശുചീകരണ യജ്ഞത്തിന്റെയും ക്ലീനിങ് ചലഞ്ചിന്റെയും ഭാഗമായാണ് പത്തനംതിട്ട നഗരത്തിലെ എല്ലാ വാര്‍ഡുകളിലും പൊതുഇടങ്ങള് ശുചീകരിച്ചത്. 32 വാര്‍ഡുകളിലായി അഞ്ഞൂറിലധികം പൊതു ഇടങ്ങളാണ് മാലിന്യം നീക്കി ശുചീകരിച്ചത്.\nകാടുകള് വെട്ടിത്തെളിച്ചും ഓടകള് ശുചീകരിച്ചും അടഞ്ഞുകിടക്കുന്ന ജലനിര്‍ഗമന മാര്‍ഗങ്ങള് വൃത്തിയാക്കിയുമാണു പ്രവര്‍ത്തനങ്ങള് നടത്തിയത്. വാര്‍ഡുകളിലെ ശുചീകരണ പ്രവര്‍ത്തനങ്ങള്‍ക്കു നഗരസഭാ കൗണ്‍സിലര്‍മാര് നേതൃത്വം നല്‍കി. റിംഗ് റോഡിലെ കാടുകള് വെട്ടിത്തെളിക്കുന്ന പ്രവര്‍ത്തനങ്ങള് പുരോഗമിക്കുകയാണ്. സ്റ്റേഡിയത്തിന് എതിര്‍വശത്തായുള്ള കൊറ്റംതോട് ജനപങ്കാളിത്തത്തോടെ ശുചീകരിച്ചു. അഴൂര്, കൊടുന്തറ, വലഞ്ചുഴി, കണ്ണങ്കര, കുമ്പഴ, തുടങ്ങിയ പ്രദേശങ്ങളില് ഓടകള് ശുദ്ധീകരിച്ചു. ശുചീകരണ പ്രവര്‍ത്തനത്തില് വിവിധ രാഷ്ട്രീയ- -യുവജന-സന്നദ്ധ സംഘടനകള് പങ്കെടുത്തു. മാലിന്യ രഹിത വഴിയോരം പദ്ധതിയുടെയും തുടക്കമായി. ഇതിന്റെ ഭാഗമായി പ്രസ്‌ക്ലബ്-മേലെവെട്ടിപ്പുറം റോഡിന് വശങ്ങളില് മുന്‍പ് മാലിന്യം കൂട്ടിയിട്ടിരുന്ന സ്ഥലങ്ങള് വൃത്തിയാക്കി അവിടെ പൂച്ചെടികള് വച്ചുപിടിപ്പിക്കുന്ന പ്രവര്‍ത്തനങ്ങള്‍ക്ക് തുടക്കമായി. ഹരിത സഹായ സ്ഥാപനമായ ക്രിസ് ഗ്ളോബലിന്റെയും കേരള ഹരിത മിഷന്റെയും സഹകരണത്തോടെയാണ് നഗരസഭ പദ്ധതിക്ക് തുടക്കം കുറിച്ചത്.


ഭരണഘടന സംരക്ഷണ സദസ്സ് കല്ലേറ്റുംകരയിൽ – IRINJALAKUDALIVE.com\nകല്ലേറ്റുംകര : ഭരണഘടന സംരക്ഷണ സദസ്സ് കല്ലേറ്റുംകര സെന്ററിൽ ഇരിങ്ങാലക്കുട ബ്ലോക്ക് പ്രസിഡൻറും സി.പി.ഐ.എം ഏരിയ കമ്മിറ്റി അംഗവുമായ വി.എ. മനോജ്‌കുമാർ ഉദ്ഘാടനം ചെയ്തു. എം.ബി ലത്തീഫ് അധ്യക്ഷനായി. പ്രൊഫ. കെ.യു. അരുണൻ എം.എൽ.എ, എം.എസ്. മൊയ്‌ദീൻ, പോൾ കോക്കാട്ട്, സന്ധ്യ നൈസ്സൻ, കാതറിൻ പോൾ, കെ.ആർ. ജോജോ, അഡ്വ. പാപ്പച്ചൻ വാഴപ്പിള്ളി, എ.ആർ. ഡേവിസ്, എം.കെ. മോഹനൻ, എം.എസ്. അസ്സനാർ, കിട്ടൻ മാസ്റ്റർ പ്രദീപ് മേനോൻ, ബാവ ബാഖവി ഇമാം, യേശു ദാസൻ കാൽവരി എന്നിവർ ചടങ്ങിൽ സംസാരിച്ചു .


ഇന്ത്യന് പര്യടനം നിങ്ങളുടെ അവസാനത്തെ പരമ്പരയായിരിക്കും; പെയ്‌നിന്‍റെ സ്ലെഡ്ജിംഗിന് അശ്വിന്‍റെ മറുപടി- വീഡിയോ - www.mediavisionnews.in\nHome Latest news ഇന്ത്യന് പര്യടനം നിങ്ങളുടെ അവസാനത്തെ പരമ്പരയായിരിക്കും; പെയ്‌നിന്‍റെ സ്ലെഡ്ജിംഗിന് അശ്വിന്‍റെ മറുപടി- വീഡിയോ\nടീമിന്റെ പ്രതിസന്ധി ഘട്ടത്തില് മത്സരം സമനിലയാക്കുന്നതില് ഒരു പ്രധാന പങ്കുവഹിച്ച ആര് അശ്വിനും ഈ സാഹചര്യത്തിലൂടെയാണ് കടന്നുപോയത്. ഓസീസ് ക്യാപ്റ്റനും കീപ്പറുമായ ടിം പെയ്‌നാണ് അശ്വിനെ സ്ലഡജ് ചെയ്തത്. എന്നാല് വായടപ്പിക്കുന്ന മറുപടിയും താരം കൊടുത്തു. പെയ്‌നാണ് തുടക്കമിട്ടത്. സംഭവം ഇങ്ങനെ… ”ഒരുപാട് കാത്തിരിക്കാന് വയ്യ, നിങ്ങളെ ഗബ്ബയില് നേരിടുന്നത്.” അശ്വിന്റെ പേര് വിളിച്ച് പെയ്ന് പറഞ്ഞു.\nഅശ്വിന്റെ മറുപടിയായിരുന്നു രസകരം…”നിങ്ങള് ഇന്ത്യയിലേക്ക് കളിക്കാന് വരുന്നത് കാത്തിരിക്കാനാവുന്നില്ല. അത് നിങ്ങളുടെ അവസാനത്തെ പരമ്പര ആയിരിക്കും.” പിന്നീട് ഇരുവരും അങ്ങോട്ടുമിങ്ങോട്ടും ചിലത പറഞ്ഞ് സംസാരം അവസാനിപ്പിച്ചു. വീഡിയോ കാണാം…\nPrevious articleപന്തിനെതിരെ സ്മിത്തിന്‍റെ ‘ചതി പ്രയോഗം’; പ്രതിഷേധവുമായി ക്രിക്കറ്റ് ലോകം – വിഡിയോ\nNext articleകൊവിഡ് വ്യാപനത്തെത്തുടർന്ന് ജോലി നഷ്ടമായ പ്രവാസികള്‍ക്ക് നോർക്ക റൂട്ട്സ് ‘കേയ്സ്’ പ്രവാസി പുനരധിവാസ പദ്ധതി


ബഹിരാകാശവാര്‍ത്തകള്: ഹബിൾ 18 കുള്ളൻ താരാപഥങ്ങളെ കൂടി കണ്ടെത്തി\nവർഷങ്ങൾക്കിടയിലൂടെ പിറകോട്ടു പോകാൻ കഴിഞ്ഞാൽ നമുക്ക് ഗതകാല സംഭവങ്ങളിലേക്ക് എത്തിച്ചേരാൻ കഴിയും. അതിന് ഏതായാലും കഴിയില്ലെങ്കിലും ചിലകാര്യങ്ങളിലെങ്കിലും പിറകിലേക്ക് ഒളിഞ്ഞു നോക്കാൻ ഇപ്പോൾ നമുക്ക് കഴിയും. അങ്ങനെ കഴിയുന്ന ഒരു കാര്യമാണ് രാത്രിയിലെ ആകാശം കാണുമ്പോൾ സംഭവിക്കുന്നത്. അതിവിദൂരസ്ഥമായ നക്ഷത്രങ്ങളെ കാണുമ്പോൾ യഥാർത്ഥത്തിൽ നമ്മൾ കാണുന്നത് എത്രയോ വർഷങ്ങൾക്കു മുമ്പുള്ള നക്ഷത്രങ്ങളെയാണ്. എട്ടു പ്രകാശവർഷങ്ങൾക്കപ്പുറത്തു കിടക്കുന്ന സിറിയസ്സിനെ നോക്കുമ്പോൾ എട്ടു വർഷങ്ങൾക്കു മുമ്പുള്ള സിറിയസ്സിനെയാണ് നമ്മൾ കാണുന്നത്. ഇങ്ങനെ ആയിരത്തിലേറെ വർഷങ്ങൾക്കപ്പുറത്തേക്കാണ് നാം ഓരോ ദിവസവും നോക്കുന്നത്.\nഇനിയും പിറകിലേക്ക് നോക്കണമെങ്കിൽ അതിനുതകുന്ന ദൂരദർശിനികൾ ഉപയോഗിക്കാം. മനുഷ്യന്റെ ജിജ്ഞാസക്ക് അവസാനമില്ലാത്തതു കൊണ്ട് കൂടുതൽ കൂടുതൽ അകലങ്ങൾ കാണുവാൻ പുതിയ ദൂരദർശിനികൾ നിർമ്മിച്ചു കൊണ്ടിരിക്കും. അത്തരത്തിലൊന്നാണ് ഹബിൾ ബഹിരാകാശ ദൂരദർശിനി. ഇതിലൂടെ തുറന്നു കിട്ടിയത് പ്രപഞ്ചത്തിലെ അനന്ത വിസ്മയങ്ങളാണ്.\nഇപ്പോഴിതാ ഹബിളിൽ നിന്ന് പുതിയ വാർത്ത- നക്ഷത്രരൂപീകരണം നടന്നുകൊണ്ടിരിക്കുന്ന18 കുള്ളൻ താരാപഥങ്ങളെയാണ് ഹബിൾ പുതിയതായി കണ്ടെത്തിയിരിക്കുന്നത്. ആകാശഗംഗയെക്കാൾ നൂറിലൊന്നോ അതിൽ കുറവോ പിണ്ഡം മാത്രമുള്ളവയാണ് ഈ കുള്ളൻ താരാപഥങ്ങൾ.9ബില്യൻ വർഷങ്ങൾക്കു പിറകിൽ നിന്നാണ് ഹബിൾ ഇവയെ തപ്പിയെടുത്തിരിക്കുന്നത്. പ്രപഞ്ചത്തിന്റെ പ്രായം 13.7 ബില്യൻ വർഷങ്ങളാണ് എന്നോർക്കുക. അതായത് ഇപ്പോൾ കണ്ടെത്തിയിരിക്കുന്ന നല്ല ചെറുബാല്യക്കാരെയാണെന്നു പറയാം. എന്നിരുന്നാലും ഇവ പ്രപഞ്ചത്തിൽ അപൂർവ്വങ്ങളൊന്നുമല്ല. താരാപഥങ്ങളുടെ ഉൽഭവവും വളർച്ചയും പഠിക്കാൻ ഈ കൊച്ചു താരാപഥങ്ങൾ സഹായിക്കും.\nഹബിളിന്റെ Wide Field Camera3ഉപയോഗിച്ച് 69 കുള്ളൻ താരാപഥങ്ങളെ ഇതുവരെയായി കണ്ടെത്തിയിട്ടുണ്ട്. ജെയിസ് വെബ് ദൂരദർശിനി കൂടെ വിക്ഷേപിക്കുന്നതോടെ ഈ മേഖലയിൽ കൂടുതൽ കണ്ടെത്തലുകൾ സാദ്ധ്യമാകും എന്ന പ്രതീക്ഷയിലാണ് ശാസ്ത്രജ്ഞർ.\nപോസ്റ്റ് ചെയ്തത് ഷാജി ല് 6:27 PM\nലേബലുകള്: കുള്ളൻ താരാപഥങ്ങൾ, ജെയിസ് വെബ് ദൂരദർശിനി, ഹബിൾ\nfaisu madeena 2011, നവംബർ 11 9:36 PM\nLipi Ranju 2011, നവംബർ 13 10:33 PM\nഇത് കൊള്ളാല്ലോ !!\npoli 2011, നവംബർ 15 8:50 PM\nഇത്തരം വാര്‍ത്തകളെ പുതുക്കാന് സഹായിച്ചതിന് നന്ദി


Punyalan Private Limited 30 days Kerala Box office collection is out - Malayalam Filmibeat\n| Updated: Wednesday, December 20, 2017, 12:59 [IST]\nജയസൂര്യയും പുണ്യാളനും വാരിക്കൂട്ടിയത്!\nആദ്യ വരവില് തന്നെ പ്രേക്ഷകരുടെ ശ്രദ്ധ നേടിയ കഥാപാത്രമായിരുന്നു ജോയ് താക്കോല്‍ക്കാരന്. പുണ്യാളന് അഗര്‍ബത്തീസിലൂടെ ഒരു യുവ സംരംഭകന്റെ പ്രശ്‌നങ്ങളെ കൃത്യമായി പ്രേക്ഷകരിലേക്ക് എത്തിക്കാന് സാധിച്ചതായിരുന്നു ജോയ് താക്കോല്‍ക്കാരനിലൂടെ ജയസൂര്യ നേടിയ വിജയം.\nകൊട്ടും മേളവുമായി എത്തി നിലംതൊടാതെ പൊട്ടിയ രണ്ടാം വരവുകള്! സൂപ്പര് ഹിറ്റില് നിന്നും സൂപ്പര് ഫ്‌ളോപ്പിലേക്ക്...\nബോക്‌സ് ഓഫീസില് ചരിത്രം കുറിക്കാന് ജോര്‍ജ്ജ് കുട്ടിയും കുടുംബവും എത്തിയത് ഇന്ന്, എഴുതി ചേര്‍ത്തത് പുതിയ റെക്കോര്‍ഡുകള്\nജനകീയ പ്രശ്‌നങ്ങള്‍ക്കെതിരെ ഭരണകര്‍ത്താക്കള്‍ക്കെതിരെ ശബ്ദമുയര്‍ത്തിക്കൊണ്ടായിരുന്നു ജോയ് താക്കോല്‍ക്കാരന്റെ രണ്ടാം. പലരും ചോദിക്കാന് ആഗ്രഹിക്കുന്ന ചോദ്യങ്ങളുമായി ജോയ് താക്കോല്‍ക്കാരന് എത്തിയപ്പോള് പുണ്യാളന് പ്രൈവറ്റ് ലിമിറ്റഡിനെ പ്രേക്ഷകര് ഇരുകൈയും നീട്ടി സ്വീകരിച്ചു.\nആദ്യഭാഗത്തേക്കാള് മികച്ച ബോക്‌സ് ഓഫീസ് വിജയം സ്വന്തമാക്കാന് ചിത്രത്തിന് സാധിച്ചു. വിജയകരമായി ഇപ്പോഴും തിയറ്ററില് പ്രദര്‍ശനം തുടരുന്ന ചിത്രത്തിന്റെ 30 ദിവസത്തെ കളക്ഷന് പുറത്ത് വന്നിരിക്കുകയാണ്.\nതിയറ്ററിലെത്തി ആദ്യ ദിനം മുതല് രണ്ട് ആഴ്ചയോളം സ്ഥിരതയാര്‍ന്ന പ്രകടനമാണ് പുണ്യാളന് പ്രൈവറ്റ് ലിമിറ്റഡ് കേരള ബോക്‌സ് ഓഫീസില് കാഴ്ചവെച്ചത്. പ്രേക്ഷകരില് നിന്നും മികച്ച പ്രതികരണം ലഭിച്ച ചിത്രത്തിന്റെ ആദ്യ വാരം ഏറെ പ്രതീക്ഷ നല്‍കുന്നതായിരുന്നു.\nആദ്യ വാരം ബോക്‌സ് ഓഫീസില് മികച്ച പ്രകടനം കാഴ്ചവച്ച പുണ്യാളന് പ്രൈവറ്റ് ലിമിറ്റഡ് അതിവേഗം പത്ത് കോടി മാര്‍ക്ക് പിന്നിട്ടു. ഒമ്പത് ദിവസം കൊണ്ടാണ് ചിത്രം പത്ത് കോടി പിന്നിട്ടത്. പത്ത് ദിവസം കൊണ്ട് ചിത്രത്തിന്റെ കളക്ഷന് 11.2 കോടിയായിരുന്നു.\nഅന്യഭാഷ ചിത്രങ്ങള് ഉള്‍പ്പെടെ പുതിയ ചിത്രങ്ങള് തിയറ്ററിലേക്ക് എത്തിയത് പുണ്യാളന്റെ തിയറ്റര് കൗണ്ടും പ്രദര്‍ശനങ്ങളുടെ എണ്ണവും കുറയുന്നതിന് കാരണമായി. എങ്കിലും 25 ദിവസം കൊണ്ട് ചിത്രം പതിനഞ്ച് കോടി കളക്ഷന് നേടി.\n30 ദിവസത്തെ കളക്ഷന്\nതിയറ്ററില് വിജയകരമായ 30 ദിവസം പിന്നിടുമ്പോള് ചിത്രം കളക്ഷനിലും മികച്ച നേട്ടം കൊയ്യുകയാണ്. 30 ദിവസം കൊണ്ട് കേരളത്തില് നിന്ന് മാത്രം കളക്ട് ചെയ്തത് 15.86 കോടി രൂപയാണ്. ചിത്രം ഇപ്പോഴും പ്രധാന കേന്ദ്രങ്ങളില് പ്രദര്‍ശനം തുടരുകയാണ്.\nPunyalan Private Limited 30 days Kerala Box office collection is out. It collects 15.86 crores only.


കാരുണ്യ ബെനവലന്റ് പദ്ധതി ഇടതുസര്‍ക്കാര് നിര്‍ത്തുന്നു – Chandrika Daily\nBy chandrika Friday February 17, 2017 18:21 pm\nകാരുണ്യ ബെനവലന്റ് പദ്ധതി ഇടതുസര്‍ക്കാര് നിര്‍ത്തുന്നു\nതിരുവനന്തപുരം: കാരുണ്യ പദ്ധതി ഇടതു സര്‍ക്കാര് നിര്‍ത്തലാക്കുന്നു. സമഗ്ര ആരോഗ്യ ഇന്‍ഷുറന്‍സ് പദ്ധതിയുടെ പേരിലാണ് യു.ഡി.എഫ് സര്‍ക്കാര് ഒന്നര ലക്ഷത്തോളം പേര്‍ക്ക് സഹായഹസ്തം നല്‍കിയ പദ്ധതി നിര്‍ത്തലാക്കുന്നത്. കാരുണ്യ…\nതിരുവനന്തപുരം: കാരുണ്യ പദ്ധതി ഇടതു സര്‍ക്കാര് നിര്‍ത്തലാക്കുന്നു. സമഗ്ര ആരോഗ്യ ഇന്‍ഷുറന്‍സ് പദ്ധതിയുടെ പേരിലാണ് യു.ഡി.എഫ് സര്‍ക്കാര് ഒന്നര ലക്ഷത്തോളം പേര്‍ക്ക് സഹായഹസ്തം നല്‍കിയ പദ്ധതി നിര്‍ത്തലാക്കുന്നത്. കാരുണ്യ പദ്ധതിക്ക് പുറമെ സുകൃതം പദ്ധതിയും നിര്‍ത്തലാക്കും. കാരുണ്യലോട്ടറിയില്‍നിന്നുള്ള വരുമാനം ഉപയോഗിച്ച് ഭൂരഹിതരും പാര്‍പ്പിട രഹിതരുമായവര്‍ക്കായി തുടങ്ങാനിരുന്ന സൗജന്യ ഭവനപദ്ധതിയും ഉപേക്ഷിച്ചേക്കുമെന്നാണ് സൂചന.\nരോഗികളുടെ കൂട്ടിരിപ്പുകാര്‍ക്ക് താല്‍ക്കാലിക താമസത്തിന് മെഡിക്കല് കോളജുകളില് നിര്‍മ്മിക്കാന് ലക്ഷ്യമിട്ടിരുന്ന കാരുണ്യ വീടുകളും ഇനിയുണ്ടാകില്ല. 900 കോടിയോളം രൂപ കുടിശ്ശിക വരുത്തിയാണ് ഇടതുസര്‍ക്കാര് പദ്ധതിക്ക് മരണക്കെണിയൊരുക്കിയത്. വകുപ്പുകള് തമ്മിലെ ഏകോപനമില്ലായ്മയും ഉദ്യോഗസ്ഥ തലത്തിലെ വീഴ്ചയുമാണ് കുടിശ്ശിക വര്‍ധിക്കാന് കാരണം. എന്നാല് ഇതു മറച്ചുവെച്ച് സമ്പൂര്‍ണ്ണ ആരോഗ്യപദ്ധതി നടപ്പാക്കുന്നതിനാലാണ് കാരുണ്യം പദ്ധതി നിര്‍ത്തലാക്കുന്നതെന്ന വിശദീകരണവുമായി സര്‍ക്കാര് രംഗത്തെത്തുകയായിരുന്നു.\nയു.ഡി.എഫ് സര്‍ക്കാറിന്റെ അഭിമാന പദ്ധതിയായ കാരുണ്യയിലൂടെ ഒന്നര ലക്ഷത്തോളം പേര്‍ക്കാണ് സഹായം ലഭിച്ചത്. അഞ്ചു വര്‍ഷം കൊണ്ട് 1.42 ലക്ഷം പേര്‍ക്ക് 1200 കോടി രൂപയിലേറെ സഹായമായി നല്‍കി. ധനമന്ത്രി കെ.എം മാണിയുടെ പ്രത്യേക താല്‍പര്യവും മുഖ്യമന്ത്രി ഉമ്മന്‍ചാണ്ടിയുടെ പൂര്‍ണ പിന്തുണയോടെയും നടപ്പാക്കിയ കാരുണ്യ ചികിത്സാ സഹായ പദ്ധതി സര്‍ക്കാറിന് യാതൊരു ബാധ്യതയും ഉണ്ടാക്കുന്നതല്ല.\nഇടതു സര്‍ക്കാര് അധികാരമേറ്റ ശേഷം കാരുണ്യ സമാശ്വാസ പദ്ധതി നിലച്ച സ്ഥിതിയിലാണ്. രോഗികള്‍ക്ക് സഹായം ലഭിക്കുന്നില്ലെന്നും ഫണ്ട് വക മാറ്റി ചെലവഴിക്കുന്നതായും വ്യാപകമായ പരാതി ഉയര്‍ന്നിരുന്നു. സാമ്പത്തിക പ്രതിസന്ധിയുടെ പേരില് കാരുണ്യപദ്ധതിയുടെ ഫണ്ട് ധനവകുപ്പ് മറ്റു കാര്യങ്ങള്‍ക്ക് വകമാറ്റി ചെലവഴിച്ചതാണ് പദ്ധതിക്ക് മരണമണിയായത്.\nകാന്‍സര്, ഹൃദ്രോഗം, ഹീമോഫീലിയ തുടങ്ങി ഏറെ പണച്ചെലവുള്ള രോഗങ്ങള്‍ക്കാണ് കാരുണ്യ ഫണ്ട് വഴി ചികിത്സാസഹായം അനുവദിക്കുന്നത്. ഡോക്ടര്‍മാരുടെ സര്‍ട്ടിഫിക്കറ്റും എസ്റ്റിമേറ്റും ലഭ്യമാക്കിയാല് മൂന്നോ നാലോ ദിവസംകൊണ്ട് ആസ്പത്രികള്‍ക്ക് നേരിട്ട് തുക അനുവദിക്കുന്നതായിരുന്നു പദ്ധതി. എ.പി.എല്. ബി.പി.എല് വ്യത്യാസമില്ലാതെ ലോട്ടറി ഓഫീസില് ബന്ധപ്പെട്ട രേഖകള് സഹിതം അപേക്ഷ കൊടുത്താല് അവരുടെ ശിപാര്‍ശ പ്രകാരം എല്ലാ അപേക്ഷകര്‍ക്കും മുന്നു ലക്ഷം രൂപ വരെയും പ്രത്യേക കേസില് അതില് കൂടുതലും സഹായം നല്‍കിയിരുന്നു.\nആരോഗ്യ-ലോട്ടറി വകുപ്പുകള് തമ്മിലുള്ള ഏകോപനം ഇല്ലാത്തതാണ് പദ്ധതിക്ക് തിരിച്ചടിയായതെന്ന് ഉദ്യോഗസ്ഥര് പറയുന്നു. ധനവകുപ്പിന്റെ അനാവശ്യ നിയന്ത്രണവും തിരിച്ചടിയായി. ആരോഗ്യവകുപ്പ് തുക വിനിയോഗിക്കുന്നതു നിരീക്ഷിക്കാനോ, നിയന്ത്രിക്കാനോ ഭാഗ്യക്കുറി വകുപ്പിനു സാധിക്കില്ല. കാരുണ്യ ബെനവലന്റ് ഫണ്ടില് നിന്നു വിവിധ സര്‍ക്കാര് സ്വകാര്യ ആസ്പത്രികള്‍ക്കു കഴിഞ്ഞ മാസം വരെ 850 കോടി രൂപയിലധികമാണ്\nനല്‍കാനുള്ളത്. ആയിരത്തോളം അപേക്ഷകളില് ഫണ്ട് പാസാക്കിയെങ്കിലും തുക കൈമാറാന് കഴിഞ്ഞിട്ടില്ല. 48 സര്‍ക്കാര് ആസ്പത്രികള്‍ക്ക് ഇതുവരെ 882.76 കോടി രൂപ നല്‍കിയതില് 625 കോടി രൂപയുടെ വിനിയോഗ സര്‍ട്ടിഫിക്കറ്റും ലഭ്യമാകാനുണ്ട്. ചികില്‍സക്ക് ശേഷം വിനിയോഗ സര്‍ട്ടിഫിക്കറ്റ് ലഭ്യമാക്കി, ശേഷിച്ച തുക ആസ്പത്രികള് തിരിച്ചടയ്ക്കണം. തിരുവനന്തപുരം റീജനല് കാന്‍സര് സെന്ററിന് 180 കോടി രൂപ നല്‍കിയതില് 140 കോടി രൂപയുടെയും വിനിയോഗ സര്‍ട്ടിഫിക്കറ്റ് നല്‍കിയിട്ടില്ല.


കൈത്തറിയുടെ കഥ പറയുന്ന പൈതൃക മന്ദിരവും മ്യൂസിയവും കണ്ണൂരിൽ - The Kerala Online\nകണ്ണൂർ കൈത്തറി – പൈതൃക മന്ദിരത്തിന്റെ സമർപ്പണവും കൈത്തറി മ്യൂസിയം നിർമ്മാണോദ്ഘാടനവും ഒക്‌ടോബർ 24-ന്\nകൈത്തറിയുമായി ബന്ധപ്പെട്ട് കണ്ണൂരിന്റെ പാരമ്പര്യവും പൈതൃകവും വെളിവാക്കുന്ന പൈതൃക മന്ദിരത്തിന്റെ സമർപ്പണവും കൈത്തറി മ്യൂസിയത്തിന്റെ നിർമ്മാണോദ്ഘാടനവും 24-ന് നടക്കും.\nമലബാർ ബ്രിട്ടീഷുകാരുടെ അധീനതയിലായിരുന്ന കാലയളവിൽ ഇൻഡോ-യൂറോപ്യൻ വാസ്തു മാതൃകയിൽ നിർമ്മിക്കപ്പെട്ടതാണ് ഹാൻവീവ് കെട്ടിടം. 1957 വരെ കണ്ണൂർ കലക്ട്രേറ്റ് പ്രവർത്തിച്ചിരുന്നത് ഈ പൈതൃക മന്ദിരത്തിലാണ്. 1968 ൽ കെട്ടിടം ഹാൻവീവിന് കൈമാറുകയായിരുന്നു. ഹാൻവീവ് കാര്യാലയം പുതിയ കെട്ടിടത്തിലേക്ക് മാറിയതോടെയാണ് പൈതൃക മന്ദിരം സംരക്ഷിക്കാൻ തീരുമാനമായത്.\nസംരക്ഷിതസ്മാരകമായി പ്രഖ്യാപിച്ചപ്പോൾ ഏതാണ്ട് നാശോൻമുഖമായ അവസ്ഥയിലായിരുന്ന കെട്ടിടത്തിന്റെ പൈതൃക ഭാവങ്ങൾ അതേപടി നിലനിർത്തിയാണ് പുരാവസ്തു വകുപ്പ് സംരക്ഷിച്ചിട്ടുള്ളത്. ശാസ്ത്രീയ സംരക്ഷണത്തിനായി 65 ലക്ഷം രൂപയുടെ ഭരണാനുമതി ലഭിച്ചു. സംസ്ഥാന പുരാവസ്തു വകുപ്പിന്റെ എഞ്ചിനീയറിംഗ് വിഭാഗമാണ് സംരക്ഷണ പ്രവർത്തനങ്ങൾ പൂർത്തിയാക്കിയത്. മേൽക്കൂര പൂർണ്ണമായും ബലപ്പെടുത്തി. ചോർച്ചകൾ പരിഹരിച്ച് പഴയ തറയോടുകൾ മികച്ച രീതിയിൽ സംരക്ഷിച്ചു. തടി കൊണ്ടുള്ള മച്ചുകൾ, ഗോവണികൾ എന്നിവ ബലപ്പെടുത്തി പൂർവ്വസ്ഥിതിയിലാക്കി. 1980ൽ പൊളിച്ചുമാറ്റപ്പെട്ട ചില ഭാഗങ്ങൾ പൂർവ്വസ്ഥിതിയിലാക്കിയിട്ടുണ്ട്.\nമ്യൂസിയങ്ങളെ അന്താരാഷ്ട്ര മ്യൂസിയം സങ്കല്പങ്ങൾക്കനുസരിച്ച് ‘കഥപറയുന്ന മ്യൂസിയങ്ങൾ’ അഥവാ തീമാറ്റിക്ക് ആക്കി മാറ്റുക എന്ന ദൗത്യമാണ് നടന്നുകൊണ്ടിരിക്കുന്നത്.\nമ്യൂസിയം സജ്ജീകരണം ഉടൻ ആരംഭിച്ച് ഈ സാമ്പത്തിക വർഷം തന്നെ നിർമ്മാണം പൂർത്തിയാക്കാനാണ് ലക്ഷ്യമിടുന്നത്. പൈതൃക മന്ദിരവും ഇവിടെ സ്ഥാപിതമാകുന്ന കൈത്തറി മ്യൂസിയവും കണ്ണൂരിന്റെ ചരിത്രവും പാരമ്പര്യവും വെളിവാക്കുക മാത്രമല്ല, ടൂറിസം ഭൂപടത്തിൽ പ്രമുഖ സ്ഥാനം നേടുകയും ചെയ്യുമെന്നാണ് പ്രതീക്ഷിക്കുന്നത്.\nകൈത്തറി മ്യൂസിയം സജ്ജീകരണ പ്രവർത്തനങ്ങളുടെ ഉദ്ഘാടനം നാളെ (ഒക്ടോബർ 24) വൈകിട്ട് നാലിന് വ്യവസായ മന്ത്രി ഇ.പി. ജയരാജൻ നിർവഹിക്കും. പുരാവസ്തു, മ്യൂസിയം മന്ത്രി രാമചന്ദ്രൻ കടന്നപ്പള്ളി അധ്യക്ഷത വഹിക്കും. എം.പിമാരായ കെ. സുധാകരൻ, കെ.കെ. രാഗേഷ്, മേയർ സി. സീനത്ത്, ജില്ലാ പഞ്ചായത്ത് പ്രസിഡന്റ് കെ.വി. സുമേഷ്, കളക്ടർ ടി.കെ. സുഭാഷ്, ഹാൻവീവ് ചെയർമാൻ കെ.പി. സഹദേവൻ എന്നിവർ പങ്കെടുക്കും.\nTagged Handloom in kannur\nPosted on October 12, 2020 Author Chief Editor\nതിരുവനന്തപുരം: കോവിഡ് ആശുപത്രികളില് ചികിത്സയിലുള്ള പരിചരണം ആവശ്യമുള്ള രോഗികള്‍ക്ക് കൂട്ടിരിപ്പുകാരെ അനുവദിക്കാന് നിര്‍ദേശം നല്‍കിയതായി ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര് അറിയിച്ചു. കോവിഡ് ആശുപത്രിയില് കൂട്ടിരിപ്പുകാരെ അനുവദിക്കുന്നതിന് പ്രത്യേക നിര്‍ദ്ദേശങ്ങളൊന്നും നിലവില്ലാത്ത സാഹചര്യത്തിലാണ് ആശുപത്രി സൂപ്രണ്ടുമാര്‍ക്ക് നിര്‍ദേശം നല്‍കിയത്. കോവിഡ് ബോര്‍ഡിന്റെ നിര്‍ദേശാനുസരണം സൂപ്രണ്ടുമാര് പരിചരണം ഉറപ്പാക്കാനുള്ള ക്രമീകരണം നടത്തേണ്ടതാണെന്നും മന്ത്രി വ്യക്തമാക്കി. രോഗിയുടെ അവസ്ഥയും സഹായത്തിന്റെ ആവശ്യകതയും മനസിലാക്കി ആവശ്യമുള്ള കേസുകളിലാണ് സൂപ്രണ്ടുമാര് കൂട്ടിരിപ്പുകാരെ അനുവദിക്കുന്നത്. കോവിഡ് ബോര്‍ഡ് ഇക്കാര്യം വിലയിരുത്തിയാണ് കൂട്ടിരിപ്പുകാരെ […]


'ഇന്ത്യയ്ക്ക് വേണ്ടത് കുമാരസ്വാമിയെന്ന ദുരന്തനായകനെയല്ല, മോദിയെന്ന ശക്തനെയാണ്'; അരുണ് ജെയ്റ്റ്‍ലി\n'ഇന്ത്യയ്‌ക്ക് വേണ്ടത് കുമാരസ്വാമിയെന്ന ദുരന്തനായകനെയല്ല, മോദിയെന്ന ഉറച്ച നായകനെയാണ്'; അരുണ് ജെയ്റ്റ്‍ലി\nകര്‍ണാടകയിലെ കൂട്ടുമന്ത്രിസഭ രാജ്യത്തെ സേവിക്കാനല്ലെന്നും അതിജീവനത്തിന് വേണ്ടി മാത്രമുളളതാണെന്നും ജെയ്റ്റ്‍ലി പറഞ്ഞു\nJuly 17, 2018 10:33:51 am\nന്യൂഡല്‍ഹി: കോണ്‍ഗ്രസുമായുളള കൂട്ടുമന്ത്രിസഭയില് പരസ്യമായി അതൃപ്തി പ്രകടിപ്പിച്ച് രംഗത്തെത്തിയ കര്‍ണാടക മുഖ്യമന്ത്രി എച്ച്.ഡി.കുമാരസ്വാമിയെയും കോണ്‍ഗ്രസിനേയും രൂക്ഷമായി വിമര്‍ശിച്ച് അരുണ് ജെയ്‌റ്റ്‌ലി രംഗത്ത്. ഇത്തരം കൂട്ടുകെട്ടുകള് രാജ്യത്തെ സേവിക്കാനല്ലെന്നും അതിജീവനത്തിന് വേണ്ടി മാത്രമുളളതാണെന്നും ജെയ്റ്റ്‍ലി പറഞ്ഞു. ഞായറാഴ്ച കരഞ്ഞുകൊണ്ട് കൂട്ടുമന്ത്രിസഭയില് അതൃപ്തി പ്രകടിപ്പിച്ച കുമാരസ്വാമിയെ അദ്ദേഹം വിമര്‍ശിച്ചു.\nകുമാരസ്വാമിയെ പോലെ ദുരന്ത രാജാവിനെ അല്ല ഇന്ത്യയ്ക്ക് വേണ്ടതെന്നും മോദിയെ പോലെ നിശ്ചയദാര്‍ഢ്യമുളള നേതാവിനെയാണ് വേണ്ടതെന്നും അദ്ദേഹം പറഞ്ഞു. കൂട്ടുമന്ത്രിസഭയിലെ മുഖ്യമന്ത്രിയായി തുടരുന്നത് വിഷം കഴിക്കുന്നത് പോലെ ആണെന്നായിരുന്നു കരഞ്ഞുകൊണ്ട് കുമാരസ്വാമി പറഞ്ഞത്. ‘ആ കൂട്ടുമന്ത്രിസഭ വിഷം നിറച്ചതാണെങ്കില് അത് എന്തിനാണ് ജനങ്ങളുടെ മേല് അടിച്ചേല്‍പ്പിക്കുന്നത്. ലോകത്തെ വേഗത്തില് വളരുന്ന സമ്പദ് വ്യവസ്ഥയുളള രാജ്യത്തിന്റെ നേതാവിന് അങ്ങനെ നിസ്സഹായനായി തുടരാനാവില്ല. അത്തരം സര്‍ക്കാരുകള് രാജ്യത്തിന് ബാദ്ധ്യതയും ശാപവുമാണ്’, ജെയ്റ്റ്‍ലി വിമര്‍ശിച്ചു.\nകഴിഞ്ഞ ദിവസമാണ് മുഖ്യമന്ത്രിയായിരിക്കുന്നത് വിഷം വിഴുങ്ങുന്നത് പോലെയാണെന്ന് കുമാരസ്വാമി വികാരാധീനനായി പറഞ്ഞത്. ജെഡിഎസ് പ്രവര്‍ത്തകരെ അഭിസംബോധന ചെയ്ത് സംസാരിക്കുകയായിരുന്നു അദ്ദേഹം.\nമുഖ്യമന്ത്രിയായതിന് ശേഷം അദ്ദേഹത്തെ അനുമോദിക്കാനായി പാര്‍ട്ടി പ്രവര്‍ത്തകര് ഒരുക്കിയ അനുമോദന ചടങ്ങിലായിരുന്നു അദ്ദേഹം വികാരാധീനനായി സംസാരിച്ചത്. ‘നിങ്ങളുടെ കൂട്ടത്തിലുളള ഒരു സഹോദരന് മുഖ്യമന്ത്രി ആയതില് നിങ്ങളെല്ലാവരും സന്തോഷവാന്മാരാണ്. എന്നാല് ഞാന് സന്തോഷവാനല്ല. ശിവനെ പോലെ എന്റെ വേദന ഞാന് കുടിച്ചിറക്കുകയാണ്’, കുമാരസ്വാമി പറഞ്ഞു. സംസ്ഥാനത്തെ റോഡിന്റെ ശോച്യാവസ്ഥയും, തങ്ങളുടെ വായ്പകൾ റദ്ദാക്കാത്തതിലുള്ള മത്സ്യത്തൊഴിലാളികളുടെ അമർഷവും സംസ്ഥാനത്ത് പുകയുന്നുണ്ട്.\nഅതേസമയം കുമാരസ്വാമിയുടെ വാക്കുകള്‍ക്കെതിരെ കോണ്‍ഗ്രസ് രംഗത്തെത്തി. ഉപമുഖ്യമന്ത്രിയും കോണ്‍ഗ്രസ് നേതാവുമായ ജി.പരമേശ്വരയാണ് കുമാരസ്വാമിക്കെതിരെ രംഗത്തെത്തിയത്. ‘അദ്ദേഹത്തിന് എങ്ങനെ അത് പറയാനാവും. അദ്ദേഹം തീര്‍ച്ചയായും സന്തോഷവാനായിരിക്കണം. മുഖ്യമന്ത്രി എന്നും സന്തോഷവാനായിരിക്കണം. അദ്ദേഹം സന്തോഷവാനായാല് മാത്രമേ ഞങ്ങളെല്ലാവരും സന്തോഷത്തോടെ ഇരിക്കുകയുളളൂ’, പരമേശ്വര പറഞ്ഞു.\nTags: Arun Jaitley, HD Kumaraswamy, Karnataka


Iran's largest navy ship Kharg reportedly blast fire and sinks in near Gulf of Oman | ഇറാനെ ഞെട്ടിച്ച് വന് സ്‌ഫോടനം; കൂറ്റന് കപ്പല് കത്തിയമര്‍ന്നു... ഒമാന് കടലില് നടുക്കുന്ന ദൃശ്യം - Malayalam Oneindia\n20 min ago പിണറായിയുടേത് പൊളിറ്റിക്കല് ക്രിമിനലിന്റെ ഭാഷ; ബ്രണ്ണന് വിവാദത്തില് മറുപടിയുമായി കെ സുധാകരന്\nUpdated: Wed, Jun 2, 2021, 16:35 [IST]\nടെഹ്‌റാന്: ഇറാന്റെ ഏറ്റവും വലിയ നാവിക സേനാ കപ്പലില് സ്‌ഫോടനം. ഒമാന് കടലില് കപ്പല് കത്തിയമര്‍ന്നു. തീയണയ്ക്കാനുള്ള ശ്രമം 20 മണിക്കൂര് കഴിഞ്ഞിട്ടും വിജയിച്ചില്ല. കപ്പലില് 400ഓളം ജീവനക്കാരുണ്ടായിരുന്നു. എന്താണ് സംഭവത്തിന് കാരണം എന്നത് അവ്യക്തമാണ്. ഇറാനില് അടുത്തിടെ തുടര്‍ച്ചയായി ദുരന്തങ്ങളുണ്ടാകുകയാണ്. പിന്നില് ഇസ്രായേല് ആണെന്ന ചില സൂചനകള് വന്നിരുന്നു. ഇതിനിടെയാണ് മേഖലയിലെ ഏറ്റവും വലിയ സേനാ കപ്പല് പൊട്ടിത്തെറിച്ച് കത്തിയമര്‍ന്നിരിക്കുന്നത്. ഇതേ കുറിച്ച് പുറത്തുവരുന്ന വിവരങ്ങള് ഇങ്ങനെയാണ്...\nലക്ഷദ്വീപില് ബിജെപിയുടെ പുതിയ ഫോര്‍മുല; ഇ ശ്രീധരന് എത്തിയേക്കും... രണ്ടു ലക്ഷ്യങ്ങള്\nചൊവ്വാഴ്ചയാണ് വലിയ പൊട്ടിത്തെറി ഖാര്‍ഗ് എന്ന കപ്പലിലുണ്ടായത്. ബുധനാഴ്ച രാവിലെ വരെ തീയണയ്ക്കാനുള്ള ശ്രമം തുടര്‍ന്നു. പക്ഷേ, പൂര്‍ണമായും കത്തിയമര്‍ന്നു. തീയണയ്ക്കുന്നതില് ഇറാന് സേന പരാജയപ്പെട്ടു. എങ്ങനെയാണ് വലിയ കപ്പല് ഇങ്ങനെ കത്തി നശിച്ചത്.\nപ്രധാന പാതയോട് ചേര്‍ന്ന്\nഇറാനിലെ പ്രധാന എണ്ണ കേന്ദ്രങ്ങളിലൊന്നാണ് ഖാര്‍ഗ് ദ്വീപ്. ഈ ദ്വീപിന്റെ പേരാണ് കപ്പലിനും നല്‍കിയിരിക്കുന്നത്. ഇറാന് തുറമുഖമായ ജാസ്‌കില് നിന്ന് ഏകദേശം അടുത്താണ് കപ്പല് കത്തിയതും മുങ്ങിയതും. ഹോര്‍മുസ് കടലിടുക്കില് നിന്നും ഇവിടേക്ക് അധികം ദൂരമില്ല. ലോകത്തെ പ്രധാന ചരക്ക് പാതയാണ് ഹോര്‍മുസ് കടലിടുക്ക്.\nവിവരം പുറത്തായത് ഇങ്ങനെ\nസൈനികര് തീയണയ്ക്കാന് ശ്രമിക്കുന്ന ദൃശ്യങ്ങള് ഇറാനിലെ സോഷ്യല് മീഡിയകളില് നിന്നാണ് ആദ്യം പുറംലോകത്തെത്തിയത്. ഇറാനിലെ നാവിക സേനയ്ക്ക് ആവശ്യമായ സഹായങ്ങള് എത്തിക്കുന്ന കപ്പലാണിത്. ഇറാന് മാധ്യമങ്ങള് പിന്നീട് കപ്പലിന്റെ ചിത്രങ്ങളും കത്തുന്ന ദൃശ്യങ്ങളും പുറത്തുവിട്ടു.\nകപ്പല് ഇറാന് സ്വന്തമാക്കിയത് ഇങ്ങനെ\n1977ലാണ് ഖാര്‍ഗ് കപ്പല് ബ്രിട്ടന് നിര്‍മിച്ചത്. ഇറാനിലെ അന്നത്തെ ഭരണകൂടത്തിന്റെ ആവശ്യപ്രകാരമായിരുന്നു ഇത്. 1979ല് ഇറാനില് ഇസ്ലാമിക വിപ്ലവം നടന്നതോടെ കൈമാറ്റം വൈകി. പിന്നീട് 1984ലാണ് കപ്പല് കൈമാറുന്ന കരാറില് ബ്രിട്ടന് ഒപ്പുവച്ചത്. ഏറെ നാള് നീണ്ട ചര്‍ച്ചയ്ക്കിടെ ഒരുപക്ഷേ ബ്രിട്ടന് കപ്പല് കൈമാറാന് സാധ്യതയില്ല എന്ന വിവരങ്ങളും അക്കാലത്ത് വന്നിരുന്നു.\n200 മീറ്ററിലധികം നീളമുണ്ട് ഖാര്‍ഗ് കപ്പലിന്. 33000 ടണ് വരെ ഭാരം വഹിക്കാന് ശേഷിയുണ്ട്. ഇറാന് നാവിക സേനയ്ക്ക് കടലില് അവശ്യ വസ്തുക്കള് എത്തിക്കുന്നതിനാണ് ഈ കപ്പല് പ്രധാനമായും ഉപയോഗിച്ചിരുന്നത്. തീ പിടിക്കുമ്പോള് 400 ജീവനക്കാരാണ് കപ്പലിലുണ്ടായിരുന്നത്. എല്ലാവരെയും രക്ഷിച്ചു. ചിലര് പൊള്ളലേറ്റ് ചികില്‍ലയിലാണ്.\nഖാര്‍ഗിന് തീ പിടിക്കാനുള്ള കാരണം എന്തെന്ന് ഇറാന് ഉദ്യോഗസ്ഥര് പറഞ്ഞിട്ടില്ല. 2019ന് ശേഷം തുടര്‍ച്ചയായി ഇറാനില് ദുരൂഹ സ്‌ഫോടനങ്ങളും പ്രമുഖരുടെ കൊലപാതകങ്ങളും നടക്കുന്നുണ്ട്. ഇതിന് പിന്നില് ഇസ്രായേലാണ് എന്ന ആരോപണവും നിലനില്‍ക്കുന്നതിനിടെയാണ് പുതിയ സംഭവം.\nരഹസ്യമായി മറ്റൊരു കപ്പല് കൂടി\nഖാര്‍ഗ് കപ്പല് പരിശീലനത്തിലാണ് എന്ന് ഇറാന് സൈന്യം ആഴ്ചകള്‍ക്ക് മുമ്പ് അറിയിച്ചിരുന്നു. പശ്ചിമേഷ്യയിലെ ഏറ്റവും വലിയ രണ്ടാമത്തെ കപ്പലാണ് ഖാര്‍ഗ്. ഇറാന്റെ മൊക്രാന് എന്ന കപ്പലാണ് ഏറ്റവും വലുത് എന്നാണ് കണക്കാക്കുന്നത്. എന്നാല് ഈ കപ്പലിനെ കുറിച്ചുള്ള വിവരങ്ങള് ഇറാന് രഹസ്യമാക്കി വച്ചിരിക്കുകയാണ്.\niran ഇറാന് ship gulf news\nIran's largest navy ship Kharg reportedly blast fire and sinks in near Gulf of Oman


ബിനോയ് കോടിയേരിക്കെതിരായ ചെക്കു കേസ് ഒത്തുതീര്‍പ്പാക്കി - Muhimmath\nബിനോയ് കോടിയേരിക്കെതിരായ ചെക്കു കേസ് ഒത്തുതീര്‍പ്പാക്കി\nതിരുവനന്തപുരം: സി.പി.എം സംസ്ഥാന സെക്രട്ടറി കോടിയേരി ബാലകൃഷ്ണന്റെ മകന് ബിനോയ് കോടിയേരിക്ക് ദുബൈയില് യാത്രാവിലക്ക് ഏര്‍പ്പെടുത്തിയ ചെക്കു കേസ് ഒത്തുതീര്‍ന്നു. ജാസ് ടൂറിസം കമ്പനി ഉടമ ഇസ്മയില് അബ്ദുള്ള അല് മര്‍സൂഖിക്കു നല്‍കാനുള്ള 1.72 കോടി രൂപ കൊടുത്തു തീര്‍ത്തതോടെയാണ് കേസ് അവസാനിച്ചത്.\nകോടതിക്ക് പുറത്ത് നടത്തിയ ചര്‍ച്ചയിലാണ് കേസ് ഒത്തുതീര്‍പ്പാക്കിയത്. ബിനോയ് നല്‍കാനുള്ള 1.72 കോടി രൂപ നല്‍കാന് തയാറാണന്നു അദ്ദേഹത്തിന്റെ വ്യവസായ സുഹൃത്തുക്കള് മര്‍സൂഖിയെ കഴിഞ്ഞ ദിവസം അറിയിക്കുകയായിരുന്നു. കാസര്‍കോട് സ്വദേശിയായ വ്യവസായിയാണു പണം നല്‍കിയതെന്നും റിപ്പോര്‍ട്ടുണ്ട്. ഇദ്ദേഹം ഉന്നത സി.പി.ഐ.എം നേതാവിന്റെ ബന്ധുവാണ്.\nബിനോയ് കോടിയേരിക്കെതിരെ നല്‍കിയ കേസ് പിന്‍വലിക്കാനും ഹസന് മര്‍സൂക്കി അപേക്ഷ നല്‍കിയിട്ടുണ്ട്. വിലക്കു നീങ്ങിയാലുടന് ബിനോയി നാട്ടിലേക്കു മടങ്ങുമെന്നാണ് സൂചന.\n30 ലക്ഷം ദിര്‍ഹമാണ് (ഏകദേശം അഞ്ചരക്കോടി രൂപ) ജാസ് ടൂറിസം കമ്പനി 2013 ല് ബിനോയിക്കു നല്‍കിയതായി പറയുന്നത്. ഇതില് 1.72 കോടിയോളം രൂപയുടെ കേസിലാണ് ബിനോയ് കോടിയേരിക്കെതിരെ ദുബൈ കോടതി യാത്രാവിലക്ക് ഏര്‍പ്പെടുത്തിയത്.\nഅതേസമയം പണം കിട്ടിയതോടെ ബിനോയിയെ അനുകൂലിച്ച് കേസ് നല്‍കിയ മര്‍സൂഖി രംഗത്തെത്തുകയുണ്ടായി. 'ചെക്കു കേസുകള് ദുബൈയില് സാധാരണമാണെന്നും ബിനോയിക്കെതിരായ വിവാദങ്ങള് അനാവശ്യമാണെന്നുമായിരുന്നു' മര്‍സൂഖിയുടെ പ്രതികരണം.


ബോര്‍ഡര് ഗവാസ്‌ക്കര് ടെസ്റ്റ് പരമ്പര ഇന്ത്യക്ക് – Kairali News | Kairali News Live l Latest Malayalam News\nബോര്‍ഡര് ഗവാസ്‌ക്കര് ടെസ്റ്റ് പരമ്പര ഇന്ത്യക്ക്\nബ്രിസ്‌ബെന്നിലെ അവസാന ടെസ്റ്റില്3വിക്കറ്റിന്റെ ഐതിഹാസിക വിജയത്തോടെയാണ് ഇന്ത്യ ബോര്‍ഡര് ഗവാസ്‌ക്കര് പരമ്പര സ്വന്തമാക്കിയത്. ഓസ്‌ട്രേലിയ ഉയര്‍ത്തിയ 328 റണ്‍സ് വിജയലക്ഷ്യം7വിക്കറ്റ് നഷ്ടത്തില് ഇന്ത്യ മറികടക്കുകയായിരുന്നു. ശുഭ്മാന് , റിഷഭ് , ചേതേശ്വര് പൂജാര എന്നിവരുടെ അര്‍ദ്ധ സെഞ്ചുറികളുടെ മികവിലാണ് ഇന്ത്യ ലക്ഷ്യം കണ്ടത്. ഗില് 91 ഉം പന്ത് 89 ഉം പൂജാര 56 ഉം റണ്‍സെടുത്തു. ബ്രിസ്‌ബെന്നില് 1998നു ശേഷം ആദ്യമായാണ് ഓസിസ് പരാജയമറിയുന്നത്. ഇതാദ്യമായാണ് തുടര്‍ച്ചയായി രണ്ട് തവണ ഇന്ത്യ ബോര്‍ഡര് ഗവാസ്‌ക്കര് പരമ്പര സ്വന്തമാക്കുന്നത്. ഓസ്‌ട്രേലിയയിലെ ഇന്ത്യയുടെ രണ്ടാമത്തെ പരമ്പര നേട്ടമാണിത്. വിരാട് കോഹ്ലി, മുഹമ്മദ് ഷമി, ജസ്പ്രീത് ബൂമ്ര, ഉമേഷ് യാദവ്, ആര് അശ്വിന്, രവീന്ദ്ര ജഡേജ തുടങ്ങി മുന്‍നിര താരങ്ങളുടെ അഭാവത്തില് ഒരുപിടി പുതുമുഖങ്ങളുമായാണ് ഇന്ത്യ ഓസിസ് മത്സരം അരങ്ങേറിയത്.\nഓസ്ട്രേലിയ കുറിച്ച 328 വിജയലക്ഷ്യം പിന്തുടര്‍ന്ന് ഇന്ന് കളി ആരംഭിച്ച ശേഷം ഇന്ത്യയ്ക്ക് ആദ്യം നഷ്ടമായത് ഉപനായകന് രോഹിത് ശര്‍മ്മയെയാണ് (7), തുടര്‍ന്ന് ശുഭ്മാന് ഗില്ലും പൂജാരയും ചേര്‍ന്ന് സഖ്യം 114 റണ്‍സ് കൂട്ടിച്ചേര്‍ത്തു. മൂന്നാം മത്സരത്തില് കന്നി സെഞ്ചുറിയ്ക്ക് ഒന്‍പത് റണ്‍സ് മാത്രം അകലെ നേഥാന് ലയാണ് ഗില്ലിനെ പുറത്താക്കി. തുടര്‍ന്ന് ബാറ്റ് ചെയ്യാനെത്തിയ നായകന് അജിങ്ക്യ രഹാനെ ഏകദിന ശൈലിയില് 22 പന്തില് 28 റണ്‍സ് നേടി പുറത്തായി. എന്നാല് ഒരറ്റത്ത് ഉറച്ചുനിന്ന പൂജാര കരിയറില് ഏറ്റവും വേഗം കുറഞ്ഞ അര്‍ത്ഥസെഞ്ചുറിയുടെ സ്വന്തം റെക്കോര്‍ഡ് തിരുത്തി. 196 പന്തുകള് നേരിട്ടാണ് പൂജാര 50 റണ്‍സ് പൂര്‍ത്തിയാക്കിയത്.\nപുറത്താകാതെ 89 റണ്‍സുമായി അജയ്യനായി നിന്ന ഋഷഭ് ലക്ഷ്യത്തിലേക്ക് മൂന്നു റണ്‍സ് മാത്രമിരിക്കേ, പന്തിനെ അതിര്‍വരയിലേക്ക് പായിച്ചാണ് ആഘോഷ ജയം എത്തിപ്പിടിച്ചത്. ഇതോടെ കംഗാരു മണ്ണില് ഇന്ത്യ നേടിയത് 2-1 ന്റെ തുടര്‍ച്ചയായ രണ്ടാം പരമ്പര വിജയം. അവസാന 20 ഓവറില് 100 റണ്‍സ് ആവശ്യമായിരുന്ന കളിയില് അതിവേഗം ബാറ്റുവീശി പന്തും കൂട്ടുകാരും ഇന്ത്യയെ വിജയതീരത്തെത്തിക്കുകയായിരുന്നു. ചരിത്ര വിജയത്തോടെ ഇന്ത്യ ബോര്‍ഡര് ഗവാസ്‌കര് ട്രോഫി നിലനിര്‍ത്തി.\nTags: BigstorycricketDont MissEntertainmentFeaturedindiaLatestnational newsSocial MediaViews\nഅഡ്വ. പി സതീദേവി വനിതാ കമ്മീഷൻ അധ്യക്ഷ September 25, 2021


ദേവഗൗഡ ശബരിമല ദര്‍ശനം നടത്തി | Kerala -> Deve Gowda offered worship at the Sabarimala - Malayalam Oneindia\nദേവഗൗഡ ശബരിമല ദര്‍ശനം നടത്തി\nപത്തനംതിട്ട: മുന് പ്രധാനമന്ത്രി എച്ച്.ഡി. ദേവഗൗഡ ജനവരി 18 വ്യാഴാഴ്ച രാവിലെ ശബരിമല ദര്‍ശനം നടത്തി. പമ്പയില് നിന്നും അഞ്ച് കിലോമീറ്റര് മല കയറിയാണ് ഗൗഡ സന്നിധാനത്തെത്തിയത്.\nദേവസ്വം മന്ത്രി സി.കെ. നാണു, ദേവസ്വം ബോര്‍ഡ് അംഗം ചാരുപറ രവി, പത്തനംതിട്ട ജില്ലാ കളക്ടര് എസ്. സുകുമാരന് എന്നിവര് ചേര്‍ന്ന് ദേവഗൗഡയെ സ്വീകരിച്ചു. പമ്പ ഗണപതി ക്ഷേത്രത്തില് വെച്ച് മേല്‍ശാന്തി രമേശ് ശര്‍മ്മ അദ്ദേഹത്തിന് പൂര്‍ണകുംഭാഭിഷേകം നടത്തി. ഉച്ചയ്ക്ക് ശബരിമലയില് നടന്ന കുംഭാഭിഷേകത്തിലും അദ്ദേഹം പങ്കുകൊണ്ടു.\nശബരിമല വികസനത്തിനു വേണ്ടി വനഭൂമി വിട്ടുതരാന് കേന്ദ്രത്തില് സമ്മര്‍ദ്ദം ചെലുത്തുമെന്ന് നേരത്തെ അദ്ദേഹം വാര്‍ത്താലേഖകരോട് പറഞ്ഞിരുന്നു.


വിചാരണ മറ്റൊരു കോടതിയിലേക്ക് മാറ്റണം; ആവശ്യവുമായി ആക്രമിക്കപ്പെട്ട നടി ഹൈക്കോടതിയില് | News Moments | The world in your palm top\nOctober 28, 2020 4:32 pm\nകൊച്ചി: വിചാരണ മറ്റൊരു കോടതിയിലേക്ക് മാറ്റണമെന്ന ആവശ്യവുമായി ആക്രമിക്കപ്പെട്ട നടിയും. ഹൈക്കോടതിയില് നല്‍കിയ ഹര്‍ജിയിലാണ് നടി ഇക്കാര്യം ആവശ്യപ്പെട്ടത്. വിചാരണക്കോടതി പക്ഷപാതപരമായി പെരുമാറുകയാണെന്നും വിചാരണ വേളയില് പ്രതിഭാഗത്തു നിന്ന് തനിക്കേറ്റ മാനസിക പീഡനത്തില് കോടതി ഇടപെട്ടില്ലെന്നും നടി ചൂണ്ടിക്കാട്ടി. പല സുപ്രധാന വിവരങ്ങളു കോടതി രേഖപ്പെടുത്തുന്നില്ലെന്നും നടി വ്യക്തമാക്കുന്നു. നേരത്തേ പ്രോസിക്യൂഷനും വിചാരണക്കോടതിയില് അവിശ്വാസം രേഖപ്പെടുത്തിയിരുന്നു. പക്ഷപാതപരമായാണ് പെരുമാറുന്നതെന്നും അതിനാല് കോടതി മാറ്റത്തിന് ഹൈക്കോടതിയെ സമീപിക്കുന്നതിനായി വിചാരണ നിര്‍ത്തിവെക്കണമെന്നും സ്‌പെഷ്യല് പ്രോസിക്യൂട്ടര് നല്‍കിയ അപേക്ഷയില് പറഞ്ഞിരുന്നു.\nഒട്ടേറെ അഭിഭാഷകരുടെ മുന്നിലാണ് തന്നെ കോടതി വിസ്തരിച്ചതെന്നും അവരെ നിയന്ത്രിക്കാന് കോടതി തയ്യാറായില്ലെന്നും നടി വ്യക്തമാക്കി. സ്‌പെഷ്യല് പ്രോസിക്യൂട്ടറെയും പ്രോസിക്യൂഷനെയും അവഹേളിക്കുന്ന വിധത്തില് പ്രത്യേക ജഡ്ജി സംസാരിച്ചു. അടിസ്ഥാന രഹിതമായ ആരോപണങ്ങള് ഉന്നയിച്ചു. കോടതിയില് എത്തിയ ഊമക്കത്ത് പ്രോസിക്യൂട്ടര് ഇല്ലാത്ത സമയത്ത് തുറന്ന കോടതിയില് വായിച്ചു. കേസിലെ ഏഴാം സാക്ഷിയായ നടിയെ ഫെയിസ്ബുക്ക് പോസ്റ്റിന്റെ പേരില് അധിക്ഷേപിച്ചുവെന്നും നടി അറിയിച്ചു.\nവിചാരണ അടച്ചിട്ട കോടതിമുറിയില് വേണമെന്നും വിചാരണാ നടപടികള് വാര്‍ത്തയാക്കുന്നത് തടയണമെന്നുമുള്ള പ്രതിഭാഗത്തിന്റെ ആവശ്യം കോടതി അംഗീകരിച്ചു. പക്ഷേ ജാമ്യവ്യവസ്ഥ ലംഘിച്ച ദിലീപിന്റെ ജാമ്യം റദ്ദാക്കണമെന്ന് ആവശ്യപ്പെട്ട് പ്രോസിക്യൂഷന് നല്‍കിയ അപേക്ഷയില് ഇതുവരെ തീരുമാനം ആയിട്ടില്ല. ഈ കോടതിയില് വിചാരണ തുടര്‍ന്നാല് തനിക്ക് നീതി കിട്ടില്ലെന്നാണ് ഹൈക്കോടതിയില് നടി വ്യക്തമാക്കിയിരിക്കുന്നത്.\nപോലീസ് ആക്ട് ഭേദഗതി നടപ്പാക്കില്ല; നിയമസഭയില് ചര്‍ച്ച ചെയ്യുമെന്ന് മുഖ്യമന്ത്രി